
arăta ca unul de cincizeci: rostise aceste fraze 
cu voce mai fermă decât cele dinainte şi cele 
spuse pe urmă. [n acest punct, pe care mo- 
ralistul desigur că l-a examinat şi studiat în 
toţi anii aceştia, el era sigur de propria sa ab- 
soluțiune : aci, el se postase desarmat, în fața 
lui Dumnezeu şi a istoriei. De aci, unde — 
psihologiceşte — se afla punctul principal al 
problemei, am căutat să-l îndrept spre detalii 
asupra acelui început al crizei mondiale ; l-am 
întrebat deci, mai întâi, despre contele Berch- 
told, pentru ca să capăt astfel dela un mar- 
tor ocular o confirmare a expunerilor cari 
au străbătut lumea şi tocmai de-aceea au fost 
contestate. 

„Pantofi frumoşi, dungă la pantaloni, zise 
Masaryk, cravată impecabilă şi, fără să-şi 
dea seama, sigur de sine în toate! Şi iată că 
vine la distinsul conte un deputat care, înainte 
de Pasici, face o propunere: cum ar putea 
încheia Austro-Ungaria o pace durabilă cu 
Serbia. Ceea ce cerea Sârbul, era doar puţin; 
Berchtold ar fi trebuit să-l invite la Viena. 
El e idealul aristocratului vienez, superficial 
şi uşuratec! După vizita mea, se spune că 
el ar fi zis: A fost aci un profesor, care 
vroia să câştige un comision.“ 

— Inainte de plecarea d-vs., în toamna 
anului 1914, l-aţi vizitat pe Koerber. Deoarece 
el era singurul dintre miniştrii de războiu din 
Viena, pe care îl preţuiam— cred că îmi veţi 
permite să vă întreb de ultima convorbire ce 
ați avut-o cu Austria oficială. 

„Nu i-am spus lui Koerber de cele ce aveam 
de gând să fac, povesti Masaryk, pentru ca 
să nu fie nevoit să mă aresteze. Sunt om po- 
litic, i-am spus; observ Praga şi ne este teamă 
de răscoale. Spune-mi sincer, ce aştepţi dela 

un războiu. D-ta trebue să ştii dacă armatele 
şi conducătorii lor sunt capabili, cum va fi 
starea de spirit a armatei şi cum se vor purta 
arhiducii. D-ta trebue să ştii toate acestea 
dela sursă. Deasemenea, trebue să ştii la ce 
ne putem aștepta noi, Cehii, după o victorie 
a Puterilor Centrale. 

— „Nusuntem bine pregătiţi, răspunse Koer- 
ber, şi dacă ieşim învingători alături de Ger- 
mania, atunci Austria nu se va întoarce pe 
calea ei, nu va elibera popoarele sale — dim- 
potrivă, va deveni arogantă şi va face noi 
dificultăţi. Această declaraţie era toarte im- 
portantă pentru mine. In acelaş timp, prin 
vizita aceasta şi prin altă vizită asemănătoare 
la Stadthalterul Thun, am stârnit impresia că 
iau măsuri de precauţiune faţă de spiritele 
prea înflăcărate dela Praga.“ 

— Aţi putut recunoaşte încă de' pe atunci 
cauzele războiului ? 

„Cred şi astăzi, ca şi atunci, că toţi sunt 
vinovaţi. Există atâţia istorici în Germania — 
şi totuş acolo lipseşte cu totul o gândire 
istorică. Vina tragică a Germanilor rezidă în 
faptul că, de două sute de ani, ei au cultivat 
militarismul cu ajutorul ştiinţei profesorale 
şi că ofiţerul a devenit măsura cea mai înaltă 
a societăţii. Din punctul acesta de vedere, 
vina Germanilor este proporţional mai mare. 
Deasemenea, în Rusia, ţarismul şi biserica 
poartă vina principală. Englezii au avut un 
fel de militarism naval. Situaţia politică în 
interiorul Austriei nu se mai putea menţine; 
minoritatea germană şi ungară nu putea sub- 
juga şi chinui într'una populaţiile cari formau 
majoritatea. Austro-Ungaria, aşa mi-am for- 
mulat eu adesea înainte de războiu, trebuia 
să fie o Europă pacifică în miniatură, sim- 

bolul reconcilierii popoarelor — dar ea n'a 
fost în stare să renunţe la obiceiurile ve- 
chiului regim. Austro-Ungaria a fost pedep- 
sită pentru crimele ei— iar Germania trebuia 
şi ea să-și examineze conştiinţa. Politiceşte 
vorbind, să-şi revizuiască în mod critic tre- 
cutul naţional şi politic. E de neînțeles cum 
nenumăraţii istorici şi politiciani tratează pro- 
blema responsabilităţii războiului: o tratează 
ur mecanic, dar nu-şi examinează şi propria 
or conştiinţă | Preoţii şi pastorii predică atot- 
putinţa lui Dumnezeu, înțelepciunea şi Justiţia 
divină. Oare Dumnezeu a adormit şi astfel 
războiul mondial i-a scăpat din- mână? Din 
punct de vedere militar, Germania era pre- 
gătită — dar cam mioapă, din punct de vedere 
politic; cea mai mare greşală politică a ei 
era că nu a recunoscut slăbiciunea Austro- 
Ungariei. De-altfel, nici Anglia şi America 
şi nici chiar Italia, mau fost apreciate de 
Germania la justa lor valoare.“ 

N'am spus cât de mult mă atingea adevărul 
de necontestat al acestor fraze ale sale, căci 
am fost şi eu urmărit pentru aceleaşi idei. 
l-am spus însă: Așa arată totul posf bellum. 
Atunci însă, în toamna anului 1914, în de- 
plina nesiguranţă a începutului, n'aţi avut sim- 
ţimântul unei mari aventuri, când ați plecat 
de-acolo ? i 

„Desigur, întotdeauna revoluţia este şi o 
aventură. Dar depinde de toată motivarea 
faptelor. Mi-am pus în primejdie viaţa. A 
mea și a familiei mele. Fiul meu a murit în 
războiu, molipsit de tifosul adus de refugiații 
din Galiţia. Soţia mea, ca Americană, era 
întru câtva protejată ; înadevăr, femeile ame- 
ricane au împiedicat ca ea să fie luată pri- 
zonieră. Că, în schimb, ei o vor închide pe 

fiica mea— la aceasta nu m'am gândit. Nici 
soţiei mele nu i-am spus vreun cuvânt despre 
cele ce plănuiam—căci ea p'ar fi putut minţi, 
dacă ar fi fost interogată. Nici copiilor mei 
nu le-am spus ceva. Fiul meu, ofiţer austriac, 
n'a ştiut nimic. Natural că ei au putut bănui 
îndată planurile mele. Am spus numai că 
plec acum în Italia, după ce fusesem înainte 
de două ori în Olanda. Am vrut să mă mai 
reîntorc odată din Italia şi chiar din Elveţia— 
dar era prea târziu. Prin aceasta, nu vreau 
decât să răspund că am chibzuit cât se poate 
de bine şi cu toată conştiinţa, pasul ce lam 
făcut:— el era hazardat, eu eram poate cute- 
zător, dar ca un aventurier nu m'am purtat 
atunci. Intr'un articol asupra perspectivelor 
războiului, am arătat, ca să zic aşa prin cal- 
cule—şi desigur cu toată prudenţa — victoria 
puterilor Antantei.“ 

— Şi ce ştiau prietenii voştri? Cum v'aţi 
procurat un fel de mandat pentru străinătate ? 

„N'am împărtăşit nimănui în întregime pla- 
nurile mele; am făcut numai aluzie la ele, am 
spus că trebue să facem ceva, că pornesc la 
drum şi că voi apăra cauza noastră. Nu i-am 
convocat pe toţi laolaltă; am spus fiecărui în 
parte mai multe sau mai puţine, după apti- 
tudinea şi vederile sale politice. Am pornit 
în lume, având încrederea conducătorilor po- 
litici ai tuturor partidelor.“ 

— Dar de ce nu aţi fost privit în străină- 
tate cu ochi sceptici? De ce vi s'a dat cre- 
zare ? 

El râde: „Eram cunoscut — iar prostia au- 
striacă a făcut pentru mine restul. Faptul că 
ea ma urmărit în mod făţiş, era deajuns 
pentru prestigiul meu în străinătate. Ei ne-au 
adus apă la moară şi atunci când au închis-o 

pe fiica mea; întrunirile publice dela New-York 
şi din alte State, au legitimat acțiunea mei. 
De altfel, fiica mea era bine cunoscută pentru 
activitatea ei umanitară. Şi eu eram cunoscut 
acolo.“ : 

— Dar cum aţi putut d-vs., după o viaţă 
atât de burghez-morală, cu totul deosebită de 
existența subterană a revoluţionarilor de pro- 
fesie, să vă pretaţi pentru întâia oară, la vârsta 
de 65 de ani, la toate subterfugiile unei ac- 
ţiuni considerate ca ilegale ? 

Acum, el îşi ia o înfăţişare comodă: iese 
la iveală ţăranul, căruia îi place să aibă la 
urmă dreptate—şi el spune, clipind din ochi: 
„Trebuia să mă pun în legătură cu Praga, 
dela Roma şi Geneva. Prin urmare, trebuia 
restabilită legătura. Se afla acolo un tehni- 
cian care a inventat unele lucruri, necuno- 
scute încă de poliţie. De pildă, ea nu ştia că 
se poate scoate dintrun creion o bucată de 
plumb — uite, de-aci, din creionul acesta — şi 
să se introducă în locul gol o scrisoare ci- 
frată, în miniatură.“ El deschide capacul dublu 
al ceasului său şi arată rotiţele. „Niciun po- 
liţist nu cercetează dacă se poate ascunde o 
hârtiuţă sub aceste rotiţe“. Acum, el se apleacă 
înainte, se apropie de mine, caşicum avea 
să-mi şoptească ceva confidenţial — totul în 
glumă: „Am expediat la Praga un vas cu 
ulei. Pe o sârmă subțire a dopului, plutea o 
scrisorică în ulei. Tehnicianul nostru îşi cu- 
noştea meseria; şi-a patentat chiar o maşină 
navală. Pentru creerul meu mereu încordat, 
desigur că descoperirea acestor corespondențe 
era un fel de destindere. In parte, mă şi di- 
stra |“ 

— Pe lângă astfel de trucuri, spusei, trebue 
să se fi îngrămădit în d-vs. şi multe procese de 

conştiinţă, căci aţi fost împotriva războiului 
în sine şi cu totul împotriva unui războiu de 
lungă durată! 

„Aci era conflictul! zise el dând din cap. 
Ca om, trebuia să doresc un războiu cât se 
poate mai scurt; ca politician, ştiam că, în 
urma unei repezi înfrângeri a Austriei şi Ger- 
maniei, n'am fi dobândit nicidecum atât cât 
am dobândit. Ne trebuia un războiu lung. 
Cauza noastră era puțin cunoscută; propa- 
ganda avea nevoie de războiu îndelungat. 
Când s'au format legiunile, am vegheat ca 
să se sacrifice cât mai puţine vieţi omeneşti. 
Sângele e o sevă prețioasă. Acasă la noi, 
aveam două utopii: acea rusească şi acea 
franceză. Despre Rusia ţaristă, ştiam că nu 
e bună la nimic — că nu ne puteam bizui pe 
ea. Francezii ne erau binevoitori, dar şi ei 
trebuiau câştigaţi pentru ideile mele. Şi ei, 
ca şi celelalte Mari-Puteri, vroiau să menţină 
Austria lângă şi împotriva Germaniei, aşa 
cum am dorit şi noi cu Palacky, istoricul no- 
stru; cei din străinătate, se așteptau cel mai 
mult să isbucnească în Austria o revoluţie 
care ar scurta războiul. Eu ştiam că nu va 
fi nicio revoluţie — şi nu m'am dat bătut în 
acţiunea mea contra Austriei. Inchipuiţi-vă 
numai această situaţie grotescă: în străină- 
tatea beligerantă soseşte un om politic dintr'o 
ţară inamică, un profesor, un civil, care este 
pentru războiu—e foarte bine primit — Şi oa- 
menii cred într'insul !“ 


10 


VII. CUM AJUNGI GENERAL LA 
BATRANEŢE 


Un portret din 1917, al lui Masaryk, ne arată 
pe un bărbat care guvernează, conştient de ţe- 
lul său. Nu se cunoaşte că are 67 de ani şi, 
mai puţin încă, nu se văd urmele trudei sale 
din ultimii ani. O trăsătură oarecum de fier, 
ce nu se observă de-obiceiu la el, iese aci în 


evidenţă — şi nu te miri de loc când auzi că 
această fotografie a fost luată într'o casă din 
Kiev, în timp ce împuşcăturile răsunau din 


mai multe părţi. Şi totuş, nimeni nu va în- 
treba de ce omul acesta nu poartă uniformă; 
se pare deci că o înfăţişare impozantă şi 
energică nu are nevoie de uniformă, ca să 
dobândească autoritate. Deoarece în Rusia, 
printre soldaţii săi, el nu poseda la început 
altă putere decât personalitatea sa morală — 
mă interesa să aflu cum a isbutit el să-i câș- 
tige pe oameni. 

— deea, începui eu, de a constitui din pri- 
zonierii cehi o armată proprie împotriva Au- 
striei, pare să vă fi venit încă din primele 
săptămâni ale războiului. De ce? Oare Po- 
lonezii nu şi-au recăpătat ţara lor, fără lupte 
pentru independenţă ? 

„Chestiunea poloneză, replică Masaryk, a 
fost totdeauna pe tapet: era o tradiţie vie. 
Am întâlnit Polonezi ai căror bunici mai tră- 


148 Emil Ludwig 


iau din vremea regatului lor“. Cum vorbea 
astfel, am fixat drept în ochi pe bărbatul ce 
şedea înaintea mea — şi nu mă gândeam că 
el ar fi putut vorbi foarte comod cu oameni 
cari l-au văzut încă la faţă pe Goethe. Şi el 
continuă: 

„Națiunea cehă era cu mult mai puţin cu- 
noscută. Deoarece trebuia să atragem asupra 
noastră atenţia lumii, aveam de adus Aliați- 
lor noştri şi altceva decât numai istoria noa- 
stră şi revendicările drepturilor noastre. Ce 
s'a întâmplat cu miile de dezertori ceho-slo- 
vaci, cari au trecut de partea Ruşilor, când 
au auzit în tranşeele lor cântecele populare 
ruseşti ? Am vrut întâi să-i adun pe aceştia. 
Am simţit că trebue să luptăm, nu numai să 
strigăm că avem drepturi faţă de Austria şi 
Ungaria. Cu profesoratul meu ştiam că nu 
voi ajunge departe. Dacă toţi din jurul meu 
trag cu pușca, trebue să pun şi eu mâna pe 
armă.“ 

— Şi aceasta au înţeles dezertorii ? — miile 
de tineri cari au scăpat dela moarte, printr'o 
întâmplare norocoasă... Ce gândeau ei de 
această întreprindere care, la început, n'avea 
decât țeluri idealiste ? 

El făcu o mutră şireată şi spuse : „Deunăzi, 
într'o seară, când ai vorbit cu entusiasm de 
ospitalitatea Ruşilor, — mi-am zis că era mai 
mult plictiseala oamenilor cari trăesc la ţară. 
Şi mulţi soldaţi s'au plictisit în captivitate — 
şi erau bucuroși că au putut întreprinde ceva. 
De altfel, Legiunea le oferea protecţie şi 
pâine. Cei mai mulţi erau însă entusiasmaţi, 
pregătiţi politiceşte şi hotărîţi la luptă. Ideea 
de a lupta contra Austro-Ungariei s'a ivit 
spontan în toate ţările Aliaților ; am discutat-o 
încă la Praga, la începutul războiului, cu un 

compatriot de cetăţenie americană, care por- 
nise apoi (America era încă neutrală) pe la 
compatrioţii din toate ţările aliate şi le tran- 
smise mesajul. In Franţa, unde nu era niciun 
prizonier ceh, s'au prezentat coloniștii, mai 
cu seamă muncitorii, ca voluntari în armata 
franceză, spre a lupta contra Austriei. Mai 
târziu, ei au format secțiuni de voluntari în 
cadrul unui regiment. Când sa încercat în 
Rusia acelaş lucru, guvernul țarist a înfierat 
această faptă ca o trădare faţă de împăratul 
Franz-losef — şi a refuzat intrarea în armată 
a prizonierilor, susţinând că nu se poate în- 
crede în astfel de trădători. Căci ce este le- 
gitimitatea ? Impăraţii se sprijină unul pe al- 
tul, chiar în timp ce se războesc. Abiacând 
ţarul căzuse şi venise la putere Miliukow — 
pe care îl cunoşteam dinainte, — prizonierii 
noştri au obţinut permisiunea de a se orga- 
niza şi a lua parte la luptă. Dar încă din 
1914 s'au format secţiuni separate în armată, 
din Cehii şi Slovacii stabiliți în Rusia.“ 

— D-vs. eraţi civil. De ce n'au făcut acea- 
sta militarii ? Desigur că, printre prizonieri, 
se aflau şi ofiţeri superiori ? 

„Nu, replică el, Austria nu avea încredere 
în noi şi admitea foarte puţini Cehi în pos- 
turi mai înalte, în militărie şi în diplomaţie. 
In Ungaria, Slovacii erau cu totul excluşi din 
viaţa Statului. Ofiţeri cehi existau. Dar 
organizarea unei armate e cu totul altă trea- 
bă, pe care un civil destoinic o poate face 
chiar mai bine decât un militar. In 1871, 
Clemenceau a făcut ca medic civil ceva ase- 
mănător. După ce am căpătat permisiunea, 
a trebuit să fac rost de provizii, îmbrăcă- 
minte, arme. Şi apoi, întrebarea era : încotro? 
spre care front? Planul meu era să ajung în 


150 Emil Ludwig 


Franţa şi să câştig acolo independenţa, lup- 
tând alături de Aliați. Apoi, mai aveam multe 
însărcinări nemilitare: să îngrijesc de cores- 
pondenţa soldaţilor, să caut croitori ŞI cis- 
mari, să tipăresc şi să răspândesc ziare, să 
procur cât mai multe vagoane de tren, în 
cari e1 au trăit săptămâni întregi, ca să se 
familiarizeze, să se simtă între ei, ca acasă. 
Aci, în împrejurări noui, trebuia abia să se 
creeze ceea ce alte armate aveau de mult. 
Deseori era foarte greu să se capete pâinea. 
Eram concentrați în Ucraina. Oamenii noştri 
rechiziţionau şi vroiau să plătească cu ruble 
de hârtie. Țăranul zicea: Pentru astea, nu-ţi 
au nimic. — De ce? — Dă-mi pentru grâul 
meu cuie, o pilă, un ferăstrău; astea îmi lip- 
sesc mie. Ce să fac cu hârtia? Aştept mai 
bine până vor veni Germanii ; ei au ceea ce 
îmi trebuie.“ 

— Aceasta este partea practică, spusei eu, 
Cum putea însă înţelege soldatul acest țel 
nou şi nesigur? 

„Fiecare Ceh cunoştea trecutul poporului 
său; acțiunea de luminare dusă timp de două 
secole, l-a pregătit pentru aceasta. Am vor- 
bit deseori în faţa soldaţilor mei, pentru ca 
ei să ştie de ce luptam. Am dat regimentelor 
numele lui Zizka şi al altor premergători cehi. 
Și puteam să le spun: vedeţi, noi am avut 
pe un Ciska, un mare soldat, fără frică de 
moarte! Dar le spun şi aceasta: el nu a ata- 
cat pe nimeni, el a apărat cauza naţiunii 
sale; abia când un Conciliu a propus să se 
pornească o cruciadă contra Hussiţilor, el s'a 
ridicat împotrivă. Huss fusese deja tratat cu 
violență, căci împăratul Sigismund, regele 
Boemiei, şi-a călcat promisiunea de a-i lăsa 
drumul liber. Chelcicky şi comunitatea Frați- 

lor au văzut lupta celor două religiuni şi au 
propovăduit: să nu opuneţi rezistență | Astfel 
s'a ivit din spiritul poporului o biserică pa- 
cifistă. Regele Podebrad, ales din popor, a 
propus ca stăpânitorii Europei să se unească 
între ei. După bătălia de pe Muntele Alb, 
Austria anti-reformistă a asuprit amarnic po- 
porul nostru şi ne-a refuzat până astăzi drep- 
turile. Cu toată învăţătura lui Chelcicky, ideea 
era să arătăm că trebuie să luptăm şi să ne 
apărăm. Băeţii erau destul de instruiți ca să 
înţeleagă bine aceasta.“ 

— Şi toate acestea s'au întâmplat în la- 
găr ? 

„In lagăr, mai ales sub cerul liber sau în- 
tr'o sală din oraş. Şi Ruşilor trebuia să le 
vorbesc, ca să ne înţeleagă. Toate acestea 
erau redate apoi în ziare, în rezumat.“ 

— Şi nimeni n'a venit, întrebai eu mai de- 
parte, să se opună conducerii d-vs., pentrucă 
eraţi civil? Mi se pare că aţi fost numit dicta- 
tor. 

„Legionarii m'au proclamat astfel. Probabil 
pentru ca, în iureşul războiului, să se poată 
lua hotărîri repezi. Romanii au făcut la fel. 
Şi m'am bucurat de deplina încredere a sol- 
daţilor. Soldații au văzut şi ei că nu mi-e 
frică. Aceasta a fost un argument important 
pentru soldaţi. La Petersburg, când au 
venit la putere Bolşevicii, trebuia să fac un 
drum lung prin străzi, până la cancelaria Con- 
siliului Naţional. Nu puteam ajunge până la 
cancelaria noastră decât prin Newski şi prin 
străzi laterale—o bucată lungă de drum. Dea- 
curmeziş, spre Newski e iarăș o stradă lungă, 
care duce departe până la mare; acolo au fost 
multe bombardamente. Prin această stradă 
trebuia să trec zilnic, la anumite ore. M'am 

dus. Soldații au văzut aceasta. Un ofițer 
spunea : el mare nicio „celulă“ căreia să-i fie 
frică | Dar aceasta nici nu era adevărat. Fi- 
reşte, îmi era adeseori frică. Dar vroiam să 
arăt soldaților că nu mi-e teamă sau, mai de- 
grabă, că îmi fac totuş datoria cu toate că mi-e 
frică—sau cel puţin sunt prudent.— Pe urmă, 
s'a spus că un conducător m'ar trebui să se 
expună astfel primejdiei. Mi s'a dat atunci 
un soldat, ca să mă servească şi să mă pă- 
zească; acest soldat a slujit înainte, chiar la 
contele austriac Czernin. Am protestat, căci 
era pentru prima oară în viaţă când aveam 
un servitor. La ce-mi foloseşte, dacă suntem 
împuşcaţi amândoi pe drum? El venea şi 
vroia, de pildă, să-mi scoată ghetele, etc. 
Mult timp n'am putut suporta aceasta; abia 
cu încetul, trebuia să mă cbişnuesc să fiu 
servit. Uneori mi-am permis o glumă. Pe 
drumul spre cancelarie, el se uita mereu în 
jurul nostru, să vadă dacă nu cumva se bom- 
bardează! Atunci mă ascundeam repede în 
dosul unei porţi, iar el mă căuta disperat, nu 
mă găsea și trebuia să se ducă singur la 
cancelarie. Astfel, am dovedit ofițerilor că 
era de prisos să mă păzească în felul acesta. 
In cele din urmă, au spus că sunt invulnera- 
bil. Superstiţie. Dar aceasta întărea autori- 
tatea mea. Numai de pălăria mea îşi băteau 
joc. O mai am şi acum.“ 

— Şi dvs. n'aţi fost niciodată soldat ? l-am 
întrebat. Cum v'aţi pregătit deci, pentru ca să 
deveniți deodată generalisim ? 

» În tinereţe, m'a scos din serviciul militar 
directorul de poliţie, al cărui fiu îl preparam. 
Aşa ceva era posibil în Austria cea veche. 
Ca deputat, am observat la Viena armata şi 
am studiat bugetul; aveam printre ofiţerii 

austriaci câţiva prieteni cari îmi comunicau 
experienţele lor. Mai târziu, la începutul răz- 
boiului, am urmărit la Londra cum era or- 
ganizată armata cea nouă şi cum făceau exer- 
ciții. Mă duceam de exemplu şi într'un ho- 
tel, unde locuiau Canadieni şi stăteam acolo 
să-i ascult; întâi, ca să aud cum sună fran- 
ceza canadiană şi apoi, ceea ce vorbeau oame- 
nii aceia.“ 

— Dar strategia ! îl întrerupsei eu. 

„Eu mai mult am organizat decât am con- 
dus, spuse el, cu toate că în războiul de 
guerrilla se poate învăţa şi conducerea. In- 
trun astfel de războiu îţi trebue mai multă 
inteligență, pentru ca să poți rezista cu pu- 
teri mici în faţa unei armate regulate. In 
Rusia, neregula în administraţia militară ne-a 
fost de folos. De-altfel, sarcina mea a fost şi 
a rămas conducerea propagandei şi interven- 
țiile diplomatice.“ 

— Aţi avut dificultăţi cu sovietele de sol- 
daţi, constituite pe atunci, cari cereau aceeaşi 
mâncare şi alte asemenea lucruri ? 

„Câte odată. La mâncare, am separat pe 
ofițeri de trupă şi am mâncat când cu unii, când 
cu ceilalţi. Imi plăcea totdeauna să fiu singur 
o parte din timpul zilei. Umanitate— dar acea- 
sta nu mă obligă să-mi pierd ore întregi cu oa- 
menii. Umanitate şi în armată, da! însă acea- 
sta înseamnă tocmai că trebue să fie şi o ordine, 
chiar o supra şi o sub-ordine. Eram în răz- 
boiu şi acolo nu puteam să predic numai 
umanitate; trebuia să ţin seama de oameni, 
să lucrez cu ei, aşa cum erau, şi să calculez 
ce servicii pot aduce ei. Şi din punct de ve- 
dere practic, umanitatea constă bine înţeles 
în datoria de a îngriji de soldaţi şi de a le 
pune cât mai puţin posibil viaţa în pri- 
mejdie.“ 

— E adevărat, întrebai eu, că acel care 
vrea să poruncească, trebue să se fi supus el 
însuş odată? De mult mă îndoesc de acest 
adevăr, şi d-vs. desigur că ați încetat de tim- 
puriu să vă supuneţi. 

„Şi comandantul trebue să se supună or- 
dinei — şi, în militărie, e nevoie de ordine, de 
disciplină. Soldatul înțelege repede aceasta. 
Eu nu sunt autoritar din fire, dar ştiu că 
massa trebue să fie condusă. Felul meu de 
a comanda nu este aspru, ci mai mult suge- 
stiv. Nu e uşor să comanzi cu adevărat: 
puternic, scurt, sugestiv iar, mai presus de 
toate, cecea ce ceri trebue să fie rezonabil şi 
folositor.“ 

— N'am înţeles niciodată, spusei, de ce 
bolşevicii v'au permis libera trecere cu ar- 
mele. Oare Revoluţia din Octombrie nu v'a 
surprins? Sau aţi fost înadevăr atât de pu- 
ternic încât, precum susține Dr. Kramar, aţi 
fi putut bate pe tinerii bolşevici şi să „sal- 
vaţi Rusia“, după cum se exprimă dânsul? 

„Nu m'am aşteptat la o revoluţie ca aceea 
pe care a făcut-o Lenin, spuse Masaryk, dar 
m'am așteptat ca insuccesele armatei rusești 
să dea naştere la tulburări. In orice caz, pe 
atunci noi eram mai bine organizaţi decât 
bolşevicii, dar nu eram destul de puternici 
să înfrângem pe bolşevici în tot cuprinsul 
uriașei ţări. Lupta noastră i-ar fi unit şi i-ar 
fi forţat să se organizeze mai bine. Reproşul 
de care pomeniţi, se bazează pe supra-preţu- 
irea forţelor noastre şi pe necunoașterea si- 
tuaţiei reale. Armata noastră se afla în jurul 
Kievului. Dacă am fi atacat pe bolşevici, am 
fi avut îndată armata germană contra noa- 
stră ; şi cum am fi putut trage asupra Mos- 
covei, Petersburgului şi altor oraşe? Cu 

50.000-60.000 de oameni nu poți ocupa şi 
păstra oraşe ca Petersburg, Moscova, Kiev, 
Charkov ş. a. S'ar fi ridicat împotriva noa- 
stră şi Ruşii de alte tendințe politice. Ofițerii 
mei spuneau acelaş lucru. Și eu nu vroiam 
să mă amestec în treburile partidelor politice. 
Intr'un memorandum adresat lui Wilson, am 
indicat că dominaţia bolşevicilor va fi, poli- 
ticeşte, de lungă durată — pentrucă pretutin- 
deni, în ţările Antantei, revoluţia lui Lenin 
era privită ca un episod ce va trece curând. 
De mare importanţă politică era şi armata 
germană în Rusia, care a influenţat destul de 
puternic politiceşte şi Ucraina. Programul 
pan-german fusese încercat încă pe-atunci în 
mod practic. In această privinţă, aveam veşti 
bune :— bolşevicii au făcut multe greşeli, dar 
la urma urmelor ei erau Ruşi şi, la început, 
s'au purtat bine față de noi, acordându-ne 
retragere liberă şi neutralitate armată.“ 

— Este adevărat că succesul trupelor voa- 
stre la Zborov a avut mare importanţă? 

„Aceasta a avut mare efect asupra Ruşi- 
lor din toate partidele, cari se arătau neîn- 
crezători. Ei au văzut cum legiunile noa- 
stre au acoperit retragerea Ruşilor şi cât de 
pricepute s'au dovedit. Dar nu puteam să ră- 
mânem în Rusia. Planul meu era să por- 
nesc cu armata spre Wladiwostoc; acolo, 
Aliaţii trebuiau să ne pună la dispoziţie va- 
poaa şi să ne ducă trupele pe câmpul de 
uptă din Franţa. Dacă mwar fi venit armi- 
stițiul, am fi fost în Franța şi am fi luptat 
acolo împotriva Germanilor. . La începutul 
anului 1918, aveam 50.000 de puşti şi băeții 
noştri erau buni soldați. Unii din oamenii 
noştri erau de părere că transportarea arma- 
tei prin Siberia ar fi grea, prin depărtarea 

ei. De ce să nu răzbim prin Europa? Dar 
eu ştiam că, în împrejurările date, drumul cel 
mai lung prin lume estecel mai scurt. Şi în- 
cotro aveam noi să răzbatem—şi pentru ce? 
Mai ştiam că facem impresie în lumea în- 
treagă cu planul nostru. Curând, retragerea 
noastră siberiană— Anabasis — devenise înade- 
văr proverbială. 

„Şi contra lui Clemenceau a trebuit să 
mă pronunț pe atunci. El trimise pe genera- 
lul francez din România şi ceruse să pornesc 
cu trupele mele — pe cari le-am declarat de 
curând ca făcând parte din armata franceză 
— în Basarabia, unde România lupta contra 
Germanilor. N'am avut veşti bune despre si- 
tuaţia de-acolo. De-aceea am vrut întâi să 
văd cum stau lucrurile ; am plecat într'acolo, 
am vorbit cu regele, cu comandanții şi am 
văzut situaţia trupelor; m'am convins că sol- 
daţii nu mai pot fi aprovizionaţi cum se cu- 
vine; cum puteam deci să mai aduc o întreagă 
armată, care să mănânce dela ei?... Şi, afară 
de aceasta, am avut simţimântul că unele 
cercuri din România se şi gândeau la pace. 

„De- aceea, am plecat din Rusia cât se putea 
mai repede. Trebuia să ţin seama şi de eve- 
nimentele apropiate, căci simţeam că vine pa- 
cea. Am pus în ordine comanda armatei noa- 
stre şi mam grăbit să plec singur înainte, 
prin Japonia, spre America. Acolo trebuia 
să câștig pentru noul nostru Stat pe preşe- 
dintele Wilson și opinia publică.“ 


IX. CUM SE INTEMEIAZĂ UN STAT 


Primejdia de a luneca acum pe panta pa- 
tetică, era iminentă. Masaryk nu s'a lăsat 
tentat, ci făcu raportul asupra activităţii sale, 
caşicum ar înşira o sumă de detalii. Istoricul 
trebuie să tragă concluzii importante asupra 
unor timpuri depărtate, atunci când el pune 
pe eroii legendari să galopeze pe cai albi şi 
când îi degradează pe oamenii mereu neo- 
steniți cu treburile lor mărunte, migăloase, 
făcându-i semi-zei luminaţi de fulgere şi arun- 
când fulgere. In această privință, Masaryk 
arăta unele asemănări cu antipodul său, cu 
Mussolini, care neagă inspiraţia tot atât de 
fățiș. 

— Aţi spus deunăzi, începui eu, că aţi dor- 
mit foarte puţin în aceşti patru ani de răz- 
boiu. Aceasta se potriveşte atât de puţin cu 
idealul d-vs. grec şi cu igiena pe care aţi 
practicat-o o viaţă întreagă, încât nu pot pri- 
cepe... 

El mă privi scrutător, întrun fel cu totul 
neobișnuit, caşicum ar căuta să-mi descopere 
vreun gând ascuns, tăcu un răstimp şi spuse 
apoi : 

„Nu eram un exaltat, un entusiast. Cei 
patru. ani de războiu au fost pură matema- 
tică. O rece chibzuinţă. Creer. Facem so- 
coteli...  Calculăm cu. creionul forțele beli- 


158 Emil Ludwig 


gerante şi mai cu seamă situația reciprocă ace- 
Jor cari duc războiul. Am făcut aceasta imediat 
după isbucnirea războiului şi pe urmă în străi- 
nătate, pe baza ştirilor primite de pe câmpul 
de luptă. Trebuia să cumpănesc în fiecare zi. 
Şi în cazul unei victorii a Austriei, trebuia 
să fiu pregătit. E o continuă temă de mate- 
matică, să măsori puterile morale şi fizice ale 
ambilor adversari: aceasta era munca mea 
de fiecare zi, timp de patru ani — şi acestea 
erau griji mari. La început, uitasem de gim- 
nastica mea zilnică. La Geneva, mi-a venit 
ideea să urmez o şcoală de călărie: trebuia 
să-mi menţin corpul sănătos. De-atunci ştiu 
să călăresc. Apăsarea zilnică, aşteptarea de- 
ciziilor de pe câmpiile de luptă — această ne- 
curmată încordare nu mă lăsa să dorm cum 
se cuvine. dealuri, spuneţi d-vs. — da! pe 
acestea le sezisăm cu simţirea, cu inima, cum 
se zice, dar mijloacele de realizare le caută 
şi le cântărește raţiunea — şi cu cât ea poate 
fi mai rece, cu atât e mai bine.“ 

— Ați cunoscut Viena bătrânului împărat, 
continuai eu să întreb. Dar de unde aţi auzit 
că tânărul lui urmaş p'ar fi poate mai rezona- 
bil, mai modern şi că ar putea încheia imediat 
pacea care — vouă — var fi stricat totul? 

„Eram informat asupra eventualilor urmaşi 
la tron. Din întâmplare, prietenul meu nu 
locuia departe de castelul lui Franz Ferdi- 
nand: ela observat Konopitsch-ul, încă înainte 
de războiu. Şi Goll, istoricul nostru, l-a pre- 
parat pe împăratul Carol, pe când era prinţ. 
Din relatările lor, am înţeles cari vor fi cei 
doi succesori la tron.“ 

— Şi inamicul? Adică — aliatul ? 

Lapsus-ul meu mă face să surâd şi el face 
la fel, cu voie bună. 

„Aveam experienţe noui, pe lângă studiile 
din anii mai vechi. In Octombrie 1914, am 
început în Italia activitatea mea politică. Ita- 
lia mai era pe-atunci neutrală — dar atâtea 
monumente şi inscripţii vădeau ura contra 
Austriei! Am venit la Roma, la un istoric 
pe care-l cunoşteam; când m'a zărit, şi-a îm- 
preunat mâinile: „Dumneata eşti? Credeam 
că ai murit! Am citit că ai fost executat la 
Praga!“ Viaţă lungă! i-am spus, şi i-am ex- 
plicat situaţia. La Roma, mă duceam la în- 
truniri ȘI ascultam argumentele pro şi contra 
Aliaților. Am întâlnit acolo Sârbi şi Croaţi— 
pe urmă la Geneva. În vremea aceea m'am 
străduit să-i câştig pe amicii mei sârbi şi 
croaţi pentru ideea înţelegerii celor două nea- 
muri. Când am părăsit Italia, ştiam că ea 
nu va rămâne neutrală. 

„Apoi, la Geneva şi Londra, numai treburi 
mici! Câte articole trebuia să scriu şi să re- 
pet, pentrucă oamenii ştiau atât de puţin 
despre Austro-Ungaria! Un bărbat de Stat 
englez credea, de pildă, că Galiţia aparține 
Ungariei și spuse apoi mirat: „Atunci Au- 
stria aceasta trebue să aibă o configuraţie 
surprinzătoare !“ De parcă cineva ar fi vorbit 
despre Uganda! E de necrezut, cât de ne- 
ştiutori erau politicianii şi militarii din toate 
țările, în ce priveşte etnografia, statistica şi 
geografia. Inadevăr — ce ştim noi aci despre 
Anglia ş. a.? Prietenii mei Wickham Steed, 
Seton-W atson făceau parte din cei instruiți.“ 
Steed mi-a ajutat prin „Limes“, căci am că- 
pătat acces la acest ziar prin intermediul lui. 

— Eu îl apreciez mult, i-am zis. Un En- 
glez care vorbeşte în mod strălucit alte limbi, 
este — după cum se exprimă Bismarck — 
periculos. Steed pare însă, dimpotrivă, să 

unească avantajele Englezului cu unele ca- 
lități ale continentului. 

„Cât de enorm s'a lucrat din ambele părţi | 
spuse deodată Masaryk, fără tranziţie. Ger- 
manii au luptat împotriva unei jumătăți a 
lumii; ei n'au pierdut curajul şi sau menţinut 
multă vreme şi din punct de vedere strategic: 
e mult ceea ce au făcut! Dar au făcut greşeli 
politice şi tactice, au calculat greşit. Marea 
lor eroare era că au prețuit atât de falş 
Austro-Ungaria. Şi de cealaltă parte: Fran- 
cezii, atât de des înfățişaţi în (Germania 
ca un popor decadent, au făcut lucruri mi- 
nunate. La fel şi Englezii, Americanii, Ca- 
nadienii, cari trebuiau doar să înveţe mai 
întâi să tragă cu puşca. Viteji au fost cu 
toţii. Şi observă, mă rog: războiul a fost 
câştigat de Statele democratice, nemilitariste, 
împotriva soldaţilor monarhişti şi militarişti, 
împotriva soldaților „învăţaţi“. Din punct de 
vedere teleologic, e un exemplu vrednic de 
predat în şcoli: au căzut cele mai mari mo- 
narhii teocratice şi absolutiste ale Europei.“ 

— Şi totuş, războiul nu merita atâtea sa- 
crificii, îl contrazisei eu. Lăsaţi-mă să revin 
la arta d-vs., cu care aţi procurat unui Stat, 
care încă nici nu a existat, recunoaşterea 
Marilor-Puteri. 

„Printr'o armată lipsită de ţara ei, spuse 
dânsul cu voioşie. Aceasta nu s'a mai în- 
tâmplat vreodată! Briand a fost primul care 
a înţeles. Dar nu uitaţi că, de fapt, am avut 
Statul nostru până în vremea Mariei Tereza 
şi că ne-am pregătit neîncetat politiceşte pen- 
tru dobândirea libertăţii.“ 

— Doctorul Beneş l-a câştigat întâi pe 
Briand ? 

„Beneş a făcut totul dela Paris. Era neo- 

bosit. Mă îndoesc mult dacă aş fi putut rea- 
liza totul fără Beneş. Faptul că am fost acolo 
amândoi, e una din cele mai norocoase îm- 
prejurări; el, activând mai mult în amănunte, 
condus însă întotdeauna de idee; eu, mai mult 
ideal-constructiv. Această colaborare a noa- 
stră, a adus succesul“ 

— Şi Briand s'a lăsat câştigat imediat, la 
prima atingere? 

„EI a fost un fel de Bohem, după cum ştiţi, 
dar avea bunul său spirit galic. Până atunci, 
Antanta credea că va menţine Austro-Un- 
garia. l-am expus cu preciziune argumentele 
mele, aşa cum nu le-a auzit niciodată până 
atunci. Puteam să observ cum mintea lui a 
înţeles repede aceasta. Când prietenii săi i-au 
recomandat apoi să menţină totuş Austro- 
Ungaria, pentru a slăbi astfel Germania şi a 
o ţine în şah, atunci poate că ezita uneori. 
Dar la urmă a înţeles că ar fi un calcul greşit 
să conteze cu Austro-Ungaria împotriva Ger- 
maniei. 

„In legătură cu aceasta, trebue să mai po- 
menesc şi pe Slovacul Stefânik; astronom la 
Paris, el a devenit curând general, graţie ca- 
pacităţii sale; el se duse la corpul aviaţiei 
franceze, introduse acolo studiul observaţiilor 
climatologice şi era un propagandist abil şi 
neobosit. El mi-a netezit calea spre Briand.“ 

— In sensul acesta, spusei eu, aţi scris 
fraza cea mai semnificativă: „Nu exagerez 
dacă spun că Antanta a căpătat un program 
pozitiv prin programul nostru de împărţire a 
Austro-Ungariei“. N'am adăogat nicio în- 
trebare la acest citat; l-am privit însă cu în- 
cordare, cu toate că însăşi dragostea lui de 
adevăr confirmase această frază în toată pu- 
terea eu. 

„Aceasta este adevărat“, zise dânsul liniştit, 
şi tăcu. Pentru ca să destind încordarea, 
am trecut dela acest punct istoric la o temă 
cu totul diferită. 

— Când vă ascult vorbind, spusei eu, îmi 
vine să cred că toate acestea ar fi posibile 
fără nicio fantezie. 

„Fantezie“, răspunse el gânditor. „Dela vâr- 
sta de şapte ani sunt un cititor de poezii şi 
romane; pentru ca să trăesc spiritualiceşte, 
am nevoie de artă. Nu am cultură muzicală, 
cu toate că, la fel cu oricare Ceh, am cântat 
la vioară. Dar poezia o cunosc; sunt con- 
vins că cercetătorul ştiinţific şi artistul creator 
trebue să aibă fantezie. Am publicat odată 
un articol despre raportul poeziei faţă de po- 
litică. Invăţătorul meu, Platon, era om po- 
litic, dar şi poet. Goethe cere, ca poet: fan- 
tezie exactă. Şi politicianul are nevoie de 
aceasta. Şi iată, în războiu, toată omenirea 
împărţită în două tabere; aceasta era doar o 
colosală dramă mondială, un tablou imens — 
şi ca să poţi concepe şi cuprinde aşa ceva, 
îţi trebue fantezie.“ 

— Şi în toiul acestei lupte, spusei eu, aţi 
pornit să întemeiaţi un Stat nou... 

„Era nevoie de multă muncă măruntă, mi- 
găloasă, repetă el; prin urmare, fierul nu era 
cald. De-aceea, cei patru ani de războiu erau, 
pentru mine, preferabili unuia singur. Precum 
am mai spus, ne trebuia timp pentru propa- 
gandă. Şi Revoluţia franceză a avut multe 
faze şi peripeții — şi, la urmă, a Jucat şi 
acolo un mare rol partea administrativă. la 
început e dărâmarea, dar trebue să ne gândim 
şi la reclădire; adevărata Revoluţie trebue 
să fie întotdeauna o Reformă; simpla răscoală, 
rebeliunea nu este de-ajuns. Războiul mondial 

a fost o mare revoluţie şi ea a fost pregătită 
de evoluţia politică ce i-a precedat. Istoria 
nu face salturi mari. O schimbare pregătită 
în mod istoric, precum a vrut să arate Marx 
cu revoluţia economică.“ Masaryk făcu apoi 
o pauză şi spuse: „Un destin“. Şi la acest 
cuvânt greu, el îşi acoperi o clipă ochii cu 
ambele mâini. 

Şi iarăş am abandonat această problemă, 
deoarece puteam pune întrebarea mea princi- 
pală numai în legătură cu Wilson; am în- 
trebat întâi de motivele Americei de a intra 
în războiu. El răspunse: 

„La început, motivul a fost idealul liber- 
tăţii. Faptul că Germanii au invadat Belgia, au 
bombardat oraşe nefortificate, au scufundat 
vapoare — toate acestea, precum şi dublul 
lor joc la Washington, au întărâtat întâi pe 
Americani. Aceasta a fost forța motrice. Mai 
târziu, au venit motivele materiale, cari pro- 
babil au fost hotărîtoare pentru ei; dar Ame- 
ricanii nu erau mefistofelici, precum s'a spus 
adesea în Germania ; ei erau naivi.“ 

L-am descris pe Wilson, dramatic şi epic, 
şi eram curios să cunosc impresia lui Masa- 
ryk. Şi l-am întrebat acum. 

„Prin prietenii mei, am făcut cunoştinţă 
personală cu Wilson, începu Masaryk. Des- 
pre memorandumul asupra bolşevismului, am 
pomenit înainte. Natural, m'am informat mai 
întâi asupra firii şi caracterului său ; înainte 
de a fi devenit un fel de preşedinte-întâmplător, 
adversarii săi vroiau să dea la iveală o carte 
împotriva lui, dar după alegere au retras-o. 
Soţia lui, care a fost mai târziu pe la noi, 
mi-a plăcut foarte mult. Când l-am văzut 
întâia oară, îmbrăcat impecabil, am recu- 
noscut imediat influenţa soţiei. N'am observat 

la el acele trăsături ale vanităţii, despre care 
se vorbeşte. Ca istoric, el a înţeles desigur 
că e vorba de ceva mare. Un astfel de gân- 
ditor trebuia să-şi dea seama de ceea ce în- 
seamnă faptul că America a trimis trupe în 
Europa. Sosirea lor a făcut o imensă impresie 
asupra lumii întregi şi asupra Germaniei. 
Americanii şi-au păstrat independenţa mili- 
tară, s'au prezentat ca nişte domni bogaţi, 
au construit în Franţa pentru trupele lor o 
cale ferată proprie — şi la Paris curgea şam- 
pania. Englezii erau mai aproape de Fran- 
cezi, din punct de vedere militar; Americanii 
erau mai mult voluntari: cu atât mai mari 
erau serviciile militare ale acestei democraţii.“ 

— Este adevărat că aţi prevenit pe Wilson 
să vină în Europa pentru pace? 

„L-am sfătuit să ia cu dânsul, pe lângă 
Statul-Major al consilierilor săi şi bărbaţi 
din tabăra adversarilor. La aceasta, el îmi 
spuse: „I am stubborn, sunt căpăţânos, 
căci mă trag dintr'o familie scoțiană“. De- 
aceea n'a luat cu el niciun Republican în 
Europa: era o greşală. Când a fost atât de 
bine primit la Paris — aceasta trebue să-i fi 
făcut deosebită impresie. Dar autoritatea lui 
cea mai mare era Marea Americă; — e totuş 
un lucru mare că Americanii au venit în 
ajutorul Europenilor.  Chestiunile europene, 
Wilson nu le cunoştea îndeajuns de amă- 
nunţit.“ 

In timp ce vorbea atât de detaliat despre 
Wilson, Masaryk nu pomeni niciun cuvânt 
de capodopera realizată de el însuş: anume, 
că l-a făcut pe acest arbifer mundi să-şi schimbe 
în mod public programul său mondial în punc- 
tul privitor la Austro-Ungaria şi, abia în 
felul acesta, să facă posibilă întemeerea Sta- 

telor succesorale. L-am pus deci pe neaş- 
teptate în faţa acestei întrebări: 

— Oare Austro-Ungaria ar mai fi existat 
astăzi, dacă nu eraţi d-vs? 

„Poate că nu, răspunse el fără pauză. Adică, 
Austro-Ungaria ar fi fost menţinută sub ga- 
ranţiile pe cari le-a acceptat împăratul Carol. 
Am isbutit să-l conving pe Wilson să nu mai 
recunoască aceasta. Wilson şi-a retras planul, 
după care popoarele Austro-Ungariei aveau 
să fie numai autonome. l-am explicat lui 
Wilson că aceasta nu mai poate fi suficient. 
Austro-Ungaria ne-a tras pe sfoară nu numai 
o singură dată. l-am adus dovezile istorice. 
Atunci, ca gânditor şi om onest, el a retras 
în mod oficial planul său anterior; cred că 
a făcut aceasta fără să consulte pe cineva. 
l-am putut arăta că Franţa, Anglia, Rusia au 
şi recunoscut armata noastră pentru viitorul 
Stat. Pe-atunci am câștigat-o şi pe Grecia. 
l-am putut spune ce-am înfăptuit noi în trecut 
— iar expediţia siberiană a Legiunei noastre 
i-a impus şi lui. Incă din Japonia i-am co- 
municat în scris îndoelile mele în ce priveşte 
cele 14 puncte ale sale. Incontestabil că, pe 
urmă, schimbarea programului austriac al lui 
Wilson a avut mare efect. Lammasch scrie 
că aceasta a fost ultima lovitură, hotărîtoare, 
dată Austro-Ungariei.“ 

— Când aţi ţinut în mână premiul victoriei, 
trebue să fi trecut prin ore grele, gândindu-vă 
la ceea ce sa făcut între timp în patria voa- 
stră sau la ceea ce a fost combătut. A existat 
doar un partid regalist ! 

„Natural că politicianii noştri de acasă nu 
pvteau fi atât de independenţi şi consecvenţi, 
cum era politica mea de afară; câţiva teore- 
ticieni şi oameni politici credeau în victoria 

Austriei, alţii se aşteptau la un sfârşit neho- 
tărît al războiului. Eu am contat dela început 
pe victoria Antantei şi mi-am îndrumat po- 
litica în sensul acesta. Când a fost vorba 
de forma noastră de Stat, câţiva au vrut să 
aleagă ca rege al Boemiei pe un mare duce 
rus. Oamenii aşteptau ca Ruşii să vină ca 
liberatori. La început, când se părea că tă- 
vălugul rusesc va intra în ţară, precupeţele 
din piața de legume din Praga nu mai vroiau, 
într'o bună zi, să vândă gâşte: Nu, ziceau 
ele, astea le păstrăm pentru Ruşi. Tăvălugui 
rusesc a dat greş. Un mare duce ar fi şters-o 
din Praga, după câteva luni, ca un fel de rege 
de operetă — căci el ar fi trebuit să mun- 
cească şi pentru aşa ceva nu erau dispuşi 
domnii aceștia decăzuţi. Eram exact informat 
asupra fiecăruia din ei. Din Germania, nam 
fi putut importa nicidecum vreun principe, — 
iar Franţa nu ne-ar fi putut furniza un rege. 
Se răspândise svonul că eu aş fi tratat cu 
prinţul de Connaught. Niciodată. Şi nu ne-a 
mai rămas altă alegere decât Republica; noi 
nu aveam urmaşi regești, nici pretendenți la 
tron şi am trăit totdeauna în opoziţie faţă de 
dinastie. E adevărat că generalul Stefânik 
sa gândit întrun timp la un rege, dar a 
abandonat apoi ideea aceasta.“ 

— Şi ce aţi ştiut d-vs. despre pregătirile 
dela Praga? 

„Maffia a lucrat bine aci şi eu eram tot- 
deauna informat asupra faptelor principale. 
Ar fi o poveste lungă despre serviciul nostru 
secret. Inainte de prăbuşirea Austro-Ungariei, 
guvernul nostru provizoriu a fost recunoscut 
de Antantă; noi aveam deci peste graniță 
guvernul şi armata noastră recunoscută. De- 
sigur că, din punctul de vedere al dreptului 

popoarelor, aceasta era o situaţie curioasă, 
unică în felul ei. După prăbuşire, Statul cel 
nou a fost repede organizat, Adunarea Na- 
ţională convocată, guvernul constituit, Con- 
stituţia proclamată. Politica Consiliului Na- 
ţional Exterior a fost apropată, eu am fost 
ales ca preşedinte, Republica era asigurată. 
Pentru administraţie, aveam destui funcţionari 
în toate ramurile. Cred că nu veţi găsi multe 
cazuri unde organizaţia unui Stat reînnoit, dar 
totuş nou, ar fi tost realizată cu atâta chib- 
zuinţă ca în cazul acesta. La Praga n'a căzut 
jertfă nicio viaţă omenească. Germanii şi 
Evreii se temeau că vor fi aruncaţi în râul 
Moldova, dar nimeni nu le-a atins măcar 
un fir de păr. E un gest foarte frumos al 
poporului nostru, — acela că bucuria pozitivă 
a eliberării n'a lăsat să se nască sentimentul 
negativ al răsbunării. 

„Vă puteţi imagina că marea prefacere a 
adus după sine unele situaţii cu totul parti- 
culare, cari nu pot fi uşor tormulate din punct 
de vedere juridic; de pildă, aveam două gu- 
verne, unul alcătuit în străinătate și celălalt 
la Praga, doi miniştri ai aceluiaş resort şi 
alte asemenea.“ 

— D-vs. singur aţi fi făcut la fel revoluţia 
în Boemia? 

„Greu de spus! Şi nici nu puteam şti că 
Viena se prăbuşeşte în chip atât de rușinos. 
Credeam că Foch, amintindu-şi de 1871, va 
intra la Berlin. In cazul acesta, aş fi pornit 
cu armata noastră împreună cu dânsul, şi aş 
fi venit prin Dresda la Praga — ca dictator, 
ceea ce eram de facfo şi devenisem după pro- 
clamaţia soldaţilor. In fruntea a 50.000 de 
oameni, eram stăpânul situaţiei şi aş fi putut 
lua repede măsuri, aş fi putut convoca par- 

lamentul — totul repede, în doi timpi şi trei 
mişcări. Chibzuisem totul dinainte şi aş fi 
rezolvat fără multă vorbă, multe chestiuni 
cari ne-au pricinuit mai târziu destule grij;, 
dintre cari unele nici până astăzi nu sunt 
soluționate. Pe urmă, după ce aș fi primit 
decretul eliberării, aş fi depus puterea ce mi-a 
fost încredinţată în mod temporar.“ 

Rareori ne este dat să auzim asttel de cu- 
vinte despre limitele democraţiei, exprimate 
conform adevărului. Adevărul a fost con- 
firmat de două ori când l-am întrebat, în cele 
din urmă, dacă l-ar fi putut surprinde ştirea 
că ar fi ales ca preşedinte. 

„N'am fost surprins şi am primit vestea 
foarte calm. Aceasta are o cauză şi un motiv. 
Cauza : eram prea ocupat cu munca mea, ca 
să-mi mai bat capul şi cu aceasta. Aveam 
de gând, precum am spus, să vin acasă cu 
armata. După o scurtă dictatură, puteam apoi 
să dau este, a sfaturi, bizuit pe cunoştinţele 
mele. Mi-am imaginat parlamentul, guvernul, 
etc. — dar că voi fi preşedinte, nu mi-a trecut 
prin minte. 

„Şi, în al doilea rând, sentimentul demo- 
cratic. Natural că am reflectat asupra Con- 
stituţiei, care trebuia făcută. Şi iată că m'am 
pomenit cu ştirea telegrafică a alegerii mele! 
Şi asta-i bine, mi-am zis. Acum eşti pre- 
şedinte. Pe urmă începu îndată munca cea 
nouă; trebuia să mă gândesc la toate, cum, 
ce, pe cine... Deoarece cunoşteam de-acasă 
pe cei mai însemnați bărbaţi, pe cari îi cre- 
deam mai potriviţi, ocupasem în gând toate 
posturile importante. Imi făcusem un plan 
limpede asupra nouei orânduiri a Republicei. 
Pe vaporul cu care am traversat Atlanticul, 
am avut liniştea necesară să meditez din nou 

şi să notez totul. Când am sosit în Europa, 
pentru mine erau ceva nou atâtea manifestații 
de stimă, ce mi s'au făcut la Londra şi la Paris. 
Dumnezeule | doar eşti preşedinte, capul su- 
prem al unui Stat! Nu bucurie, ci teamă în 
faţa marei răspunderi. Căci acum, odată cu 
pacea, începe abia munca de organizare...“ 

El îşi ia acum un aer şiret, mă priveşte 
amuzat şi spune: „Ca să ştiţi cum mi-am dat 
seama pentru întâia oară de „preşedinţie“, am 
să vă spun o poveste, care nu e câtuş de 
puţin militărească. N'am spus-o încă nimănui. 
În faţa hotelului meu din New-York se afla 
un grup de marinari cari aşteptau, la trecerea 
mea spre vapor, să wă salute pentru întâia 
oară ca şef suprem al Statului. Eram in- 
format de aceasta: m'am furişat atunci prin- 
tr'o uşă dosnică — şi am șters-o!l De fapt, 
aceasta a fost o necuviință faţă de soldați, 
căci trebuiau să fugă apoi spre vapor; dar 
ei au mai avut tocmai timpul să mă salute 
pe bord.“ 


PARTEA A TREIA 


ACŢIUNE ȘI GÂNDIRE 


X. PUTERE ŞI SPIRIT 


Seara, am stat în faţa aparatului de radio, 

entru a asculta discursul unui bărbat de 

tat din străinătate. O oră întreagă, Preşe- 
dintele şezu aplecat şi ascultă; pe urmă, 
plecă cu un salut grăbit. In dimineaţa ur- 
mătoare, când — contrar obiceiului său — 
el apăru în camera de lucru cu zece minute 
după timpul stabilit, el se scuză: cuvântarea 
de aseară i-a răpit jumătate din somnul său. 
„Trebuia să reflectez asupra conţinutului ei, 
cu toate că cunosc exact teza principală po- 
litică, dela Schönerer“. 

— Oare, contradicţia dintre forță şi spirit 
poate fi învinsă cu desăvârşire?  întrebai 
eu. Kant era sceptic, căci spunea că n'ar fi 
de aşteptat ca regii să devină filosofi sau 
filosofii regi; dar el mai spunea că aceasta 
n'ar fi nici de dorit „deoarece posesiunea 
forţei corupe în mod inevitabil libera jude- 
cată a raţiunii“. Pentru sau contra acestui 
cuvânt, opus aceluia al lui Platon, nu există 
astăzi niciun martor mai bun şi mai decisiv 
decât însuşi d-vs. Cu această întrebare, mă 
reîntorc la începutul convorbirilor noastre. 

„Kant a trăit în secolul al 18-lea, spuse 
Masaryk, şi pe deasupra în Prusia, unde 
avea în faţa lui pe regele Friedrich. Acolo, 
bineînțeles, el putea să ajungă la astfel de 

gânduri; observați, vă rog, că el vorbeşte 
despre violență şi nu despre putere, precum 
spuneţi d-vs. Şi, știți că acest mare filosof 
german era pentru republică şi democraţie, 
cu toate că era Prusian şi activa în Prusia. 
Mill s'a exprimat şi el contra suveranilor fi- 
losofi, pentrucă se temea de o suveranitate a 
filosofilor care ar semăna cu aceea a man- 
darinilor chinezi. Dar sunt filosofi şi filo- 
sofi! Şi, la urmă, filosofii nu trebue să fie 
suverani, dacă ei sunt numai teoreticiani de 
Stat şi oameni politici destoinici.“ 

— Am citit un cuvânt al lui Seume, cu în- 
teles adânc: „A domni e un nonsens, dar a 
guverna înseamnă înţelepciune“. Domnești 
deci, când nu poţi guverna. 

El încuviinţă, dând din cap: „Formula lui 
Seume a fost deseori schimbată. Mulţi regi 
şi împărați au lăsat pe birocraţii sau soldaţii 
lor (adesea şi pe unii şi pe alţii) să guver- 
neze, tocmai pentrucă ei domneau în mod 
absolutist. A guverna, înseamnă dimpotrivă 
a conduce; pentru aceasta, nu ajunge numai 
energia.“ 

Deoarece îl găseam sgârcit la vorbă, fiind 
în mod vădit sub impresiile de ieri, am cău- 
tat să-l provoc în felul său, in concreto, în- 
trebându-l despre puterea de guvernare a pre- 
şedintelui: dacă şeful ales al unei republici 
ar trebui să fie, în principiu, mai puternic 
decât un rege ereditar ? 

El îşi trecu de câteva ori degetul arătător 
peste tâmple, caşicum s'ar concentra, apoi 
replică: 

„Intr'o republică, depinde de Constituţie, 
de capacitatea preşedintelui şi a guvernului, 
precum şi de educaţia politică a cetăţenilor, 
uneori şi a deputaţilor, mai mult decât într'o 

monarhie ereditară. Regii au adesea putere 
mult mai puţină decât preşedinţii. De-aceea 
ei sunt reprezentanţii statornici ai Statului. 
E o necesitate logică, aş putea spune chiar 
una estetică, de a concentra puterea Statului 
întrun suveran: e dorința spre o centralizare 
armonioasă. Oamenii îşi pot închipui cu 
greu un Stat, fără unul sau mai mulţi con- 
ducători în fruntea lui. O monarhie poate 
fi mai democratică decât o republică. Există 
mai multe forme ale democraţiei, de pildă cea 
americană, cea elveţiană, cea franceză. Şi 
totdeauna depinde de modul cum este con- 
dus de facfo un Stat. Chestie de personali- 
tate. Şi monarhismul e un întreg sistem, 
vreau să spun că monarhul nu este totdeauna 
singurul stăpânitor, autocrat în înţelesul ab- 
solut al cuvântului; totdeauna, în jurul mo- 
narhului şi împreună cu el, se formează un 
consiliu de coroană şi unul de Stat, ale că- 
ror puteri depline trebue să fie, legal şi de 
facto, diferit măsurate. Şi acest sistem va fi 
acceptat în mod expres sau tacit de către ce- 
tăţenii Statului: există o credinţă monarhică 
generală.  Monarhul e din graţia lui Dum- 
nezeu; sistemul e tot atât de vechiu ca şi 
omenirea, — republica modernă şi democraţia 
sunt la începuturile lor. Sunt, din principiu, 
contra absolutismului şi a dictaturii perma- 
nente, dar nu-mi trece prin gând să nu re- 
cunosc părțile relativ bune ale autocrației, 
în anumite împrejurări istorice. Am mai po- 
menit de dictatura republicii romane; — de- 
sigur că republica modernă este altceva de- 
cât acea romană.“ 

— Aţi contribuit d-vs. însuş la lărgirea pu- 
terii preşedintelui în Constituţia voastră ? 

El îşi duce mâinile împreunate la gură şi 

bărbie, şi se sileşte în mod vizibil să se re- 
întoarcă la forma cu care obişnueşte să re- 
lateze ceva: 

„Autorii Constituţiei n'au acordat preşe- 
dintelui o putere prea mare; aceasta n'ar fi 
în sine ceva nedemocratic, dar depinde toc- 
mai de felul judicios cum e întrebuințată pu- 
terea în împrejurările interne şi externe date. 
Aceasta se poate spune, fireşte, de întreaga 
Constituţie şi legislaţie. Pe lângă aceasta, 
la noi erau situaţii cu totul specifice. Eu 
aveam o armată, dar afară din ţară eram 
dictator, eram preşedinte al guvernului pro- 
vizoriu. Mă reîntorc acasă; între timp, s'a 
făcut la repezeală un fel de Constituţie, pen- 
tru a se stabili ordinea. Bine. Acum văd ce 
sa întâmplat! Nu s'au prevăzut unele lu- 
cruri, pe cari eu le socoteam necesare, de 
exemplu, că preşedintele poate să ia parte la 
consiliul de miniştri. Şi de atunci, am stă- 
ruit pentru exercitarea strict legală a puterii 
în toate şi pentru toţi. Astfel, s'a stabilit cu 
mai multă atenţie şi prevedere dreptul pre- 
şedintelui în această privinţă, precum şi în 
alte chestiuni importante. Până acum însă, 
am luat parte numai de două ori la consiliul 
de miniştri. Am reflectat bine la toate ace- 
stea; noul Stat cere ca miniştrii să se fami- 
liarizeze cu resortul lor; trebue deci să li se 
acorde deplină libertate şi să nu li se ştir- 
bească autoritatea.“ 

— Puteţi d-vs., întrebai eu mai departe, să 
lăsaţi ca oamenii deosebit de capabili să sară 
peste treptele ierarhiei ? 

„Da, însă rareori sunt în situaţia de-a face 
aceasta. Am impus pe câte unul sau altul 
ca ministru-specialist, când parlamentul nu-l 
putea furniza. Aceasta nu e contra Consti- 

tuției, căci ea nu prevede că miniştrii trebue 
så fie deputați. Până acum, am avut de 
două ori un guvern de funcționari şi specia- 
lişti. Ce înseamnă aceasta? Întrucât eu tre- 
bue să confirm numirea fiecărui funcţionar 
dela al treilea grad în sus, pot astfel să in- 
fluenţez alegerea lui.“ 

— Şi cereţi uneori vreun sfat în această 
privinţă ? 

„Natural, vorbesc cu miniştri, publicişti, 
gazetari şi specialişti, primesc rapoarte ofi- 
ciale, citesc dările de seamă ale parlamentu- 
lui şi ziarele; caut să mă informez mai ales 
asupra persoanelor şi a situaţiei generale. 
Dar niciodată nu întreb pe cineva asupra 
principiilor.“ 

Aceasta sună ca un răspuns de dictator; 
dar îndată ce l-am întrebat despre raportu- 
rile sale politice, am recunoscut din nou pe 
democratul Masaryk. 

„Primesc mulţi vizitatori din toate stratu- 
rile sociale, din ţară şi din străinătate. Foarte 
des mă solicită ziariștii şi atunci mă folosesc 
din belşug de calea interview-ului. Şi afară 
de aceasta, am adesea prilejul să-mi exprim 
părerile în mod public. După Constituţie, 
pot adresa parlamentului un mesagiu — dar, 
chibzuind bine, sunt foarte sgârcit cu ase- 
menea mesagii. Cunosc oamenii, îi observ, 
urmăresc tot ce se întâmplă — iar pe acei 
ce sunt în cauză, nu-i las să se îndoiască: ei 
trebue să ştie că ţin ochii deschişi. in 
principiu, democraţia înseamnă opinie pu- 
blică şi de-aceea mă folosesc bucuros de inter- 
view, chiar dacă pun în aceasta şi precau- 
iune.“ 

Deoarece vroiam să-i cunosc părerea des- 
pre avantagiile unui Stat mic — în care de- 

12 


178 Emil Ludwig 


altfel eu cred — am revenit în primul rând 
asupra limbii acestei ţări şi am opus dorința 
sa pentru o literatură universală, în sensul 
lui Goethe, năzuinţelor naţionale fireşti. 

— Ne sunt lăudate operele poetice ale Ce- 
hilor, continuai eu, dar cum să le înţelegem! 
Afară, în lumea largă, nimeni nu vorbeşte 
limba cehă. 

„Diferitele valori populare, limbi şi litera- 
turi ale popoarelor, sunt realități date, spuse 
el; ele au seasul lor. Am scris destul despre 
poezie, şi despre Goethe şi alții. Măsor li- 
teratura noastră după cele mai mari. Chiar 
şi cel mai mic popor îşi iubeşte propria sa 
limbă, cu dreptate — dar pe lângă aceasta el 
trebue să mai înveţe una. Și Romanii în- 
văţau greceşte: Vos exemplaria graeca nocturna 
versate manu, versafe diurna. Stăpânitorii lumii 
Sau lăsat educați de către Greci. Fiecare 
Cehoslovac, care vrea să fie în legătură cu 
lumea, trebue să înveţe bine o limbă univer- 
sală ; germana tot îi trebueşte, înăuntrul ţării, 
de-asemenea ungara şi rusa, adică limba ru- 
teană.“ 

— Pe lângă concesia limbilor, întrebai eu 
deadreptul, nu vedeţi şi altceva care situează 
pe omul dintr'o naţiune mică îndărătul aceluia 
dintr'o naţiune mare? Oare nu e timpul să 
se revizuiască iluzia , Marei- Puteri“ ? 

„Până acum, oamenii au recunoscut tot ce 
este materiâlmente mare, mai degrabă decât 
realităţile mai mici. Gândire — cele mai de- 
seori materialistă, mecanică. Politiceşte, Sta- 
tele râvnesc spre bunuri materiale, spre des- 
voltare materială, spre cuceriri, colonii ș. a.— 
deci : războiu. O armată mare, un Stat mare, 
impun oamenilor. Imperialismul e de când 
lumea. La noi, nu poate exista acum așa 

ceva. Câţiva dintre regii noştri erau impe- 
rialişti; aceasta, fireşte, într'o epocă a Sta- 
telor mărunte, care a continuat imperiul ro- 
man. Regatul nostru se întindea într'o vreme 
până la Triest, la Nord până la Königsberg : 
— Shakespeare n'a săvârşit o greşală geo- 
grafică, atribuind regelui Boemiei şi stăpâ- 
nirea mării. Şi Maghiarii au jurat credinţă 
şi anume în cea mai nouă epocă a imperialis- 
mului. Aci este vorba de deosebirea istorică 
reală dintre Stat și popor. 

„Cu Statele mici, e dimpotrivă. Evreii, cari 


erau un popor mic, au dat lumii Testamentele 
şi creştinismul, negreşit, cu sprijinul grec şi 
roman. Grecii din contra, erau un popor 
mondial ; locuiau pretutindeni, erau activi şi 
bine dotați şi, cu toate că au fost subjugaţi 
Romanilor, cea mai bogată moștenire antică 
este şi astăzi, pentru noi, eminamente gre- 
cească. Aşa dar, un popor mic şi unul mare 
au influenţat în aceeaşi măsură posteritatea. 
Dacă privim azi Elveţia, Olanda ş. a., vedem 
peste tot munca şi hărnicia Statelor mici. 
Norvegienii au cea mai mare flotă de comerț 
şi o literatură serioasă, cu probleme univer- 
sale. Pentru o națiune mică, chestiunea e 
aceasta : ea trebue să caute în toate o tactică 
proprie; ea trebue să lucreze mai intens de- 
cât stăpânii cei mari cari, dela Petersburg, de 
pildă, vroiau să domnească peste o şesime 
din toată lumea şi de-aceea s'au prăbușit. 
Sovietele au sezisat şi au aplicat cât se poate 
de just principiul autonomiei. In regiunea 
Volgăi există şi o republică germană cu abia 
60% Germani. 

„Şi acum, despre înfăptuirile noastre de în- 
semnătate istorică. Numai faptul că trebuia 
să se întemeieze şi să se menţină un Stat, aci, 

în Europa centrală, vădeşte o putere politică 
creatoare. In opoziţie cu Lausitz şi celelalte 
regiuni slave din Germania — Germanii cari 
râvneau spre Răsărit şi Sud au găsit aci îm- 
potrivirea noastră. Boemia şi Moravia erau 
de timpuriu, ca şi Silezia, țări cultivate. Pe 
urmă, Reforma, pentru care un întreg popor 
a luptat contra celei mai puternice autorităţi 
a Evului- Mediu, este o faptă mare. Luptele 
Husiţilor cu Ziska, apoi comunităţile frăţeşti, 
Comenius ca educator al popoarelor, renaș- 
terea noastră culturală urmată în războiul 
mondial de acea politică — toate acestea îmi 
dau convingerea că avem drept la indepen- 
denţă, deşi Statul şi poporul nostru sunt 
mici. Acum, noi mergem mai departe, în 
direcţia istorică arătată. Un popor mic nu 


. 


poate propovădui ura şi violenţa contra străi- 
nilor. De aci: umanitate. Crearea Statelor 
mici, aşa numita balcanizare, este mult: mai 
puţin stânjenitoare pentru Europa, decât pre- 
tenţiile Statelor mari; războiul mondial, ati- 
tudinea marei Austrii față de mica Serbie e 
doar dovada cea mai bună. Raportul ade- 
vărat dintre Marile Puteri şi cele mici, de- 
pinde de întărirea democraţiei. Stăpânii cei 
mari mau decât să ceară socoteală bunului 
Dumnezeu, de ce n'a creat numai popoare 
mari, ci şi popoare mici şi mititele. In Eu- 
ropa, există numai cinci State mari; celelalte 
sunt mici, vreo două sunt de mărime mijlo- 
cie. Aşa dar: federaţie, conlucrare culturală 
a popoarelor şi Statelor! Adevărul, drep- 
tatea nu atârnă de număr. Europa trebue 
să-şi refacă educaţia politică. 

„Eu expun aci numai problema popoarelor 
şi Statelor mari şi mici; ar trebui să com- 


parăm mai amănunţit datele statistice privi- 

toare la numărul populației, capacitatea eco- 
nomică, eto.; să ținem seama şi de situația 
geografică, de fluvii, munți, depărtarea dela 
mare ş. a. Toate acestea sunt importante la 
formarea unui Stat. Istoriceşte, s'ar putea 
lua în consideraţie faptul că imperialismul a 
întemeiat din când în când State mari, cu 
limbi amestecate — dar ele au decăzut toate. 
Aceste State mari au fost înălțate prin vio- 
lenţă; după războiul mondial, Statele mari şi 
cele mici puteau şi trebuiau să se decidă pen- 
tru federaţie şi paşnică reciprocitate. Din 
punct de vedere etic: umanitate pe toată 
linia, în politica internă, dar şi în acea ex- 
ternă. Aceasta înseamnă doar Geneva, ideea 
Paneuropei şiaşa mai departe...“ 

Eram bucuros să primesc o confirmare atât 
de largă din partea unui European. De oare 
ce am văzut însă efectele naţionalismului şi 
în sânul acestui mic popor, am întrebat pe 
capul Statului, dacă şi în ce măsură S'ar pu- 
tea face educaţia lui după ideile pe cari le 
indicase mai înainte. 

„Educaţia unui popor! In această privință, 
există azi tot felul de învăţători, buni şi răi. 
Gândiţi-vă la mulţimea învăţătorilor dela şco- 
lile primare. A fi învăţător — zise el, aşe- 
zat — e o chestie cu totul deosebită şi grea. 
Am trecut şi eu pe-acolo; am fost câtva timp 
un fel de mic învățător. Greu! Am simţit 
cum țăranul se uită de sus la învăţător, care-i 
apărea ca un cerşetor. Pe lângă aceasta, el 
trebuia să fie în sat scriitor de jalbe şi epis- 
tole, pentru cari primea ceva pe deasupra ; 
pe atunci, ţăranii erau tare slabi la scris. 
Adesea, învățătorul îşi încerca puterea pe 
spinarea copiilor. La noi, în colţul clasei, se 


182 Emil Ludwig 


aflau 10-15 nuele; aceasta era prin anii 
cincizeci ai secolului trecut.“ 

— De ce atât de multe? 

„Pentrucă erau repede uzate, spuse el su- 
râzând. Pedepse corporale! Vechiul Testa- 
ment! In ţara lui Comenius care numise şcoala 
officina humanitatis! A trebuit să retlectez 
mult asupra funcţiunii şcoalei primare — în ce 
măsură poate educa şi răspândi ea cunoştin- 
tele. Copilul mai este supus doar influenţei 
modelatoare a familiei, a locuitorilor din sat, 
mai ales a mediului său cel mai apropiat. 
Mă rog, educaţia este altceva d ât învăţă- 
tură şi cunoaştere. Acum, probl +a aceasta 
e mai serios cercetată decât în vremea mea.“ 

— „Am fost crescut în aceste idei, spusei. 
Tatăl meu era primul în Europa, care a do- 
vedit ştiințificeşte cât de lipsite de aer şi lu- 
mină erau pe-atunci clasele şi a cerut un me- 
dic şcolar — însă corpul didactic şi autori- 
tățile s'au opus acestei idei | 

„Am mai apucat şi eu vremea, zise el, când 
lumânarea nu vroia să ardă în odaia de clasă, 
atât de stricat era aerul de mulțimea copiilor“. 

— Cu toate reformele, socot că lipseşte cea 
mai importantă din toate. De ce învățătorul 
are leafa cea mai mică, în loc să fie plătit 
mai bine decât toţi ceilalţi funcţionari ai Sta- 
tului? In felul acesta, ar putea fi câștigați 
oamenii cei mai capabili! 

„Invăţătorul e plătit acum mai bine, spuse 
Masaryk; azi, el e mai liber, poate aparţine 
oricărei confesiuni.  Invăţătorii noştri cer 
acum instrucţiune superioară ; ei nu mai vor 
ca preoţii şi avocaţii să-i privească de sus; 
ei resimt nevoia unei culturi şi educaţii mai 
înalte. Pe lângă şcolile normale de învăţă- 
tori, mai avem acum Academii pedagogice, 

la cari se cere absolvirea gimnaziului. Pe 
vremea mea, erau deajuns, pentru pregătire, 
doi ani de şcoală reală şi Normala.“ 

— Toate acestea nu sunt deajuns! In ţara 
mea, învățătorul capătă salariul cel mai mare 
pentrucă şi răspunderea lui este mai mare 
chiar decât a judecătorului şi de-aceea tre- 
buesc atraşi cei mai bine dotați. Dacă war 
fi necesari mii de învăţători, ar trebui să se 
facă din slujba lor un post de onoare. Şi ce 
să mai spun despre cărţile şcolare! Ora de 
istorie poate face din viitorul cetățean un na- 
ţionalist sau un cetăţean al lumii. 

„Voi îngădui să se acorde învăţătorilor sa- 
lariul pe care-lcer; dacă îmi amintesc bine, 
am intervenit odată în acest sens. Dar chiar 
aşa departe, încă nu suntem — şi de-aceea 
nu vreau să intru acum în detalii asupra ace- 
stei de optimo rei publicae statu ; trebuia să 
avem în vedere;şi salariile celorlalte profe- 
siuni şi categorii de slujbaşi... Cărţile noa- 
stre şcolare nu sunt criticate de nimeni. Am 
o colecţie a tuturor manualelor şcolare. În 
ele nu se face propagandă împotriva nimănui. 
Greşelile ce se găsesc, sunt înlăturate. i 
cărțile de învățătură pentru soldații noştri 
sunt serios întocmite: — uitați-vă numai la 
asemenea cărţi din alte câteva State.“ 

— Se consideră oare şi aci ca „subversiv“, 
faptul de a scrie şi preda în mod obiectiv 
istoria cea mai recentă ? 

„Această chestiune priveşte doar pe istoricii 
de pretutindeni. Adevărata istorie scoate în 
evidenţă libertatea ştiinţei, în special aceea a 
scrierilor de istorie. Lupta mea împotriva 
istoricismului era întemeiată pe această che- 
stiune : istoricii şi profesorii de sub vechiul re- 
gim nu aveau libertate şi prea puţin curaj. 

Vifae magistra ! Când istoricul obişnuit vor- 
beşte despre ultimul deceniu, el stă la îndo- 
ială dacă trebue să rostească vreo jude- 
cată; câți au cutezat, de pildă, să critice în 
Germania pe împăratul Wilhelm? Dar des- 
pre Cyrus, Caesar şi alţii, sau spus prea 
multe. Şi din punct de vedere al metodei, 
această preferinţă faţă de epocile mai vechi, 
este falsă. O epocă veche este înțeleasă şi 
înfăţişată doar întotdeauna după experienţele 
şi preţuirile propriei noastre epoci. Mommsen 
a scris istoria romană, influenţat de sim- 
ţimântele sale faţă de Statul prusian. E ade- 
vărat însă că istoria trebue cunoscută în de- 
plina ei desfășurare, cu toată evoluţia ei, cu 
progresele tuturor epocilor. La noi, fiecare 
e acum liber; toate instituţiile şi reprezen- 
tanţii lor se află sub controlul critic al opi- 
niei publice Eu însumi mă bucur, când sunt 
criticat — şi aceasta se întâmplă. Publicis- 
tica și ziaristica mai cu seamă, înfăţişează și 
critică actualitatea : ele scriu deci istoria pre- 
zentului.“ 

Vroiam să cercetez astăzi care este atitu- 
dinea acestui cugetător ajuns la puterea de 
Stat, în raportul dintre Stat şi Spirit în ca- 
drul politicii active; şi, ca să-i dau lui însuş 
prilej să-şi desvolte motivele, am trecut la 
problema Statului şi Bisericii, pe care firea 
sa religioasă şi totodată combativă a oco- 
lit-o multă vreme. 

„Avem, în Republică, nu numai câteva na- 
ționalităţi, ci şi câteva Biserici. Există ca- 
tolici, ortodoxi, noua biserică imitată după 
Husitism, protestanți cu multe denumiri și 
Evrei. Sunt şi fără confesiune. Libertatea 
religiei. Eu însă, sunt și trebue să fiu față 

de toți numai preşedinte; bineînţeles, pretind 
aceeaşi libertate pentru convingerile mele.“ 

— Ce însemnătate are Biserica cehoslo- 
vacă şi, pe deasupra, cearta cu Roma? 

„Biserica cehoslovacă trebue să aibă acum 
peste 800.000 de adepţi; aproape tot atâţia 
sunt fără confesiune, cei mai mulţi socia- 
lişti“. 

— Exemplul d-vs. personal a avut vreo 
influență ? 

„Puţină. In chestiuni religioase, am fost 
totdeauna rezervat. Religia trebue să fie o 
chestiune de conştiinţă individuală; astăzi, 
problema religioasă este: — sinceritate reli- 
gioasă! Cu Vaticanul, avem de rezolvat ofi- 
cial numai chestii de organizație; în scurt 
timp, Nunţiul papal poate aranja totul cu gu- 
vernul. Deoarece o parte din bisericile un- 
gare ne-au revenit nouă, iar arhiepiscopul din 
Breslau are la noi anumite privilegii — pe 
când, invers, cel din Praga are privilegii la 
Glatz, iar cel din Olmitz în Silezia prusacă, 
sunt deci de rezolvat chestiuni de organizație 
şi mai cu seamă chestiuni de ordin financiar.“ 

— Oare ruptura cu Vaticanul, care a du- 
rat trei sau patru ani, a adus vreo tulburare 
printre Cehi ? 

„Spuneam adineaori că raporturile cu Va- 
ticanul nu erau pentru guvern de natură dog- 
maătică. De când libertatea de religie a venit 
odată cu prăbuşirea vechei monarhii, oame- 
nii se deprind cu toleranța; căci apartenenţa 
la o biserică sau la alta nu mai joacă acum 
niciun rol în căpătarea posturilor la Stat şi 
nici la întreprinderile particulare.“ 

— Socotiţi, întrebai eu mai departe, că miş- 
carea aceasta e numai locală, sau e tipică 
pentru epoca noastră ? 

„Năzuinţa spre libertate există pretutin- 
deni. Veacul acesta e revoluţionar. Cato- 
licul, desmeticit politiceşte, devine de-obiceiu 
mai radical din punct de vedere politic, pen- 
trucă contrastul dintre biserica sa şi viața mo- 
dernă este prea puternic; de aci rezultă acele 
nelinişti ale sale, acele agitaţii pe cari le pu- 
teţi observa în America de Sud, în Mexic, 
dar şi în ltalia, Spania, în vechea Austrie şi 
în Rusia — căci, în aceasţă privinţă, eu pun 
laolaltă biserica ortodoxă şi cea catolică. 
Protestantul are deja îndărătul său marea sa 
Revoluţie — şi învăţătura bisericească e acum 
mai puţin străină ideilor moderne şi chiar 
celor politice. In Evul Mediu, papa avea o 
autoritate internaţională unanim recunoscută, 
deoarece credința oamenilor nu era atinsă 
de scepticism; lumea era mult mai modestă : nu 
avea pretenţiile celei de azi. Pentru Vatican, 
situaţia este acum alta; doar există şi pro- 
testantismul — iar în toate bisericile sunt foarte 
mulţi creştini trecuţi numai în registre şi ele 
tolerează această situaţie nu tocmai frumoasă. 
Despărțirea Bisericii de Stat a devenit cu- 
vântul de ordine în ţările catolice.“ 

— Dacă mi-aţi îngădui o incursiune în do- 
meniul istoric, spusei eu, v'aş întreba cum 
situaţi acest principiu al despărțirii Bisericii 
de Stat, în perspectiva trecutului istoric ? 

„Biserica s'a format pe temeliile imperiului 
roman, de fapt ale celui greco-roman, deve- 
nind o teocraţie directă şi autoritatea îndru- 
mătoare cea mai înaltă pentru toate Statele. 
Considerat din punct de vedere istoric, Evul- 
Mediu este, împreună cu teocraţia sa, o în- 
cercare de realizare unitară a vieţii sociale ; 
ştiinţa, filosofia, arta, Statul şi politica, şcoala 
şi educaţia au fost subordonate Bisericii şi 

conducerii sale. Epoca modernă, umanismul 
şi Reforma au culminat în străduinţa de a se 
sustrage puterii bisericeşti câte un domeniu 
cultural, ceea ce favorizează în mod practic 
etatizarea. Statul absolutist tinde să aibă 
controlul asupra întregii vieţi sociale şi pro- 
cedează la fel cum făcuse altădată a ch 
tea. Odată cu trezirea şi luminarea crescândă 
a tuturor straturilor sociale se iveşte curentul 
politico-revoluţionar, care a succedat în chip 
înadevăr logic revoluţiei bisericeşti. Dacă, 
în sensul şi în concordanţă cu evoluţia epocii 
moderne, eu sprijin despărţirea Bisericii de 
Stat — aceasta nu înseamnă despărţirea Sta- 
tului de religie, ci tocmai despărţirea de Stat 
a Bisericii considerate ca o organizaţie so- 
cială, are de scop scoaterea Bisericii şi reli- 
giei de sub influenţa politicii.“ 

— In viitor va fi oare mai uşor ca ele să 
fie concentrate în mod organic? 

„Da, însă nu politiceşte, nu cu mijloace 
brutale, nu prin violenţă şi absolutism. Pen- 
tru a se ajunge la un proces religios şi moral 
— spuse Masaryk — Statul trebue să lase 
să se desfăşure liber religia lui Isus şi idealul 
său de umanitate, şi chiar să-l sprijine în mod 
mai efectiv. Dumnezeu n'are nevoie de soldaţi, 
nici de poliţie. Papo-Cesarismul şi Cesaro- 
Papismul nu sunt organizaţii sociale eficace 
pentru epoca noastră. 

„Vechea teocraţie va fi înlocuită de demo- 
craţie. Democraţia nu înseamnă antireligio- 
sitate. Din acest punct de vedere, Republica 
americană e un exemplu unic în felul său, 
deoarece ea a realizat despărţirea Statului de 
biserică, rămânând însă însufleţită într'o înaltă 
măsură de sentimente religioase şi bisericeşti. 
Acelaş moment trebue luat în consideraţie 

şi în ce priveşte judecarea democrației en- 
gleze. Cu totul altfel e o democraţie unde 
cetăţenii Statului sunt indiferenți faţă de re- 
ligie sau antireligioşi şi anticlericali. A deve- 
nit un obiceiu aproape general de a se judeca 
Statele numai în mod abstract-juridic, după 
formele Constituţiei; aceasta nu este deajuns 
nici pentru democraţie. Insemnătatea şi va- 
loarea democraţiei, trebuesc judecate tocmai pe 
temeiul tuturor puterilor reale ale societăţii. 
Atunci se va putea înţelege de ce Reforma 
şi protestantismul au pregătit democraţia mo- 
dernă — şi de ce popoarele şi Statele pro- 
testante, îndeosebi cele reformate, sunt po- 
zitiv mai democratice decât cele catolice. 

„Consider religia ca fiind cea mai importantă 
şi mai profundă putere socială, care organi- 
zează pe om, punându-l în legătură nu numai 
cu cerul ci şi cu semenii săi: — credinţa în 
Dumnezeu şi nemurirea în cele mai felurite 
forme ale ei, au întregit şi au dominat cre- 
dinţa în lumea aceasta, pământească ; religia 
sancţionează etica şi morala şi de-aceea ea 
este totdeauna politică într'o formă oarecare. 
Vechea teocraţie va fi înlocuită de demo- 
craţie, în mod obiectiv şi istoric; democraţia 
este întemeiată direct pe morală, pe umani- 
tate, pentrucă morala a devenit cea mai im- 
portantă expresie a religiei. Vechei teocraţii 
nu i se opune prin urmare antropocraţia, ci 
democraţia ; prin această terminologie, trebue 
denumită evoluţia omului care devine din ce 
în ce mai sociabil — nu individualismul său 
egoist.“ 

__ Din această situație s'ar putea ivi noui răz- 
boaie religioase? am întrebat eu, căci vroiam 
să-l aduc la problema războiului, cea mai pu- 
ternică negare a Spiritului prin Stat. Oare 

lumea va trebui să expună noui martiri ă la 
Huss? Şi credeţi că libertatea de credinţă, 
pe care câteva State catolice trebue abia să 
şi-o câştige prin luptă, merită să fie răscum- 
părată cu preţul unor asemenea jertfe? Cred 
că d-vs. sunteţi contra martirilor. 

„Am vorbit adesea contra falşei sete de 
martiraj, replică el. Când unul se bate cu 
pumnul în piept, în mijlocul pieţii şi strigă 
celor adunaţi în juru-i: pentru poporul meu, 
aduc chezăşie sângele meu... In realitate, ni- 
meni nu-i cere sângele său. Trebue să lucreze 
pentru poporul său şi pentru ideea sa, în 
loc să facă pe mortul. Acela care lu- 
crează însă ca martir adevărat, ca Huss, 
moare deabinelea. Ziska şi Hussiţii s'au ră- 
sculat; ei au reacţionat contra torturării con- 
ducătorului lor de către împărat şi conciliu. 
Aşa dar: apărare, nu atac. Fireşte, ei au 
trecut deseori la atac şi însuş Ziska a abuzat 
de secure mai mult decât era nevoie. Aceasta 
e doar primejdia în caz de apărare! Grea 
sarcină, să rămâi numai apărător!“ 

— Şi totuş, chiar d-vs. socotiți cu putinţă 
să se înjghebeze o armată numai pentru apă- 
rare şi să fie menţinută tot timpul în această 
stare de aşteptare pasivă. Cum poate pri- 
cepe soldatul că el învaţă să împuște şi to- 
tuş, niciodată în viața lui, să nu împuște în 
carne vie | 

Felul cum Masaryk sa sucit în fotoliul 
său, ca să şadă pieziş, mi-a arătat că el în- 
suş se simțea acum nevoit să se apere. De- 
aceea chiara şi luat-o pe departe, când în- 
cepu : 

„Considerată din punct de vedere psiholo- 
gic, milităria este un mijloc de obiectivizare 
împotriva subiectivismului modern; deci, un 

mijloc sănătos şi bun. Militarul trebue să 
facă azi multe treburi mărunte, dar acestea 
îl apropie de natură. Armatele pot fi edu- 
cate acum fără ură, fără „duşmanul ereditar“; 
vechile armate erau întemeiate pe ură : aceasta 
era toată educația lor. Eu cer astăzi dela 
soldat un nivel mai ridicat: el trebue să fie 
instruit, ca să poată înțelege despre ce e vorba 
într'un războiu de apărare. Pot să dovedesc 
aceasta din propria mea experienţă. In 1859, 
când Austria lupta contra Franţei şi Italiei, 
un slujitor de pe moşia împărătească a de- 
venit soldat, a fost dus în ltalia şi s'a reîn- 
tors rănit. Cât timp a zăcut bolnav acasă, 
mă duceam în fiecare zi la el şi îl făceam 
să-mi povestească despre întâmplările sale 
din războiu. Mi-a arătat şi vreo două ta- 
blouri. Intr'unul vedeam aci un Austriac, 
dincolo un Francez, generali cari călăreau în 
faţa bătăliei; o ghiulea explodează şi rupe pe 
Francez în două bucăţi: picioarele rămân 
prinse de şea, partea de sus a corpului cade 
jos. Aceasta îmi arătase el; văd încă înaintea 
mea picioarele în pantaloni roşii, atârnate de 
şea. Dar omul acesta, venit de pe câmpul 
de măcel, nu ştia împotriva cui a luptat. 
Credea că s'a războit cu Italienii contra Fran- 
cezilor. In ce priveşte lecţiile de tragere la 
ţintă — şi mie îmi plăcea totdeauna să ochesc 
cu puşca, dar nu în oameni, şi eram bucuros 
dacă nimeream ţinta.“ 

Din nou mă uit la omul acesta, al cărui 
spirit niciodată obosit de atâtea ore de dis- 
cuţie, mă făcea să uit de vârsta lui. El şedea 
acolo, polemiza cu mine despre pacifism — şi 
iată că evocă un războiu pe care l-a trăit în 
urmă cu trei sferturi de veac! Şi atunci, 
i-am văzut înaintea mea pe lordul Balfour 

care, la 8o de ani, mi-a spus că Wellington 
a fost naşul său — și pe Edison, care îmi 
povestise cum a telegrafiat vestea asasinării 
lui Lincoln. Ce înseamnă tabloul celei mai 
frumoase tinereţi, față de impresia covârşi- 
toare a unei asemenea veneraţii! Cu toate 
acestea, eram hotărît să nu iau vârsta lui Ma- 
saryk drept un argument, căci el putea lua 
aceasta în nume de râu; şi atunci, i-am citat 
din „Sinuciderea“, lucrare scrisă la treizeci 
de ani, aceste fraze prin cari el a luat cu 
pasiune atitudine contra serviciului militar 
obligator şi a războiului: „Cei mai mulți 
dintre tinerii soldaţi, scrie acolo, urăsc servi- 
ciul militar, care îi smulge cu totul din si- 
tuația lor obişnuită... Spiritul milităresc pri- 
cinueşte marea înclinare spre sinucidere a 
militarului... Cazarma influențează ca şi o 
închisoare, numai că în ultima intră cei imo- 
rali, pe când cealaltă face pe om imoral; şi 
aci şi acolo, înclinarea spre sinucidere este 
deopotrivă de mare.“ De curând, aţi scris, 
dimpotrivă : „lubesc pe soldaţi, deşi nu iu- 
besc şi războiul“. 

In faţa acestei confruntări a ideilor sale, el 
rămase cu desăvârşire calm şi, cu francheţa 
şi dragostea sa de adevăr, replică: — „Pe 
atunci eram mai tânăr, nu prea copt; eram 
oarecum unilateral şi tindeam să judec totul 
după statistica sinuciderii. Propriu zis, eu 
nu m'am schimbat. Nu vreau să menţin ve- 
chea formă a militarismului. Noi am redus 
considerabil durata serviciului, față de cei 
trei ani de serviciu militar cât era înainte. 
Ar fi prea scump să se institue o miliţie, ca 
în Elveţia; am sperat în toiul războiului că 
ca va fi posibilă şi la noi. Ea este mai 
costisitoare decât celelalte sisteme — și, cum 

sar putea să se dea acum fiecărui miliţian 
armamentul acasă! Şi cât timp îi trebue fie- 
căruia pentru a fi complect instruit? Un 
flicău dela ţară, abia o va putea scoate la 
capăt întrun an; depinde de instrucțiunea 
pregătitoare şi de interesul fiecărui om. Tre- 
bue să se aibă în vedere şi problemele teh- 
nico-militare ; aşa, de pildă, pregătirea cadrelor 
perfecţionate, devine imposibilă prin scurta 
durată a serviciului. 

„Recunosc fără şovăire că nu mi-a plăcut 
niciodată un anumit soiu de pacifism senti- 
mental. Eu concep militarismul ca o parte 
insemnată a orânduirii generale, sociale şi 
economice, şi caut să îmbunătăţesc serviciul 
militar în toate direcţiile şi să-l utilizez în 
folosul vieţii civile. Avem şcoli pentru cei 
încorporaţi, nu numai pentru a învăţa pe 
analfabeți să scrie şi să citească — ci, pe 
lângă serviciul militar, să fie instruiți prin 
conferinţe şi asupra meseriei lor. Ceea ce e 
de dorit mai cu seamă, eo educaţie bărbă- 
tească, energică. De altfel, vam mai expus 
concepția mea asupra războiului şi păcii...“ 

— Şi în ţara aceasta aţi lăsat industria 
înarmărilor în mâinile particularilor ! Nu ve- 
deţi nicio primejdie în faptul acesta ? 

„Avem o industrie particulară şi una de 
Stat; cea dintâi ar putea fi răscumpărată nu- 
mai cu încetul şi cu bani mulți. Etatizarea 
ei are şi desavantagii.“ 

— Şi toate acestea vor rămâne totdeauna 
numai pentru defensivă ? Tunuri, bănci cari 
câştigă milioane din aceste afaceri, steaguri 
şi simboluri: e oare înadevăr cu putinţă să 
se stea necontenit cu arma la picior ? 

Vedeam acum că el e gata să ia ofensiva: 

„Nu putem desfiinţa armata, replică el cu 

însufleţire, câtă vreme vecinii au armata lor ! 
Când ziarele înregistrează atât de multe si- 
nucideri, fiecare trece mai departe, cu indi- 
ferență, chiar dacă sinucigaşul e un copil; 
aceasta e cea mai cumplită învinuire ce se 
poate aduce vieţii noastre sociale. Calculaţi 
suma totală a sinuciderilor în fiecare an, în 
Europa : — ce cifră înfiorătoare! Dar marele 
războiu, veţi spune. Dacă lumea întreagă s'a 
împărţit în două tabere, orice om cu judecată 
trebue să se întrebe ce-a însemnat aceasta; 
şi urmările războiului impun încercări repe- 
tate pentru desarmare şi pentru o politică de 
pace. Acum, ne gândim mult mai stăruitor 
decât înainte de războiu, pentru a ajunge la 


pace. Fireşte, sunt sacrificii! Dacă socotim 
însă jertfele pricinuite de înclinarea modernă 
spre sinucidere, sacrificiul sănătăţii şi al vieţii 
omeneşti în fabrici, pe căi de comunicaţie, 
ş. a., — dacă socotim cum felul nostru ne- 
ipienic de a trăi scurtează viaţa milioanelor 
da existenţe — dacă mă gândesc la toate 
acestea, atunci războiul rămâne pentru mine 
una din orânduirile distrugătoare, cari răpesc 
viaţa omenească. Condamn războiul, după 
cum condamn distrugerea vieţii în fabrici. Nota 
bene: aţi întrebat dacă e posibil un simplu 
războiu de apărare, numai de apărare. V'am 
spus ceva în această privinţă, când am vorbit 
despre controversa mea cu Tolstoi. Știu că 
este greu, când doi se ceartă şi se luptă, să 
te menţii numai într'o luptă de apărare şi să 
paralizezi pe agresor. Un soldat conştient 
politiceşte şi moralmente, nu se va apăra, la 
nevoie, cu mai puţină bravură decât un agre- 
sor care porneşte la luptă. Vitejia nu este 
numai o însuşire psihologică, ci şi o virtute 
morală care trebue să se vădească nu numai 


13 


194 Emil Ludwig 


în războiu, ci şi în toate domeniile de acțiune 
şi de creaţie: — cât de mulţi eroi anonimi 
dar adevăraţi, există în aşa numita viață „obiş- 
nuită“ ! Poseurii, fanfaronii şi palavragiii — 
nu sunt eroi!“ i t ! 

El a vorbit toarte serios, grav, încet şi 
chiar cu oarecari întreruperi. Am înțeles 
doar destul de bine că el singur nu poate 
desarma, şi chiar că războiul — fără, de care 
ţara sa nu şi-ar fi cucerit niciodată libertatea 
_ i-a procurat tocmai lui partea sa produc- 
tivă. Nu l-am mai contrazis, căci eram acolo 


numai ca să-l ascult. 


XI. IDEAL ŞI RENUNŢȚARE 


De fapt, noi am şi intrat în acest subiect 
— căci era desigur limpede pentru Masaryk 
însuş că, la baza apărării sale condiţionate, 
se afla o anumită renunțare. In această pri- 
vinţă, eu vedeam însă semne şi mai lămurite 
că filosoful, precum spune Platon, n'a cobo- 
rît fără întristare în câmpia marilor eveni- 
mente ale realităţii. Ceea ce-i spuneam acum, 
nu se ivea din acea bucurie răutăcioasă de a 
dovedi, din spirit negativ, contrazicerea lui 
Masaryk; ci mai degrabă din acel simțimânt 
față de limitele acţiunilor omenești, pe care 
el îl cunoştea destul de bine. L-am întrebat 
deci mai întâi despre securitatea Statului său, 
deoarece mesagiile sale anuale sunau la în- 
ceput mai pline de griji decât în anii din 
urmă. El răspunse: 

„Desigur că Statul este astăzi mai consoli- 
dat decât atunci. In primii ani, eram îngrijo- 
rat; cu încetul, el deveni mai puternic, mai 
cunoscut şi mai recunoscut. Pentru noi, a fost 
un folos că adversarii au sărat prea mult 
supa. Ei au întins prea tare coarda obiecţiu- 
nilor lor; s'au făcut cercetări şi s'a recunos- 
cut că nu aveau cu totul dreptate. 

„Au existat cazuri de spionaj tehnic, ca de 
curând la uzinele Skoda. Eu am tras înche- 

erea că industria noastră este bună; cunos- 
cători americani mi-au confirmat aceasta.“ 

Am adus vorba despre corupţie şi l-am în- 
trebat ce-ar face în cazul unei noui curse în- 
tinse de conducătorii opoziţionişti şi cum ar 
proceda în general împotriva lor. El îşi 
strâmbă faţa şi făcu un gest cu degetele-i 
lungi, caşicum s'ar debarasa de cineva: 

„Prefacerile revoluţiei au ridicat, adesea la 
situaţii importante, oameni a căror nevredni- 
cie a fost recunoscută abia mai târziu. Intri- 
gile şi cursele pe cari le întind ei sunt înlă- 
turate, chiar dacă aceasta nu e prea uşor. 
Arivişti, aventurieri, nouveaux riches — acea- 
sta se mai poate înțelege ; faptul că Statul e 
nou, explică unele lucruri întâmplate. Pe cât 
e omeneşte posibil, eu controlez tot ce e mai 
important şi isbutesc în multe privinţe. Dar 
nu pot fi decât judecător moral şi aproape 
totdeauna numai ex posf; eu condamn, dar nu 
sunt şi călău. Adeseori juriştii nu pot desco- 
peri pe ticăloşi, însă eu cercetez chestia de 
aproape şi îmi formez o judecată. Corupţia 
nu este o însușire naţională; ea se găseşte 
pretutindeni.“ 

— Comuniştii ridică obiecţiuni şi proteste, 
continuai eu; ziarele lor ar fi interzise pen- 
tru motivul că, în timpul procesului Tuka, ei 
au citat propriile voastre cuvåntări din par- 
lamentul dela Viena. 

„Aşa? Dar cuvântările mele de-atunci nu 
pot fi argumente pentru ceea ce s'a făcut acum. 
Astfel de comuniști mai sunt însulleţiți de 
sentimente prea monarhice; ei îl fac pe pre- 
şedintele republicei responsabil de practica 
cenzurei.“ 

— Ei mai susțin că nu obţin pașapoarte 
dela autorităţile publice, pe cari le defaimă. 

„Fireşte că guvernul nu poate îngădui ori- 
ce comuniştilor, când ei se poartă ca duş- 
mani ai Statului. Rusia nu pedepseşte mai 
uşor înalta trădare decât restul Europei; câți 
oameni n'au fost executaţi în Rusia pentru 
înaltă trădare! Refuzul paşapoartelor este, 
EE ae un joc copilăresc faţă de acea- 
sta. 

: Pot vorbi acum despre chestia extrădării 
deputaţilor fascişti. — Aceasta trebue să fie 
totuşi contrar principiilor d-vs. Ca Englez, 
de pildă, aţi încuviința aşa ceva? 

f Desigur. Extrădarea, spuse el, este astăzi 
o chestiune tactică, nu una principială. Era 
desgustător să vezi ro grea aceştia, ale 
căror sentimente şi fapte le cunoaștem, ape- 
lând deodată la Stat, selena i a: dei frioă. 
De altfel, în aceste chestiuni, preşedintele nu 
este consultat. Străinătatea cunoaşte prea pu- 
țin lucrurile și oamenii de aci.“ 

— Şi d-vs. nu puteţi interveni? 

„Pot vorbi cu miniştri şi autorităţile supe- 
rioare. Cazul Tuka — la care faceţi aluzie: 
Tuka a fost condamnat pentru înaltă trădare 
şi spionaj. A recunoscut el însuş înalta trä- 
dare, dar a respins acuzaţia de spionaj mili- 
tar, Nu pot admite să lucrează cineva cu 
bună ştiinţă pentru o putere străină şi împo- 
triva Statului şi a propriului său popor, Eu 
intervin foarte rar în măsurile administrative 
curente şi în cele speciale, izolate. Mi se pot 
aduce . obiecţiuni, dar respect Constituţia 
şi legile, spre a nu da vreun exemplu rău 
celor de azi şi celor de mâine. Urmez mai 
cu seamă tactica de-a lăsa toate autorităţile 
să lucreze în mod independent; ţinând seama 
de vârsta mea, ştiu că în curând vor trebui 
să meargă fără mine şi pregătesc aceasta 

dinainte. Sunt democrat şi democraţia în- 
seamnă colaborare, federaţie, autonomie; — 
autonomia fiecărui cetăţean.“ 

Acum am adus vorba despre pedeapsa cu 
moartea ; aflasem odată, mai de mult, ideea 
fundamentală a lui Masaryk în această pri- 
vinţă. Adesea, a trebuit numai să înfrânez 
propriile mele îndoeli, fiindcă furioşii parti- 
zani ai pedepsei cu moartea erau nişte nerozi 
cari făceau pe moraliştii. In opoziție cu ace- 
ste scrupule teoretice, simțimântele contradic- 
torii ale lui Masaryk privitoare la această 

roblemă se exprimă acum, când el e şef de 

tat, literalmente între viață şi moarte. Un 
ucigaş care, în primii ani ai noului Stat, cre- 
dea cu siguranță că acest preşedinte nu va 
subscrie nicio sentință de moarte, şi-a făcut 
socoteala — într'o scrisoare scrisă înainte de 
săvârşirea faptei sale— că va sta în puşcărie 
şi, după câţiva ani, va fi grațiat printr'o am- 
histie. Scrisoarea trebue să fi făcut impresie 
asupra preşedintelui. Acum, el îmi expuse 
următoarele : 

„Da, am subscris câteva sentinţe de moarte, 
cu toate că sunt contra pedepsei cu moartea. 
Ultima dată m'a costat mult: nopți de ne- 
somn. Am făcut aceasta cu speranţa că ar 
putea fi totuş de folos în aceste vremuri tul- 
buri. Nu eram cu totul sigur; mai târziu, am 
urmărit cu atenţie efectul, comparând cazu- 
rile de omor, înainte şi după. N'am găsit că 
efectul era destul de puternic. Puțin. Pentru 
mine, principalul nu era să înfricoşez pe 
eventualii criminali. Am simţimântul că unele 
fapte cu adevărat neomeneşti reclamă o expia- 
ţiune; socot că, prin asemenea fapte, uni- 
versul întreg ajunge într'o stare de desordine. 
Simt aceasta întrun mod extrem de viu: e 

nevoje de o ispășire! Acest ucigaş, dacă 
ar judeca bine, ar trebuisă spună că pedeap- 
sa e dreaptă. Ar trebui să se condamne sin- 
gur la moarte. Întâia oară, când a trebuit 
să fac aceasta, am redactat o scriere desti- 
nată celui condamnat la spânzurătoare, pentru 
a-l lămuri. Nu i s'a citit însă această expli- 
caţie. Intr'un alt caz, condamnatul mi-a tri- 
mis vorbă, din propria lui iniţiativă, că nu e 
supărat pe mine. Acesta a înţeles rostul 
dreptăţii ispăşitoare.“ 

El făcu o pauză ; apoi, după un gest brusc cu 
mâna, adăogă cu resemnare: „Am subscris 
mult mai multe graţieri şi numai în cazuri cu 
totul neîndoelnice şi oribile, mi-am dat con- 
simţimântul“. 

— Aprobaţi paza deosebită exercitată asu- 
pra capului suprem al Statului, precum e în 
Italia ? 

„Un atentator este exact ca orice alt cri- 
minal, spuse el mirat. Nu am nevoie de ceva 
special pentru mine.“ 

Mă gândeam că moralistul acesta. acţionea- 
ză şi cugetă mult mai clar decât oricare exal- 
tat umanitar, care are numai principii—chiar 
dacă ele sunt juste! Problema aceasta mă 
atrăgea mult mai mult decât cele politice, pe 
cari trebuia totuş să le abordez acum. Am 
ajuns să vorbesc despre cele ce se întâmplă 
aci, în ţara pe care o conduce, şi cari sunt 
contrare idealurilor sale; l-am întrebat întâi 
despre tratatul dela Versailles: oare nu s'a 
putut opune nedreptăţii vădite pe care o cu- 
prinde el? 

„Harta Europei, replică Masaryk, nu este 
mai dreaptă după pacea dela Versailles de- 
cât înainte. Un Stat mic, abia creat, trebuia 
să se intereseze în primul rând de propria sa 

cauză. Cele trei milioane de Germani dela 
noi, au preocupat mult pe unii membri ai 
Conferinţei : — ce-ar fi dacă am detaşa vreun 
milion jumătate din partea anexată din Nor- 
dul Boemiei? Am explicat că e în interesul Ger- 
manilor ca ei să fie trei milioane și nu un mi- 
lion jumătate ; am spus adesea chiar Germa- 
nilor: tocmai astfel vă veți putea apăra con- 
tra influenței naționale cehe. Dacă am fi avut 
mai puțini Germani în ţară, ar fi fost mai 
primejdios pentru dânşii, dacă ei se temeau 
de cehizare—ceea ce nu e totuş în programul 
nostru. Germanii aceştia aparţin din totdea- 
una Statului nostru. Indelungata istorie co- 
mună a avut o puternică influență asupra 
evoluţiei lor economice şi culturale. Cultura 
germană de aci nu era subordonată influen- 
telor nordice, prusiene; legăturile cu Slavii 
au îmbogăţit-o. La rândul ei, ea a întărit la 
noi bogăţia spirituală a Apusului şi ne-a 
dat able imbolduri bune. Şcoala poetică din 
Praga este cunoscută. Pot dovedi că influ- 
enţa culturii şi istoriei cehe asupra Germa- 
nilor s'a manifestat şi în vremuri mai vechi; 
primul poet austriac, Grillparzer, a creat 
drame însemnate din istoria Boemiei. Trebue 
să fac aci o observaţie asupra Marilor Pu- 
teri: ele au atâtea griji cu marile lor ţări, 
eventual şi cu coloniile lor, încât nu pot acor- 
da totdeauna destulă atenţie Europei centrale 
şi Balcanilor. In special în chestiunea limbi- 
lor, ele nu au destulă experienţă. Eu, nu nu- 
mai că am studiat teoretic această chestiune, 
ci am resimțit-o şi am trăit-o. Trebue să se 
înţeleagă întâi că problema minorităţilor este 
altfel decât celelalte; nu există şabloane, so- 
Juţii tipice, chiar dacă revendicarea egalei în- 
dreptăţiri cu majoritatea, poate şi trebue să 

fie formulată. Dar în ce priveşte executarea 
ei in concrefo, nu este atât de uşoară. 

„După obiceiurile tradiţionale, ar fi oare- 
cum delicat pentru mine, ca preşedinte, să 
vorbesc despre relaţiile diferitelor minorităţi 
germane în raport cu Germania; pot face 
însă, pe scurt, o observaţie geopolitică. In 
urma evoluţiei sale, Germania se află într'o 
situaţie particulară — şi anume că, în ţările 
vecine cu ea, se află minorități germane. El- 
veţia, Franţa, Belgia, Danemarca, Italia, Boe- 
mia, Ungaria, Austria sunt acum State na- 
tionale cu minorităţi mici; ele maua se teme 
de vreo desnaţionalizare şi se pot consacra 
cu totul rosturilor lor economice şi culturale. 
Anschlussul n'ar aduce Germaniei niciun 
avantaj. Trebue să admiteţi că însemnați 
scriitori şi bărbaţi de Stat austriaci, consideră 
ei înşişi structura sufletească şi intelectuală 
a Austriacilor atât de deosebită de aceea a 
Germanilor de Nord, încât ei nu doresc An- 
schlussul numai în interesul Austriei, ci 
chiar şi în interesul Germaniei. 

„Schönerer — pe care l-am cunoscut şi ob- 
servat — nu e o contra-instanță suficientă. 
Odată, am avut o întâlnire în pariamentul 
din Viena cu pan-germaniştii; am urmărit 
deaproape întreaga mișcare. Pe-atunci, l-am 
citat pe Lagarde, ale cărui „Scrieri germane“ 
le cunoşteam; cu toate că era teolog și tre- 
buia să urmeze învăţătura lui Isus, strâns le- 
gat de noi, Cehii, şi de alţii, el cerea pur şi 
simplu germanizarea cu forţa. l-am trimis în 
scris contra-argumentele mele. El îmi ră- 
spunse că va şti să se înțeleagă cu un Ma- 
saryk; i-am replicat, fireşte, că pan-germa- 
nismul său e îndreptat împotriva unor naţi- 
uni întregi: despre ele e vorba, nu de un Ma- 

saryk. Dar, să continui: Elveţia este al doi- 
lea Stat neatârnat, democratic, unde Germa- 
nji trăesc laolaltă cu alte două neamuri; aşa 
este de fapt şi cu minoritățile germane dela 
noi, din Polonia, acum chiar şi din Italia, 
precum şi cu grupurile mai mici de Germani 
din România, Ungaria, Jugoslavia, Rusia şi 
provinciile răsăritene. Nu vreau să dau lecţii 
Germanilor, dar cred că două State germane 
independente şi minoritățile germane sunt mai 
importante din punct de vedere cultural, de- 
cât o contopire naţională mecanică şi decât 
păzuinţa spre o imposibilă unificare admini- 
strativă a ținuturilor germane risipite prin 
alte ţări. A : 
„In Finlanda există Suedezi, şi aşa mai de- 
parte. Pe scurt, în aproape toate Statele se 
face deosebire între Stat şi Națiune. Eu 
consider minoritățile libere din punct de ve- 
dere linguistic şi cultural, ca fiind un mijloc 
mai practic de desvoltare pentru Paneuropa 
şi pentru idealul de umanitate. Germania 
poate susţine la Geneva plângerile” îndreptă- 
tite ale minorităţilor germane, după cum. cei- 
lalţi pot prezenta acolo plângerile justificate 
contra administraţiei germane. Să vorbim în 
cele din urmă la Geneva, cu toată sincerita- 
tea: să spunem adevărul. Germann noştri, 
cred eu, se aflau în bună parte încă dela în- 
ceputul Statului; ei sunt deci de secole în 
ţară, s'au desvoltat odată cu noi economice- 
şte şi culturaliceşte şi, ca minoritate cu ade- 
vărat culturală, ei pot face la noi, pentru nea- 
mul lor, mai mult decât în Germania. Dar 
noi avem şi minorităţi cehe în regiunile ger- 
mane, mai cu seamă lucrători. Şi naționali- 
stul german prefera adesea pe lucrătorul ceh; 
înainte, Cehul se mulțumea cu puţin. Şi vă 

veţi mira, când veţi vedea cât de mulţi Ger- 
mani mai tratează şi astăzi, după vechiul sis- 
tem austriac, minoritățile cehe din Statul 
nostru. Foarte instructivă este epoca prefa- 
cerii, a revoluţiei; Germanii aveau patru 
centre naţionale, căci domeniul lor linguistic 
nu este unitar, coherent. Observaţi, vă rog: 
Praga este un centru cultural şi pentru 
Germani; toate şcolile lor superioare se află 
acolo ; deasemenea şi centrele de acţiune eco- 
nomică, ş. a.“ 

— Veţi aplica această idee, întrerupsei eu, 
tuturor minorităţilor — şi anume, veţi susţine 
că minoritățile mai mari sunt mai fericite 
în Statele străine ? 

„Fiecare minoritate trebue judecată altfel, 
căci fiecare s'a format altfel, iar relaţiile ei 
cu majoritatea sunt altele în fiecare țară“. 

— Ingăduiţi-mi să vă comunic acum câteva 
plângeri ale Ungariei, spusei. Ungurii susțin 
că, la împărţirea marilor moşii, sa luat nu- 
mai dela ei pământul, nu şi dela Slovaci; că, 
prin noua împărţire a provinciilor, recensă- 
mântul populaţiei a dat un rezultat defavora- 
bil pentru dânşii; că monumentul lui Rakoczy, 
precum şi alte monumente şi morminte, au 
fost dărâmate; că ei sunt oprimaţi, supuşi 
violenţii, în şcoli şi la tribunale, chiar acolo 
unde ei alcătuesc peste 20%, din populaţie; 
că ei nu posedă nicio catedră şi că sunt in- 
terzise conferințele în limba ungară. Toate 
acestea ar fi desigur în contrazicere cu prin- 
cipiile d-vs. 

„Că tmi dau seama de nevoile culturale ale 
Maghiarilor la noi, dovedeşte faptul că eu 
însumi am întemeiat doar un fel de acade- 
mie maghiară. O catedră pentru limba şi li- 
teratura maghiară la universitatea din Bratis- 

lava, este o cerință dreaptă— şi practică chiar 
pentru noi. Deocamdatà avem o catedră pen; 
tru relațiunile slavo-maghiare. Dacă ea va fi 
complectată, aceasta e o chestiune pe care 
timpul o va rezolva. 

„In Germania, există câte o universitate la 
două milioane de locuitori; la noi, la trei mi- 
lioane. Sunt însă numai 750.000 de Maghiari. 
Cât despre o interzicere a conterințelor, ea 
nu există. Reproşul privitor la recensămân- 
tul populaţiei nu este adevărat. Slovacia, ca 
şi Boemia şi celelalte provincii, este împăr- 
țită în districte, fără a se ține seama de na: 
ţionalitatea populaţiei. Şi Maghiarii obiectivi 
ştiu doar ei însişi, că rezultatele maghiari- 
zării cu forţa a Slovacilor, în ultimele decenii 
dinainte de războiu, sunt corijate astăzi, prin- 
tr'o firească reacțiune, la propriul lor popor. 

„Că nu li sa luat Slovacilor nici proprie- 
tate funciară, aceasta se datoreşte faptului că 
nu ei posedau pământul, ci numai Ungurii, 
un Apponyi, un Andrassy, ş. a. Mormântul 
şi monumentul lui Rakoczy sunt neatinse; 
iu fost demontate statuia Mariei Tereza din 
Bratislava şi câteva monumente ale Mileniu- 
mului, pecari Maghiarii le-au ridicat în amin- 
tirea pretinsei lor stăpâniri de o mie de ani 
asupra Slovacilor. Se poate ca în unele locuri 
să se fi întâmplat excese. Dar nici în aceste 
cazuri nu trebue uitat că Maghiarii au exer- 
citat, până la prăbuşirea monarhiei, o maghia- 
rizare lipsită de scrupule. Chiar şi sub repu- 
blică, minoritățile confesionale slovace mai 
sunt oprimate şi maghiarizate. Inţeleg ca o 
națiune mică să-şi reclame minoritățile la noi, 
în România şi Jugoslavia; doresc însă ca 
Ungurii, în propaganda lor, să servească 
străinătăţii numai fapte rele. 

„Accentuez că Maghiarii mai au şi astăzi 
în ţara lor o considerabilă minoritate slovacă 
şi căreia nu i se dă şcoli proprii ; la noi, fiecare 
sat maghiar are o şcoală maghiară, populaţia 
are deplină libertate a cultului şi drepturi po- 
litice egale. Maghiarii noştri republicani, așa 
cred, ar putea fi de folos naţiunii lor.“ 

— Și, în faţa unor asemenea amestecuri, 
adăogai eu, profesorii mai vorbesc despre 
rase! 

„E de necrezut cât de copilăroşi pot fi 
mulţi profesori“, exclamă Masaryk, „şi îmi 
amintesc cu tristeță de observaţiile ce le-am 
făcut în această privinţă“. Şi el continuă: 
„ Toate popoarele Europei sunt amestecate 
din punct de vedere naţional; şi Statele eu- 
ropene sunt amestecate, adică : ele nu cuprind 
un singur popor, au minorităţi naţionale. Nu- 
mai „Statele cele mai mici, în felul lui San 
Marino, au o singură naţionalitate. De oare- 
ce, în recensământul populaţiei, naționalitatea 
e indicată după limba vorbită, înseamnă că 
un Stat amestecat este un Stat bi sau pluri- 
linguist. Fiecare minoritate s'a format, isto- 
ricește, altfel decât celelalte — iar naţiunile 
şi limbile cuprinse în acelaş Stat sunt ade- 
sea foarte împrăștiate. Există enclave, ţinuturi 
cuprinse în alte ţinuturi. Noi avem multe en- 
clave germane şi ceho-slovace. Dar niciun 
Ceh cu judecată nu-şi închipuie că o minori- 
tate de trei milioane, instruită şi prosperă din 
punct de vedere economic, ar putea fi des- 
naţionalizată. Situaţia Germanilor la noi, este 
din totdeauna o situaţie cu totul proprie, spe- 
cifică.“ 

— Credeţi oare că evoluţia duce spre Sta- 
tul etnic? 

„Până acum, străduinţele comune culturale 

erau tot atât de puternice ca şi sentimentul 
naţional. Religia, umanismul, epoca Enciclo- 
pediştilor, ştiinţa, filosofia, arta, tehnica, etc. 
au fost şi sunt forțe sociale, mai puternice 
decât limbile. Pentru contopirea unui Stat, 
au fost hotărîtoare şi interesele economice, 
precum şi graniţele naturale, munţii, etc. şi 
nevoia de securitate şi apărare. 

„Prin faptul că limba populară, contrar Evu- 
lui Mediu, a devenit limba în care se oficia- 
ză serviciul divin, şi mai cu seamă prin des- 
voltarea literaturii moderne, prin generaliza- 
rea învăţământului şcolar, prin uzul ei curent 
în administraţia Statului, ş. a., limba a căpă- 
tat mai multă însemnătate. Din punct de ve- 
dere practic, ea echivalează cu naționalitatea. 
E deajuns o privire în atlasul istoric ca să 
ne convingem că numeroasele State mici din 
Evul-Mediu, mai ales în Germania şi Italia, 
erau menite să se unească în State mai mari. 
Sentimentul naţional a devenit, în epoca mai 
nouă, o forță creatoare de Stat. 

„aţi întrebat despre problema raselor. 
Natural, nu ne vom ocupa aci cu problemele 
de rasă şi naţionalitate ale antropologilor şi 
etnografilor ; de fapt, aci e vorba de proble- 
ma politică a pangermanismului. 

„Am acordat totdeauna cea mai mare aten- 
ție chestiunii de rasă şi naţionalitate. Noi, 
Cehoslovacii, suntem un popor foarte ames- 
tecat şi amestecul continuă neîncetat; aceasta 
se poate observa mereu la noi. Şi Germanii 
sunt foarte amestecați, poate mai mult de- 
cât noi. Şi, desigur, istoria ne spune cum 
Sau amestecat popoarele şi rasele; numele 
proprii, numele fluviilor, ale oraşelor ş. a. 
dovedesc dela început amestecul. Şi s'a spus 
adesea că amestecul dă la iveală oameni mai 

destoinici, decât prin căsătorii strict limitate 
în cuprinsul poporului propriu. Iată că vine 
însă francezul Gobineau şi, după dânsul, ger- 
manul Lagarde, probabil un descendent fran- 
cez, şi austriacul Schânerer—şi astfel s'a în- 
temeiat partidul pangerman, care a proclamat 
dogma şi revendicările sângelui pur. 

„Am putut observa începuturile lui Schö- 
nerer şi, curând, am cunoscut „Scrierile ger- 
mane“ ale lui Lagarde; la Viena, am apucat 
şi vremea Wagnerismului politic, care s'a 
alăturat pangermanismului. Nu e un fapt în- 
tâmplător că pangermanismul s'a evidenţiat 
printr'un partid politic în vechea Austrie :—opt 
naţiuni erau stăpânite și oprimate acolo de 
minoritatea germană. In practică, amestec de 
naţionalităţi şi de rase — iar în teorie, pre- 
tenţia „sângelui pur“. Cea mai recentă îndru- 
mare germană se trage din Austria şi dela 
Schönerer. Pangermanismul a proclamat de 
timpuriu propria sa filosofie a istoriei şi po- 
litica de anexiune — şi aceasta era un motiv 
suficient pentru continuarea mişcării, căci po- 
porul nostru servea în primul rând ca obiect 
de atac şi fusese declarat demn să sporească 
„sângele curat germanic“! Cu noi şi după 
noi, urma să vină rândul întregii Europe cen- 
trale şi al Răsăritului european. Triest şi Adria- 
tica, în drumul spre canalul de Suez, fură 
declarate țeluri mai depărtate ale planului 
Berlin: Bagdad. Precum am spus, am urmărit 
cu mult zel mișcarea pangermană şi literatura 
ei şi am scris încă în timpul războiului, la 
Londra, câteva articole asupra pangermanis- 
mului şi ţelurilor sale. Ştiu că, acei cari pro- 
clamă astăzi în Germania punctul de vedere 
general-german, accentuează că teoria lor este 
diferită de pangermanism. 


| 


208 Emil Ludwig 


„Nu e nevoie să precizez cu tot dinadinsul 
că, din punctul de vedere al idealurilor uma- 
nităţii, eu resping programul de anexiune pan: 
german. Dar şi în mod obiectiv, eu nu văd 
în filosofia istoriei proclamată de pangerma- 
nism nicio exactitate ştiinţifică. Aşa, de 
exemplu, am observat că programul autori- 
tar al noului pangermanism porneşte dela 
teoria „sângelui german“, dar sare apoi pe 
nesimţite la „rasa germanică“ (nu pur şi simplu 
germană |) Şi „sângele curat“ nu este şi el 
un element materialist? Intrebarea e mpor- 
tantă pentru o teorie care respinge în mod 
radical materialismul lui Marx; mie, „sângele 
curat“ îmi aminteşte prea mult de maxima 
lui Feuerbach: „Omul este ceea ce el mă- 
nâncă“. Şi cum se poate ajunge dela sânge 
la o concepţie asupra lumii şi la o mentali- 
tate, cari pun la acelaş nivel „sângele curat 
şi „rasa“? Şi mentalitatea e identică cu con- 
cepţia asupra lumii? Pangermanismul cere un 
Stat puternic, o autoritate centrală puternică 
împotriva „Non-statului“ de azi; — oare şi 
Statul acesta se va desvolta prin aşa zisul 
„sânge curat“ ? Oare supraomul lui Nietzsche, 
adevăratul ideal al pangermanismului, s a ivit 
din sângele curat german? Însuş Nietzsche 
mwar susţine aşa ceva. Şi cum se pot împăca 
Germanii, religia şi religiositatea cu teoria 
sângelui ? Cunosc încercările de a se face din 
Isus un arian şi din pangermanism o teorie 
antisemită. 

„Pangermanii vor să făurească o concepție 
germană despre lume, să schimbe din temelii 
creştinismul şi morala, adică toate năzuinţele 
culturale şi întreaga viaţă spirituală, spre a 
determina o nouă renaștere a naţiunu ger- 
mane: — aceaâta e desigur o întreprindere 

vrednică de luat în seamă. Pangermanismul — 
accentuez că aci am în vedere numai teoria, 
ru şi practica politică — este în neîncetată 
opoziţie ideologică, filosofică, cu Goethe, Les- 
sing, Herder şi multe alte spirite mari ale 
Germaniei. Pe cât văd eu, pangermanii își 
însuşesc pe Schiller şi chiar pe Platon, filo- 
soful meu preferat. Pe Platon, desigur pe ne- 
drept şi de bunăseamă şi pe Schiller, câtă 
vreme acesta se bazează pe Kant, care nu 
poate fi încorporat în mod organic panger- 
manismului. Kant şi Schiller era pentru liber- 
tate politică; Kant era şi pentru republică. 
Scuzaţi-mă, aţi făcut aluzie la problema ra- 
selor şi am intrat în această chestiune fără 
s'o pot expune şi discuta în mod oarecum 
mulțumitor. Și aci nu e vorba numai de pan- 
germanismul german, ci şi de mişcări asemă- 
nătoare, din alte câteva ţări. 

„Pangermanismul găseşte o soluţie practică 
a „problemei primordiale“ germane în regiunile 
răsăritene, adică în ocuparea pământului dela 
Răsărit ; de-aci rezultă înnodarea lui cu poli- 
tica lui Heinrich de Löwen şi a suveranilor 
prusaci; planul Berlin-Bagdad ţinteşte spre 
Orientul depărtat. „Politica teritoriului“ este 
un ferminus fechnicus pentru această politică 
de ocupaţiune a popoarelor mari şi domina- 
toare“. 

— D-vs vorbiţi mai cu seamă despre ge- 
neraţia mai veche a pangermanilor (Altdeut- 
schen); îi consideraţi. pe aceştia mai însem- 
naţi sau chiar mai puternici decât ceilalţi ? 

„Găsesc la Lagarde formularea cea mai se- 
rioasă a pangermanismului ; poate și din cauza 
că el era teolog. Pangermanismul de azi, care 
a luat forma naţional-socialismului, n'a de- 
păşit ideologiceşte pe Lagarde, însă a rea- 

lizat această doctrină în detaliu; în această 
privinţă, naţional-socialiştii au înfăptuit multe 
până acum. Nu pot fi de acord cu politica 
lor practică: — eu sunt pentru democraţie şi 
resping şi forma naţional-socialistă a absolu- 
tismului politic. Pardon! continuaţi cu inte- 
rogatoriul d-vs!“ 

— Aşa dar—spusei eu, căci aveam de gând 
să desfăşur o lungă listă de obiecţiuni ale 
adversarilor săi— ermanii susțin că, contrar 
programului lui Wilson din Martie 19:9, au 
fost siliţi de le ionarii cehi să se unească cu 
noul Stat iti i pei Se pune acum între- 
barea de ce n'aţi apărat cu principiile voastre 
pe Wilson contra lui Wilson însuş? 

„Principiul lui Wilson, spuse el, depăşeşte 
toate cadrele legilor; el trebue acomodat in 
concreto împrejurărilor date. De altfel, vam 
atras atenţia că însuş Wilson şi-a schimbat 
programul în acest punct.“ 

— Să revenim acum la şcoli, continuai eu. 
După cum mi se spune, guvernul ar fi con- 
struit şcoli cehe în regiunile germane. In satul 
german Fichtelbach, lângă granița bavareză, 
muncitorii ar fi siliți să-şi trimită copiii 
şcolile cehe. Se spune că s'ar fi închis 3-4000 
de clase în şcolile germane şi că, în schimb, 
“ar fi deschis 2000 de clase cehe în regiunile 
germane. 

„Dacă fabricanți ermani caută lucrători 
cehi, replică ae d ei trebue să accepte 
şi şcolile cehe. Am auzit că s'a trimis într'un 
sat din pădurile Boemiei — nu-mi amintesc 
numele — un funcţionar, ca să se îndrepte 
situația. Desnaţionalizarea nu e cuprinsă în 
programul nostru. In ce priveşte clasele, 

Germanii aveau la început ua număr dis- 
proporţionat de mare de clase faţă de Cehi. 

Acesta era tocmai rodul politicii d i 
zare a Austriacilor. SE, fatâmipist diete 
erori şi abuzuri, dar—repet—ele nu corespund 
vreunui program. Cifrele pe cari le-aţi pre- 
zentat sunt false. Din 1918, au fost desfiin- 
ţate în întreaga Republică numai vreo 170 de 
şcoli primare (nu numai germane) cu o mie 
de clase. Şcolile minoritare cehe sunt în 
număr de 220 cu vreo 1500 de clase.“ 

— In regiunile acelea, continuai eu, Ger- 
manii ar fi înlocuiţi în slujbele lor; la Karls- 
bad ŞI Eger, de exemplu, sunt numiţi nu- 
mai Cehi în posturile de căpetenie; şefii de 
ati germani sut şi ei înlăturați unul după 
altul. Se mai spune că uneori sunt instalați 
şi soldaţi cehi în regiunile germane. 

„La districtul Karlsbad nu aparţine numai 
orașul, îşi continuă Masaryk apărarea. Prin- 
cipalul este ca şefii aceia să se poarte cinstit 
să cunoască bine ambele limbi şi să procés 
deze totdeauna potrivit legilor. In alte do- 
menii de administraţie se găsesc Germani în 
end înalte, în regiuni unde predomină 

ehii. Un vice-președinte regional din Boe- 
mia este de naţionalitate germană. Ceea ce 
trebue să fie hotăritor în numirea şi avan- 
sarea tuturor funcţionarilor, e loialitatea faţă 
de Stat şi capacitatea lor. Regimentele sunt 
amestecate ; deci, pretutindeni se pot afla în 
garnizoane Cehi, Germani şi Unguri. Din 
punct de vedere naţional, armata este fără 
cusur. S'a suprimat şi dreptul electoral al 
ibiza pi pentru a face imposibilă orice agi- 
Ap partidelor; Mai aveţi ceva de în- 

ing Frachtele internaţionale — scrisorile de 
trăsură—trebue să fie predate în limba cehă. 
Şi eu însumi n'am înţeles de ce în unele va- 

goane de cale ferată, inscripţiile şi avizele 
sunt numai în cehă, căci trenul ajunge doar 
repede în străinătate. | i 

„Frachtele internaţionale au textul în fran- 
ceză sau germană pe lângă acel în limba Sta- 
tului. Şi în ce priveşte avizele, chestia trebue 
examinată din nou! In vagoanele cari pleacă 
în străinătate, avizele sunt chiar în patru 
limbi; e nedrept ca Germanii să prezinte 
aceste amănunte izolate ca un program de 
Stat, Chestiunea este dacă republica noastră 
e naţional-şovinistă: — o astfel de politică 
este imposibilă şi nu va fi făcută niciodată 
de mine.“ i A f jis 

— Se mai spune, continuai eu, că deşi în 
armată sunt 21% soldaţi germani, posturile de 
ofiţeri sunt acordate Germanilor cât se poate 
mai rar. In reforma agrară, ar fi fost hotărîtor 
punctul de vedere naţional în locul celui so- 
cial; din şapte milioane şi șapte sute de mii 
de hectare de pământ din regiunea Sudeţilor, 
două milioane şi şapte sute de mii ar fi apar- 
ţinut latifundiarilor din Boemia şi o mare 

arte din acestea ar fi intrat în posesia Ce- 
bilor. Până în urmă cu câţiva ani, niciun 
German n'a făcut parte din ministerul de 
agricultură. Chiar şi de administraţia pădu- 
rilor, se spune că, dela etatizare, ea ar fi în 
întregime cehă în regiunile germane. 

„Toate acestea sunt cel puţin „exagerate. 
Țăranul german are ministrul său în guvern; 
celălalt ministru german e socialist. Nimeni nu 
ia ţăranului german naționalitatea sa ger- 
mană. Repet: în armată nu există fricțiuni 
între cele două naţionalităţi; ei cântă cânte- 
cele lor diferite şi le învaţă unii dela alţii. 
In ce priveşte conflictele, nu-mi este cunoscut 
niciun caz. lar dacă aveţi cunoştinţă de pro- 

gramele germane, nu e nevoie să vă explic 
că trebue să se procedeze cu prudenţă la acor- 
darea gradelor de ofiţeri.“ 

— Există totuş mijloace de îmblânzire a 
relaţiilor; aceste mijloace sunt uşor de rea- 
lizat. De ce nu există, de pildă, firme oficiale, 
mărci poştale, ş. a. în trei limbi, ca în El- 
veţia ? Aceasta nu vatămă nimănui şi ar li- 
nişti pe mulţi. 

„Acolo unde trebue, există inscripţii şi 
avize în mai multe limbi. Fără îndoială, 
împrejurările dela noi nu pot fi comparate 
cu acele din Elveţia. Unirea micilor can- 
toane independente a fost mai prielnică în 
Elveţia. La noi, Germanii şi-au desvoltat 
limba încă din secolul al 14-lea; în cancelaria 
de Stat a împăratului Carol IV s'a format 
aproape toată limba germană scrisă. Când 
ne-am unit cu Austria, poporul nostru a fost 
asuprit de Habsburgi în toate privinţele; Ger- 
manii socot că li se face o nedreptate, când 
se înlătură multe lucruri cari trebuesc des- 
fiinţate cu bună dreptate. Imi dau perfect de 
bine seama că, pentru siguranţa Statului, trebue 
să-i câştigăm pe Germani. Dacă nu se reali- 
zează aceasta, suntem şi noi răspunzători. 
DDe-aceea, programul nostru naţional este: 
absolută dreptate. Negreşit, ştiu că nu poate 
fi înlăturat în câţiva ani spiritul potrivnic 
Boemiei şi nici spiritul anti-cehoslovac, cul- 
tivat vreme atât de îndelungată de politica 
şi administraţia austriacă. Mufafis mufandis 
acelaş lucru se poate spune şi despre Cehi.“ 

— Aceste interesante idei se referă oare şi 
la proprii voştri colonişti ? 

„Împrejurările erau altele. Emigranţii cehi 
căutau pâine şi libertate; de-aceea, ei au for- 

mat în America o minoritate cu totul deose- 
bită. Majoritatea emigranților slovaci din 
vechea Ungarie nu ştiau să citească şi să 
scrie; de-aceea învățau greu engleza. Pe- 
atunci, Slovacul sosea la Pittsburg ca o ladă, 
ca un colet poştal, luat în primire de agentul 
care îl chemase şi trimis imediat la minele 
de cărbuni. Din satul său în ocniţă:—el n'a 
văzut nimic în America, el n'a văzut soarele. 
Copiii învățau engleza hoinărind prin străzi, 
încât ajungeau adesea să nu-şi mai înţeleagă 
ărinţii. Astăzi, situaţia e cu totul schimbată. 
Statul independent le-a dat emigranților con- 
ştiinţa demnităţii lor politice; deasemenea, a 
crescut şi nivelul lor social şi, prin aceasta, 
posibilitatea unei desvoltări culturale.“ 

— Când priviţi îndărăt—spusei acum, cău- 
tând să rezum convorbirea—la vremurile când 
aţi considerat Statul vostru mai întâi în mod 
teoretic, pe urmă în mod practic, fără a avea 
încă puterea, chibzuind cum s'ar putea face 
mai bine, astăzi, când puteţi privi îndărăt, nu 
sunteţi oare desamăgit de limitele naturale 
ale posibilităţilor? Nu sunteţi niciodată de- 
scurajat la gândul că o situaţie oarecum mai 
desăvârşită e inaccesibilă şi că oamenii sunt 
mereu aceiaşi ? 

E] se ridică să caute o carte, apoi spuse: 

„Aţi vorbit de curând, într'o seară, despre 
Marc-Aurel. Il cunosc. Poate că aveţi drep- 
tate să faceţi comparații; v'am spus însă că 
eu nu sunt un stoic şi că dânsul se afla în 
altă situaţie. Nici eu nu pot realiza tot ce aş 
dori. Dacă se întâmplă ceva ce mi se pare 
că nu e drept, atunci aceasta are efect asupra 
prezentului şi viitorului. Nu pot transforma 
peste noapte oamenii crescuţi sub vechiul 
regim, şi nici măcar pe Cehoslovaci. Mi-ați 

citat pe Seume; la rândul meu, vă răspund şi 
eu cu un citat din acest autor: „Oamenii sunt 
ceea ce au fost oamenii întotdeauna“ — cred 
că aşa spune Seume, pe care l-am citit cu 
mulți ani în urmă. După 15 ani, un Stat nou 
este încă neisprăvit în multe privinţe. Pentru 
mine, problema este să continui: să realizez 
ceea ce a fost recunoscut că e drept. Nu 
există numai împrejurări; deseori, împrejură- 
rile sunt chiar oamenii: a, b, c, d, etc. cu 
cari am de-a face, spre a continua această sar- 
cină, spre a conduce mai departe acest Stat 
nou. Âm de ales un guvern; 16 oameni de- 
stoinici. Aşa dar, aleg: am cutare îndoială 
sau cutare scrupul. Dar în momentul acela, eu 
nu pot provoca o luptă cu unul sau mai multe 
partide. Aş putea, însă sunt necurmat în gardă. 
De-altfel, arătaţi-mi Statul unde parlamentul 
ar putea prezenta şefului Statului 16 bărbaţi 
de Stat, spre a forma cu ei un guvern. Lip- 
svrile pe cari le-aţi indicat se găsesc şi în 
celelalte State mai vechi.“ 

El se întrerupse, îşi ținu după obiceiul său 
mâinile pe ochi, le lăsă apoi în jos şi spuse 
cu voce fermă: 

„Mi s'a reproşat adesea că vorbesc prea 
fățiş despre multe lucruri. Aşa numita iste- 
time şi şiretenie politică e zadarnică. La urma 
urmelor, lumea judecă numai după fapte, nu 
după vorbe, iluzii şi minciuni. Nu spun totul, 
nu-mi spun părerea la orice prilej. Dar 
când vorbesc, spun ce gândesc. Acum, am 
răspunderea pentru conducerea acestei mari 
gospodării—nu toată, dar o mare răspundere. 
Inainte, ca profesor, puteam instrui, puteam 
vorbi şi scrie. Acum însă, trebue să procedez 
cu hotărîre—să activez repede!“ El mai făcu 
o pauză, privi înainte-i, făcu apoi cu braţul 

drept o mişcare nerăbdătoare, largă — şi în- 
cheiă: 

„Bine înţeles, încă nu e ceea ce doresc. Eu 
cer mai mult. De oare ce cunosc însă natura 
omenească, o accept. Sunt nemulțumit. Dar 
există chiar şi o sfântă nemulţumire. Nu re- 
cunosc resemnarea stoică, pentrucă sunt teist. 
Nu mă plâng: nu am timp pentru aşa ceva. 
Nu fug de greutăţi. Doar ele sunt tocmai spre 
a fi învinse!“ 


XII. AUTORITATE SAU LIBERTATE ? 


„Cât mai puţin etatism şi cât mai multă 
inițiativă personală“, începu Masaryk cu în- 
sutfleţire, când l-am întrebat de ideile funda- 
mentale ale fascismului. 

„Ca şi pangermanismul, fascismul nu vrea 
să fie numai un manual de politică practică 
şi de administraţie a Statului, ci o reprezen- 
tare şi o concepţie proprie despre lume, în 
sfârşit, o concepție asupra vieţii, adică, în 
fond, o filosofie şi mai cu seamă o etică. Vă 
puteţi închipui cât mă interesează concepţia 
fascistă şi că urmăresc cu atenţie teoria şi 
politica fascismului. Mussolini a expus doc- 
trina fascismului în Enciclopedia italiană; 
foarte interesant. Pot fi de acord cu unele 
puncte, cu altele nu. Natural că nu putem 
discuta aci despre politica fascistă — dar 
vreau numai să compar ideile mele democra- 
tice fundamentale cu cele fasciste. 

„Mussolini s'a exprimat hotărît contra ma- 
terialismului şi pozitivismului ; el accentuează 
spiritualitatea concepţiei sale despre lume şi 
viaţă, fără să explice mai de-aproape noțiu- 
nile sale filosofice de bază. Până acum, ela 
scris şi a vorbit numai despre noțiunile de 
Stat şi naţiune. Pentru fascism, ca şi pentru 
oricare sistem politic, ceea ce este cu deose- 
bire important e condiţia raporturilor dintre 

individ şi societate. Mussolini e un anti- 
individualist hotărît; el nu recunoaşte indi- 
vidul decât în măsura în care acesta e în 
concordanță cu Statul. Statul este conștiința 
universală şi voința universală, cari există 
ca proces istoric. In toate aceste puncte, 
mă pot referi la analiza pe care am făcut-o 
marxismului şi atitudinei sale negative față 
de el. Din punct de vedere psihologic sau 
istoric, deci şi etic, nu pot admite ca o con- 
ştiinţă individuală să se piardă în acea uni- 
versală. Nu există conştiinţă universală, nu 
există voinţă universală — există numai con- 
ştiinţe individuale; politicește, există numai 
indivizi, cari sunt organizaţi într'un ansamblu 
social. Această organizaţie poate fi foarte 
felurită : poate fi şi fascistă. 

„Ca individualist, nu pot accepta ideea ca 
Statul, națiunea, poporul sau altă colectivitate 
să se realizeze într'un număr restrâns de in- 
divizi sau chiar într'unul singur. Ştiu prea 
bine că există sociologi şi politiciani, cari 
proclamă un fel de conştiinţă colectivă, ne- 
gând pe cea individuală; dar această construc- 
ţie nu se poate menţine ştiințificeşte. Ea îşi 
are origina în aristocratismul politic. 

„Pentru fascism, Statul este adevărata co- 
lectivitate. Dacă se pune alături de Stat na- 
ţiunea, poporul — atunci Statul e elementul 
primar: el formează națiunea, nu națiunea 
Statul. Pentru fascism, Statul este sufletul 
sufletului: prin aceasta, vreau să spun că 
conştiinţa de Stat a indivizilor, mai ales a 
celor proeminenţi — oameni politici, gândi- 
tori, artişti, etc. — este adevărata lor inspi- 
rație pentru activitatea lor spirituală. Statul 
fascist nu este numai legislator, îndrumător 
politic, ci şi educator şi promotor al întregii 

vieţi intelectuale și spirituale ; el este disciplina 
care pătrunde şi conduce toată viaţa omului, 
rațiunea şi voinţa sa. Acest Stat este cea 
mai înaltă şi, de fapt, unica autoritate. El nu 
recunoaşte nicio barieră în calea evoluţiei 
sale, căci el este de fapt nelimitat. 

„Ar fi foarte interesant dacă am examina 
mai de-aproape definițiile şi ţelurile acestui 
ultra-etatism fascist; notez numai că ele vor 
fi prezentate mai mult în mod plastic decât 
abstract. Așa, de pildă, citim că Statul fascist 
ar vrea să schimbe, să creeze din nou — nu 
formele, ci conţinutul vieţii omeneşti, fondul 
omului, caracterul, credinţa sa. In acest scop, 
el cere disciplină şi autoritate, care trebue să 
pătrundă adânc în spirite şi să domnească 
acolo, fără opoziţie. De aceea, emblema lui 
e legătura de nuele, fasciile lictorilor, simbolul 
unității, al forței şi dreptăţii. Simbolul fascist 
îmi aminteşte de simbolul prinţului nostru 
Svatopluk din Moravia; înainte de a-şi da 
sfârşitul, el a înmânat fiilor săi o legătură de 
nuele, spunându-le, ca să-i întărească printr'o 
pildă, că ei pot rupe legătura întreagă, însă 
nu fiecare nuia în parte. Un simbol frumos, 
fără pretenţie. 

„Pentru fascism, secolul democraţiei s'a ter- 
minat prin războiul mondial. O mică elită, 
mai exact: unul singur, unicul, este stăpân 
nelimitat, pentrucă în el e întrupată pe cât 
se crede națiunea întreagă, de fapt Statul. 
In originalul fascist, unicul fascist — „UNO“ 
— este scris cu majuscule mari. Fascismul 
recunoaşte monarhia în dinastia actuală, cu 
toate că principiul eredității ` monarhice nu 
concordă cu primatul, cu dictatura fascistă. 
„»Mi se pare că Mussolini a fost influențat 
şi format în timpul copilăriei sale de religie 

acestea au avut asupra lui un 
efect mai puternic decât doctrinele politice 
abstracte de mai târziu. In explicarea pro- 
gramului politic, factorul acesta este de-obi- 
ceiu uitat — dar pe nedrept. Părerile căpătate 
în copilărie, de obiceiu dela învățătorii şi pă- 
rinţii iubiţi, au mare influenţă prin caracteru 
lor intim şi mai ales prin faptul că ele sunt 
puse în practică — căci ele dau atitudini de- 
finitive faţă de cele mai de seamă probleme 
vitale, modelează mentalitatea şi obișnuesc cu 
anumite simţimânte. Absolutul teologic de- 
vine absolutism politic; infailibilitatea dogmei 
şi bisericii ridicate la rangul de instituţie di- 
vină, ajunge pe urmă infailibilitatea Statului 
divinizat, a naţiunii zeificate. Fascismul ac- 
ceptă partea exterioară a catolicismului — 
simbolismul, organizaţia uniformă şi autori- 
tatea intailibilă a conducătorului. 

„Religia şi în special catolicismul sunt re- 
cunoscute şi protejate de fascism, dar aceasta 
are numai o însemnătate tactică, deoarece 
fascismul nu vrea să fie numai un sistem de 
guvernământ, ci şi un nou sistem propriu de 
gândire. Creştinismul, prin cele două învă- 
ţături principale ale lui, pune desigur fascis- 


mul într'o situaţie foarte penibilă ; porunca 
iubirii, a înfrăţirii universale a oamenilor, e 
declarată ca utopie creştină şi de-aceea e 
respins cu energie şi idealul unei păci per- 
petue : — viaţa este o luptă necurmată. De 
aci rezultă învățământul şi educaţia tinere- 
tului în spirit militarist. 

„Pe lângă catolicism, vechea şi politeista 
Romă serveşte fascismului ca model şi învă- 
țător. In lagărul central al fascismului se 
află o capelă creştină şi, lângă altarul simplu, 
sunt rămăşiţele fascistului Bianchi, căzut în 


şi biserică; 

floar â E i 
on za Aia pe Capitol, un altar roman e 
„memoriei jertfelor fasciste. Insem- 
piele săpături din Roma antică şi noua în- 
Pare $ capitalei arată lămurit cum vrea 
sop să cultive spiritul legiunilor romane. 
F Pa i maar e problematic dacă acest cult 
AL. Sea antice poate fi justiticat din punct 
Peme ere istoric. Cei mai mari filosofi ro- 
menia greci au propovăduit idealurile uma- 
pisa Protea oreson bune ale celor mai 
risme din epoca imperiului ro- 
man, unele scrise şi de împăra is E 
i ți. Aşa dar 
anar în sânul lor, pe cale filosofică ti etică, 
ADET an prin spiritele lor cele mai bune, au 
ent şi învins împerialismul militarist 
pregătind astfel recunoaşterea poruncii i 
ştine a iubirii apreapelui. NY 
‘zeken fascism, etica are cea mai mare în- 
Ra r a EEA la el frumoase maxime 
napo i în viață: Suntem contra unui 
S Re viaţa este serioasă — şi alte ase- 
isa i ușă toate aceste maxime nu sunt 
OV: MATE oesc că o mişcare politică poate 
STara „9 non concepţie despre viaţă şi lume, 
nouă etică şi moralitate. Fascismul îmi pare 
o încercare practică de a înfăţişa politice t 
supraomul lui Nietzsche. Voința de sara 
este doctrina esențială a ambelor lia 
în sensul acestui voluntarism, instinctul e ta 
Papa rațiunii, ca autoritate infailibilă. Pan- 
germsniapai pune accentul pe popor şi rasă; 
scismul neagă doctrina raselor — dar amân 
doi recunosc Statului ca atare dreptul de e : 
pansiune, fireşte, de expansiune teritorială 7 
j ici fascismul, nici pangermanismul n'au 
isbutit să-mi sdruncine convingerile a: 
tice. Și, spunând aceasta, nu vreau să id 
tific ambele doctrine în toate punctele e 

Ştiu bine unde rezidă diterenţele. Faţă de 
orice imperialism, în disjuncţia politică : Ce- 
sar-sus, eu mă decid pentru Isus. Şi Isus 
era pentru expansiune, dar pentru aceea a 
religiei, atunci când a trimis pe discipolii săi 
la toate popoarele. Pentru mulți dintre par- 
tizanii lor, fascismul sau pangermanismul pot 
fi şi o religie; ambele sisteme alcătuesc o 
reacțiune religioasă şi, ca să spunem pe scurt : 
o întoarcere la păgânism. Pentru pangerma- 
nism, vă amintesc de Rosenberg şi de mi- 
tologia lui veche-germanică; pentru fascism, 
e simptomatic Evota cu imperialismul lui 
păgân. 

„O analiză exactă a fascismului ar trebui 
desigur să pornească dela origina şi evoluţia 
sa şi să scoată în evidenţă diferitele sale ele- 
mente ; eu am accentuat asupra influenţi Bi- 
sericii şi a ideii imperiului roman. Cu toată 
adversitatea lui Mussolini contra marxismului 
sau tocmai în pofida acestei adversităţi, gă-- 
sim la dânsul multe elemente marxiste ; de 
exemplu: massa devine Stat — ideea dicta- 
turii — ideea procesului istoric. Nu trebue 
să mai precizez că, mult înainte de fascism, 
eu am respins doctrina lui Marx şi am con- 
statat crizele marxismului; am atras atenția 
asupra legăturii marxismului cu pozitivismul 
şi am respins şi pozitivismul; pot aminti 
chiar că am judecat liberalismul în mod foarte 
sever; — toate acestea sunt importante con- 
cordanţe cari scot cu atât mai mult în evi- 
dență antagonismul diverselor concepţii asupra 
lumii. 

„Totuş — mi-aţi pus întrebări asupra fa- 
scismului, pentru a examina democraţia în 
punctele privitoare la autoritate şi libertate; 
de-aceea, nu m'am ocupat de toate problemele 

indiate de doctrina de Stat fascistă. Nu cer- 
ri ga ga urmare, problema corporațiilor în 
aceea a partidelor şi a i 
ar şa mai de- 
pinul Maiuca m'aţi întrebat în mod Aida 
crația recunoaşte autoritatea, răs- 
puna hotărît: da, însă nu fără libertate, ză 
dai reali una Tana ca predecesoare a 
lei. Regimul vechi şi cel mai i 
Da Li . . al 
pa dară autoritatea divinității sau a Mata 
e e ŞI = acı a derivat autoritatea preoților 
KAN a] Sonan vechi, cel antic, era 
1 indirect teocratic, aristocrati 
. . 1C. ii 
e iile Monarhie—oligarhie, air Apă 
san pe D pă nu este absolutistă, ad- 
ş1 e tolerantă. Democraţia 
. . . ar 
pă soră orala, şi po N tenrai ea dă 
iin 1 filosofie i 
e bă aik Ş i „ nu pe teologie. 
i storică, există mult ] 
tranziție, de pildă diferitel za popa 
aar Be de i iferitele forme ale monar- 
onal i î i 
ati a honale, republicile la începuturi- 
E ENY 
RE aihn XA sprijinit multă vreme pe autori- 
ate : — acesta este principi 
KE, > ee din LA divină. i oră 
miiicativ că, în Vechiul T 
L Ì tament 
cuprinde cea mai radicală ie atică, 
e cală teorie a teocraţiei 
ia peii un tratat de alianță cu L 
i, său ales. Statul — care e in concrefo şi in 
Eies s însumare de instituții și organe auto- 
pi tei poste, rca PEUT: absoluta in- 
l Ă utorităţii sale. Absoluti i 
teoria graţiei divi pline ra 
f dıvıne, precum au arătat 
Siri a or au dus Prena 
i enghis-Chan: de-aci 
revoluțiile şi predispoziți E A 
l ; poziția revoluționară a 
ia noui. In practică, det uda 
pi edi sic volo, sic jubeo al unuia singur 
icului. Aci se află marea şi primejdi- 

; an 
oasa stâncă, pentru toate sistemele de si ta 
ă . fiecare om care poa 
e guvernământ; «POS ah 
a politiceşte, va recunoaşte principal A 
torităţii şi îşi va manifesta an i ae AZ 
i S i; dar el va ce 
autoritatea Statului; er à 
tatea În codul politic al Revoluției Hane 
care formează stâlpul fondaria An AA 
crației şi republicei moderne, li erta Eod 
o cerință foarte importantă, dreaptă ş 
ioasă. r acel 
tio Libertatea înseamnă dreptul de zale 
în toate domeniile şi în special în, ce pi ie; 
i înseamnă în C 
deoarece libertatea în i L paot oP aae 

narhică, guvernează parlamentul; regele este 
de fapt un preşedinte ereditar—și putem con- 
sidera Anglia ca o formă a democraţiei. Pe 
continent, monarhul stăpânea numai din gra- 
ţia divină ; aşa dar, el era susţinut de religie, 
de biserica respectivă. Împăratul Austriei 
era consacrat ca sfânt în mod oficial; şi co- 
roana lui Ştefan e sfântă, precum era sfântă 
pentru națiunea germană coroana împărăției 
germano-romane ;—aceste credinţe sunt rămă- 
şiţele vechei concepţii teocratice. Suveran din 
graţie divină, adică un ales, un trimis al lui 
Dumnezeu, un instrument al lui Dumnezeu, 
cum formulase împăratul Wilhelm al doilea. 
Franţa monarhică era atot-creștină, mai creş- 
tinească decât toate. Revoluţia franceză şi 
aceea americană au înlăturat în principiu ve- 
chiul regim. 

„Democraţia modernă e tânără; vechiul 
regim s'a desvoltat şi sa consolidat timp de 
mii de ani, pe când democraţia modernă 
există abia dela Revoluţia americană şi fran- 
ceză. De-aceea, ea nu este încă desăvârşită, 
însă viitorul îi aparţine ei. Să privim harta 
limropei: majoritatea Statelor e republicană, 
iar monarhiile sunt constituţionale; după prin- 
cipiul democratic al majorităţii, Europa este 
democratică. Nu există o decadență a de- 
:nocraţiei, deşi recunosc fără şovăire că de- 
mocraţia nu e încă perfectă, că nu există încă 
nicăeri una desăvârşită. Dar — monarhiile 
din Germania, Austro-Ungaria, Rusia erau 
oare mai desăvârşite ? Cine a pricinuit răz- 
boiul mondial ? Democraţia ? Cine a pierdut 
războiul mondial? Democraţia? Cine a pro- 
vocat criza economică ? Tot democraţia ? 

„Dictaturile — să aşteptăm să vedem cum 
se vor dovedi ele la lucru. In orice caz, ve- 

dem că Europa renunţă la vechiul regim; 
avem simțimântul că, de fapt, niciun popor 
nu mai îndrăsneşte să recunoască în mod cu 
totul făţiş vechiul regim, chiar dacă pe ici şi 
colo s'au evidenţiat unele îndoeli şi ostilități 
contra democraţiei şi a republicii. 

„Accentuez cu toată energia: trebue să se 
facă deosebire netă între anarhie și demo- 
craţie; recunosc că mulţi oameni au o con- 
cepţie anarhică asupra libertăţii democraţiei. 
Eu fac încă o deosebire: între democraţia 
negativă şi cea pozitivă. Impotriva vechiului 
regim, au fost proclamate cele mai înalte 
principii democratice. Insă, când vechiul re- 
gim a căzut şi când oamenii au trebuit să 
realizeze în mod pozitiv democraţia, să prac- 
tice puterea politică nu „din graţia divină“, 
ci „din voința poporului“ — atunci, în vir- 
tutea obişnuinţii, s'a continuat sub diferite 
forme practica vechiului regim. Căci oamenii 
sunt doar făpturi supuse ohişnuinţii. Demo- 
craţia nu este stăpânire, ci administraţie. De- 
mocraţia nu este numai politică, ci şi o con- 
cepție asupra vieţii şi a lumii, pe temeiul 
căreia fiecare cetăţean e o individualitate, 
care respectă la rândul ei personalitatea con- 
cetăţenilor săi. Democraţia înseamnă drep- 
tate. Socialiştii francezi, şi chiar Marx şi 
Engels, au înfăţişat doctrina lor ca o reali- 
zare a iubirii creştine a aproapelui — şi, în 
această privinţă, ei au oarecum dreptate. 
Pentru mine, democraţia are o bază etică — 
şi abia în al doilea rând, una religioasă şi 
metafizică ; teismul meu vede în om un co- 
laborator al lui Dumnezeu — iar sufletul fie- 
cărui om este de-asemenea demn dea fi pre- 
ţuit, ca expresie a individului nemuritor. Ceea 
ce este etern, nu poate fi indiferent Eternului. 

Vechiul aristocratism considera pe om ca o 
fiinţă rea sau proastă şi, fireşte, chiar amân- 
doi ave ; în ambele cazuri, acest aristo- 
tau sd ape la absolutism, la autocraţie şi 
„Eu văd o dovadă de democratizare şi în 
faptul că, în timpul războiului şi după 
aceea, au ajuns la conducerea politică oameni 
cari erau socialişti ori s'au pronunţat pentru 
reforme sociale; numesc, dintre aceştia, pe 
Briand, Mussolini, Ebert, MacDonald. Tret 
bue să mă citez şi pe mine; toți aceştia sun- 
oameni iviți din popor şi recunoscuți de po- 
por. Şi faptul că în Anglia, Germania, Au- 
stria, la noi şi în alte State social-democrația a 
ajuns după războiu la cârma puterii, este cel 
puțin simptomatic. Era desigur de aşteptat 
ca reacţiunea să se ivească pe-alocuri. Pre- 
facerile fundamentale nu ishutesc dela prima 
lovitură; aşa a fost şi cu Revoluția franceză; 
reacțiunile mai mult sau mai puţin puternice 
ce se ivesc după revoluții, nu sunt ceva nou 
— şi ele nu pot fi prezentate ca un argu- 
ment contra programelor, ci mai de grabă 
contra acelor cari le apără şi caută să le pună 
în practică, Europa — aceasta trebue să fie 
doar bine lămurit pentru orice începător în- 
tr'ale politicii — este de mult şi va fi încă 
vreme îndelungată un laborator politic. Trăim 
întro mare perioadă de tranziţie; vechiul 
regim se schimbă, e înlocuit cu forme noui 
în toate tărâmurile. Când Mussolini şi Goeb- 
bels proclamă sistemele lor ca fiind formele 
pe mai pure ale democrației, eu văd în acea- 
k re ua pa a democraţiei despre care 
Masaryk s'a abătut spre ideile sale prefe- 
rate şi eu am căutat să-l reîntorc la antiteza 


228 Emil Ludwig 


autorităţii şi libertăţii, punându-i o întrebare 
asupra propriei sale experienţe în ce priveşte 
diferitele forme de Stat. Astăzi însă, el a 
rămas mai mult în domeniul teoretic: 

„Am văzut şi am cercetat multe State; pe 
lângă aceasta, am citit cărți asupra lor. şi 
m'am ocupat totdeauna în mod amănunțit cu 
ştiinţele politice. Se pot da diferite definiții 
asupra democraţiei; eu însumi am dat, oca- 
zional, câteva definiţii. Pentru democraţie, 
principalul este ca ea să fie publică, fățişă; să 
nu fie învăluită în secrete şi mistere. Fran- 
cheţă, onestitate faţă de prieten şi faţă de 
duşman! Intro democraţie, fiecare cetăţean 
al Statului, adică fiecare alegător trebue să 
fie instruit şi informat asupra tuturor aface- 
rilor publice: el trebue să aibă interes faţă 
de ele. De aci, şi importanţa parlamentului 
şi a presei întrun regim democratic. Fireşte, 
parlamentul şi presa au şi ele scăderile lor ; 
intelectualitatea ar trebui să reflecteze cu 
toată seriozitatea asupra reformei parlamen- 
tului şi presei şi să scruteze şi propria et 
conştiinţă. i 

„Se vorbeşte deseori de republica romană 


şi democraţia ei, accentuându-se mai cu seamă 
asupra necesităţii dictaturii din Roma antică. 
Există încă multe forme ale democrației și 
republicii ; vechii Romani aveau doar sclavia 
— ce fel de democraţie era aceea? Dictatura 
lor era necesară în timp de războiu, deci în 
cazuri excepționale. Aceasta e dela sine în- 
teles. In Rusia, în beţia primelor luni de 
libertate, bolşevicii au acordat soldaţilor 
înainte de luptă, în faţa inamicului, libertatea 
de a vota pentru sau contra luptei! Aceasta 
nu era libertate, ci un fel de provizorat — 
era diletantism, anarhie. E falş să se pre- 

zinte democraţia numai sub forma parlamen- 
tarismului ; fac abstracţie de faptul că parla- 
mentul — şi parlamentul democratic — poate 
fi conceput şi realizat în feluri foarte diferite. 

„Democraţia are guvernul ei, iar acesta are 
adevărata putere în mâinile sale. Parlamentul 
nu ţine şedinţe în fiecare zi, în tot timpul 
anului; guvernul conduce neîncetat întreaga 
administraţie; el hotărăşte şi în chestiunile 
de politică externă — şi poate aduce proecte 
de legi. Depinde de ce fel de miniştri sunt 
în guvern, ce program au şi cum vor să-l 
realizeze. Guvernul este conducătorul parla- 
mentului şi al întregului Stat; natural, e vorba 
de un guvern destoinic, în stare să îudru- 
meze. Ca în toate formele de Stat şi de gu- 
vernământ, democraţia are şi ea nevoie de 
conducători, de oameni cu iniţiativă, cu ex- 
perienţă administrativă şi perspicacitate po- 
litică 

„Un Stat democratic nou creat are dificul- 
tăţile sale, deoarece eo ipso el are de-a face 
totdeauna cu oamenii noului şi vechiului re- 
gim; aceasta nu înseamnă însă că democraţia 
e insuficientă. Există pretutindeni dificultăţi 
în orice formă de Stat. Se vorbeşte mereu 
de existenţa partidelor. Sunt partide şi par- 
tide — şi se întâmplă ca unele partide să 
piardă din vedere interesele generale ale Sta- 
tului. Am impus pe unii specialişti ca mi- 
niştri în guvern; Constituţia nu spune în mod 
expres că eu pot alege miniştri numai din 
parlamentari; am avut de două ori un gu- 
vern de funcţionari şi specialişti. N'aş vrea 
să mă ocup acum de latura de drept public 
a acestei chestiuni; vreau să accentuez numai 
că democraţia e îndeajuns de flexibilă spre a 
învinge dificultăți extraordinare prin mijloace 

extraordinare. Corupţia? — da, însă n'a exi- 
stat oare corupţia sub vechiul regim? Şi de 
ce a căzut de fapt regimul acesta, pretutin- 
deni? 

„Şi parlamentarismul? astăzi nu mai merge 
fără o formă parlamentară oarecare; doi ochi 
văd mai puţin decât patru. Ştiu că votul 
universal cu proporţionalitate, nu dă o adu- 
nare de bărbaţi de Stat. Dar parlamentul 
este folositor; deputaţii atrag atenţia guver- 
nului şi a întregii opinii publice asupra multor 
chestiuni — iar guvernul sau cel puţin unul 
sau doi bărbaţi de Stat vor şti să tragă în- 
vățătura cuvenită din cele ce spune „gura 
lumii“, Aceasta a trebuit să recunoască şi 
vechiul monarhism, şi astfel monarhia a de- 
venit constituțională — o formă de tranziţie. 
Italia a menţinut Senatul — iar Rusia e un 
mănunchiu de parlamente. Şi Statul corpo- 
rativ trebue să aibă un fel oarecare de ale- 
geri. In sfârșit, totul depinde de educația 
generală şi politică, precum şi de nivelul 
moral al burghezimii. Istoria nu ne aduce nicio 
mărturie că vechiul regim stătea la un nivel 
moral mai ridicat; dimpotrivă. Şi tocmai par- 
lamentul şi presa, libertatea şi critica au in- 
fluenţă educativă şi moralizatoare. Natural, 
un scriitor american ca Mencken poate să 
scrie o carte în care să caricaturizeze demo- 
craţia — dar aceasta e tot democraţie! Im- 
potriva tuturor plângerilor referitoare la li- 
bertatea politică şi aceea de presă, există un 
mijloc excelent: mai multă libertate. Dar li- 
bertatea, desigur, nu este anarhie, semi-doc- 
tism, incultură.“ 

— E multă vreme, spusei, de când n'am 
auzit acest cuvânt măreț din gura unui băr- 
bat de Stat. Credeţi oare că libertatea este 

o şcoală a democraţilor? Sau, care e şcoala 
lor cea mai bună? Se poate, de exemplu, să 
se pregătească cineva pentru administrarea 
unui Stat, făcând mai întâi administraţia unei 
moşii sau a unei universităţi ? 

„Nu întotdeauna ; un administrator de mo- 
şie, spuse Masaryk, un primar, un profesor 
nu este, fără îndoială, şi om politic, om de 
Stat. Un Stat e altfel organizat decât un sat, 
un district; acestea sunt analogii, părţi ale 
Statului; administraţia lor poate alcătui o 
treaptă pregătitoare spre administraţia Sta- 
tului — însă Statul nu are nevoie numai de 
administraţie, de birocraţie, ci şi de politică. 
Deasemenea, nu e cu totul adevărat că fa- 
milia ar fi cea mai bună școală a politicii; 
altfel, ar trebui să existe în toată lumea foarte 
mulţi bărbaţi de Stat. Totdeauna, Statul a 
fost alături de familie. Ţarului i se spunea 
„tătucul“, părinte al ţării; acestea sunt tran- 
spuneri per analogiam. Statul, politica e o forţă 
socială sui generis şi de-aceea politica este 
astăzi — pe scurt — o știință practică de sine 
stătătoare. Prin aceasta am spus totul. Na- 
tural, nu atârnă numai de învăţătura căpătată 
în şcoli; omul politic, bărbatul de Stat trebue 
să aibă experienţă şi darul politic; aceasta 
nu se cumpără la farmacie sau la club. Po- 
litica practică este un domeniu special al ac- 
tivității omenești, ca tehnica sau ca arta. 

„Aţi pomenit despre dominaţia partidelor. 
Au fost şi vor fi totdeauna partide. In acea- 
stă privinţă, se poate că avem în vremea 
noastră un fel de embarras de richesse. Insă 
democraţia modernă este în legătură organică 
cu desvoltarea populaţiei. Individualismul mo- 
dern, care se evidențiază în religie, ştiinţă, 
artă, în viaţa întreagă, nu se opreşte în fața 

politicii — şi nici nu se poate altfel. Insti- 
tuţia partidelor şi organizarea lor e departe de 
a se fi terminat; aşa dar, vă rog, puţină răb- 
dare! De altfel, această problemă a partidelor 
este criticată cu însufleţire şi de partidele 
însişi. Şi când, împotriva partidelor, sunt ri- 
dicate fa slavă corporaţiile, trebue să ne aş- 
teptăm şi în cazul acesta la marea problemă : 
cum vor putea fi organizate, din punct de 
vedere politic şi din acel al speciahtăţii, su- 
tele şi chiar miile de produse şi de mărfuri. 
Şi, sub vechiul regim, luptele — făţişe sau 
ascunse — dintre numeroasele spite. ale no- 
bilimii erau oare mai bune şi mai frumoase 
decât actualele hărţueli dintre partide? Re- 
cunosc că democraţia, după toate experienţele 
ei, ar putea şi ar trebui să găsească o soluţie 
morală în ce priveşte existenţa şi caracterul 
partidelor: „Orice putere de Stat emană nu- 
mai dela naţiune“ — e frumos spus, dar e 
de presupus că poporul cu drept de vot, ale- 
gătorii, nu pot fi în realitate indiferenți poli- 
ticeşte şi că puterea politică a partidelor este 
cumpănită cu bună judecată, iar raporturile 
lor faţă de guvern şi de preşedinte sunt sta; 
bilite pe cale legală. Vreau să expun numai 
o chestiune: partidul, adică întemeierea şi 
conducerea lui, cere bani; deoarece partidele 
sunt de facto organe ale Statului, iar sub un 
regim democratic toate funcțiunile de Stat 
sunt în principiu recompensate (în opoziţie cu 
aristocrația, ce are posturile ei onorifice, însă 
nu uită câtuş de puţin banul), se naşte atunci 
întrebarea dacă partidele — şi nu numai par- 
tidele de guvernământ — nar trebui să fie 
recompensate pe socoteala Statului. Oricum, 
banii trebuesc procuraţi — şi aceasta, într'un 
mod cinstit şi controlabil. 

„Da, Statul administrat după norme demo- 
cratice şi condus politiceşte, nu este încă de- 
săvârşit. Adevărata opoziţie faţă de demo- 
craţie, o formează aristocrația; aceasta e oli- 
garhică ; iar monarhia — aceasta se poate 
spune şi despre dictatură—este o formă a ari- 
stocratismului politic. Deosebirea reală între 
democrație şi aristocrație constă în faptul că, 
în aristocrație, numai puţini indivizi au drep- 
tul de inițiativă, pe când în democrație îl au 
toți.“ 
ta Aţi vorbit despre toţi factorii democra- 
ției, spusei eu atunci, numai despre massă 
wați spus nimic. Se pare că, înainte de răz- 
boiu, aţi fost prea puţin în contact cu ea. 

„Massă — o vorbă înadevăr foarte mare | 
Pe când eram încă în gimnaziu, am vizitat 
cluburi muncitoreşti şi am ascultat conferințe. 
Mai cu seamă conferinţe ale preoţilor social- 
creştini. De-acolo am ajuns, încă în vremea 
gimnaziului, la Marx — şi m'am căznit să 
citesc cum se cuvine primul volum al operei 
sale principale. Pe urmă am urmărit întreaga 
mişcare socialistă ; dela început, am respins 
materialismul. Am scris doar destul asupra 
acestei chestiuni. Massă — un cuvânt pe care 
puţini îl înţeleg cum trebue şi de care mulţi 
abuzează, ca şi de cuvintele: naţiune, popor, 
biserică, Stat. Toate unităţile mari, cu ca- 
racter colectiv, sunt organizate şi conduse. 
Oare Marx, Engels şi mulţi alții erau şi ei 
„massă“ 2“ 

— Daţi şi femeilor un rol mare în vii- 
toarea democraţie ? 

„Lucrez şi astăzi pentru egalizarea lor în 
drepturi. Eu nu găsesc că femeia ar fi infe- 
rioară bărbatului, în ce priveşte inteligenţa; 
ea încă n'a putut face multe lucruri, deoarece 

a fost silită să facă altceva. Natural, ea tre- 
bue să se exerciteze mai întâi, după cum şi 
mulți bărbaţi mai trebue să înveţe şi să se 
exerciteze. In general, privind istoria, eu cred 
că bărbatul şi femeia au contribuit în toate 
epocile la evoluţia omenirii într'o proporție 
de 5o : 5o. Aud adesea spunându-se despre 
un bărbat: femeia lui ar fi vinovată de gre- 
şelile şi cusururile lui, ambiția ei, şi așa mai 
departe... Intreb: n'a ales-o chiar dânsul?“ 
— Şi totuş, se spune că sunteţi contra lui 
Malthus! Sau, poate că mă înşel? 
„Problema creşterii populaţiei a devenit 
foarte importantă, de când cu teoriile lui Mal- 
thus; din secolul al 18.lea, populaţia a sporit 
mult, pretutindeni; există chiar primejdia unei 
suprapopulaţii. Cunosc exact chestiunea: căr- 
tile din camera de-alături cuprind literatura 
ştiinţifică referitoare la aceasta. Şi literatura 
propriu zisă din toate ţările, e plină de acea- 
stă problemă. Bi;r/4-Confrol] — uşor de spus, 
dar cum se poate face controlul nașterilor? 
lată, pe scurt, părerea mea: sunt împotriva 
mijloacelor anti-concepţionale. E îngrozitor 
ceea ce auzi dela medici în această privinţă! 
„In Rusia, am văzut că era obiceiul să se 
însoare băeţii tineri, încă adolescenţi, înainte 
de a pleca la militărie; am putut observa că 
nişte simpli copii căsătoriţi nu pot avea copii 
apți, rezistenți. Dacă sar stabili regula ca 
bărbatul să se căsătorească pe la 28 de ani 
şi femeia la 24, aceasta ar fi o măsură de 
prevedere, atât în privinţa eugeniei cât şi a 
creşterii populaţiei. Ştiu, desigur, că va veni 
timpul când pământul va fi ocupat în între- 
ime. Ce va fi atunci? Cu aceasta vor tre- 
Ps să-şi bată capul oamenii din vremea aceea. 
Ştiu de-asemenea, că mulţi specialişti socot că 

suprapopulaţia este de pe acum o realitate 
în câteva regiuni ale globului. 

„In ce priveşte în special cerința de a se 
lăsa libera practică a avortului ca mijloc con- 
tra suprapopulaţiei — eu trebue să mă declar 
împotriva ei. Bine înţeles, avortul poate fi 
îngăduit în împrejurări grave, excepţionale, 
luându-se toate măsurile necesare. Imi dau 
seama de amploarea şi dificultăţile în- 
tregii probleme, dar văd totodată că s'a re- 
flectat prea puţin serios asupra ei. 

„Ar trebui să adaog aci un capitol despre 
morala sexuală;—am mai tratat acest subiect 
în mod public; acum, pot spune numai că 
idealul spre care trebue să râvnim e acela ca 
femeia şi bărbatul să se menţină sexualiceşte 
curaţi până la căsătorie ; iar celalt ideal, oare- 
cum mai depărtat, trebue să fie acesta: un 
bărbat, o femeie pentru toată viaţa. Aceasta 
e o mare misiune pentru biserică, şcoală, gu- 
vern, pentru familie mai presus de toate şi 
pentru întreaga societate în genere. Problema 
populaţiei nu este numai una medicală, ci cu 
deosebire una morală.“ 

Ascultându-l pe Masaryk vorbind cu atâta 
fermitate împotriva controlului raţional al 
nașterilor, m'am gândit la Mussolini, care 
mi-a vorbit cam la fel în această chestiune, 
însă cu totul din alte motive. Mussolini vroia 
să-şi înmulțească Italienii, spre a putea cere 
pentru ei pământ — ceea ce tocmai îi lipseşte 
— în mod imperialist; aceasta e logic întrun 
Stat unde libertatea e restrânsă. Masaryk 


însă, contrar principiilor sale democrate, vrea 


să restrângă, tocmai aci, libertatea personală 
—din respect faţă de legile naturii, din etică, 
din spirit romantic. Ambele puncte de ve- 


dere şi toată motivarea lor mă lasă rece. De- 

oarece, de astădată, acest arhidemocrat s'a 
exprimat în mod atât de critic despre par- 
lament, corupție şi felul de conducere al par- 
tidelor — l-am întrebat în cele din urmă cum 
ar putea fi salvată democraţia, care pluteşte 
acum în plină criză. El avea imediat, la în- 
demână, argumentul său; precum e lesne de 
presupus, acesta era de natură morală: 

„Să se salveze democraţia? Criză — da, 
însă nu numai a democraţiei, ci şi a monar- 
hiilor şi a Rusiei, o criză generală a marei 
noastre perioade de tranziţie. Dacă par- 
lamentarismul cu vot universal s'ar afla îna- 
devăr într'o criză atât de disperată, atunci 
aceasta ar fi tocmai o criză a corpului elec- 
toral, prin urmare a cetățenilor — pe scurt: 
a întregii societăţi. Abstracţie făcând că o 
criză nu-i decât o criză, ceea ce nu înseamnă 
încă pieire; — nu văd nicio primejdie pentru 
democraţie; văd numai slăbiciuni pe cari 
vechiul regim le are în măsură mai mare. 
Precum am mai spus, prefer democratismul 
oricăror forme ale aristocratismului. 

„Toţi acei cari instruesc în mod public, 
toți acei cari scriu, au datoria să pregătească. 
un parlament alcătuit din oameni oneşti. So- 
vietele nu au numai un parlament: întreaga 
tară e un parlament. Dacă trei oameni lo- 


cuesc într'o odaie şi nu vor să se certe, trebue: 


să se înțeleagă între ei. A guverna în mod 
direct, e cu neputinţă în timpul de faţă; la 
Atena, cetățenii se întruneau în agora: pe-a- 
tunci era posibilă o guvernare directă. Acea- 
sta înseamnă că toţi cetăţenii erau direct răs- 
punzători pentru măsurile luate de ei. Astăzi, 
se poate guverna numai indirect, în bună 
parte prin alegeri. Aşa dar, prin „deputaţi“, 


printr'o formă oarecarea parlamentului. lar 

parlamentul alege comisiunile. Pentru a gândi, 
trebue să fii singur. In comisiuni se poate 
lucra; parlamentul, în ansamblul său, are 
propria sa funcţiune. Trebuesc, prin urmare, 
parlamentari cumsecade, oneşti, cu educaţie 
politică. Oxenstjerna—m: fili, nescis guantula 
sapientiuncula mundus regitur — n'a fost de- 
mocrat şi nici apărător al democraţiei.“ 

Aşa vorbise marele democrat, care şedea 
în faţa noastră, liniştit şi încrezător totuş — 
în mijlocul recunoașterii acelei mediocrităţi 
generale, care ne-a făcut de-atâtea ori, în acest 
deceniu, să pierdem orice nădejde în demo- 
craţie. Ce-o fi gândind el despre viitor? 
Inconjurat de adversari, oare avea şi el acel 
cauchemar des coalifions? Cu prudență—căci 
oameni trecuţi de optzeci de ani nu prea 
ascultă cu plăcere când e vorba de moarte 
— l-am întrebat despre conducerea viitoare a 
Statului. 

„Vorbiţi de succesorul meu?“ întrebă el la 
rândul său, cu totul înviorat. Ştiu că el va fi 
măsurat după mine; eu sunt deci o tradiție 
vie, un fel de preşedinte de probă. Demo- 
craţia ne dă posibilitatea să ocupăm multă 
vreme posturile de conducere: nu numai eu, 
ci şi Beneș, primul ministru Svehla şi alţii. 
Teama de necurmate alegeri şi schimbări, nu 
e îndreptățită într'un regim democratic.“ 

Incă în anii precedenţi l-am auzit — cu cea 
mai mare satistacție—pe Preşedinte, vorbind 
cu fermitate despre Beneş. Acum, l-am în- 
trebat de duşmanii lui Beneş. 

„Da, are oarecari duşmani ; în parte, trebuia 
să bea pentru mine cupa cea amară. Dar 
aceasta nu are mare însemnătate. Cu aju- 
torul lui Dumnezeu, vom lucra mai departe 
împreună. Dacă li se va părea adversarilor 

mei că eu durez prea mult —cred că nu mai 
am mulţi ani de trăit — atunci n'au decât să 
aducă un proect de lege, ca să avansez în 
lumea cealaltă. E adevărat că multe proecte 
de legi cad, iar unele legi sunt abrogate sau 
nu sunt aplicate“, zise el bine dispus. 

— In astfel de împrejurări—l-am întrebat 
deadreptul—n'aveţi nicio teamă pentru exi- 
stenţa noului Stat? 

A înghiţit-o şi pe asta, cu toate că i-am 
mai pus odată o asemenea întrebare. El răs- 
punse liniştit: 

„Vom avea în curând o generaţie politică, 
născută sau cel puţin crescută în Republică. 
Politicește, ea va fi mai bună decât părinţii 
ei. Habsburgii nu sunt o primejdie pentru 
noi. Se poate întâmpla să se ivească în Eu- 
ropa reacţiuni ale vechiului regim; ele chiar 
au şi venit — dar spiritul republican şi de- 
mocratic nu mai poate fi înnăbuşit şi nici 
măcar slăbit. Datoria noastră era să facem 
un Stat cu adevărat europenesc; în această 
direcţie, Beneş a adus mari servicii—aceasta 
o ştiu toţi acei cari au urmărit activitatea 
dela Geneva şi diferitele conferințe diplo- 
matice. Propaganda noastră este ca şi poli- 
tica noastră : rezonabilă şi onestă. Şi apoi, 
vedeţi d-vs., în Evul-mediu noi am întemeiat 
un Stat în toată regula şi l-am menţinut 
multă vreme.  Anti-reforma habsburgică ne-a 
slăbit; vrând-nevrând, ne-am unit cu Austria 
şi Ungaria într'o Austrie-Mare, rămânând 
noi cei mai păgubiţi. Dar idealurile Enci- 
clopediştilor din secolul 18-lea şi nu mai 
puţin acelea ale Revoluţiei franceze, au în- 
tărit apoi idealul nostru de independență — 
iar în războiul mondial aptitudinile noa- 
stre politice s'au dovedit îndeajuns. Dea- 

semenea şi aptitudinea războinică, pe care 
legiunile noastre au arătat-o cu energie. Aş 
dori să auziţi corul Husiţilor noştri, cântat 
la unison de o armată întreagă ; aţi înţelege 
atunci de ce cruciații recrutaţi în Germania 
împotriva Husiţilor, au luat-o la fugă când 
au auzit cântecul acesta. Şi aţi mai înţelege 
că putem lupta pentru apărarea noastră—nu 
ne este teamă! Nicio frică! — e un noroc 
că am putut ajunge la o vârstă atât de îna- 


intată, — şi nădăjduesc că-mi va fi dat să 
duc mai departe afacerile publice, câţiva 
ani! 


De-aş putea reda farmecul cu care omul 
acesta atât de serios, plin de gânduri şi de 
griji, a făcut ca partea aceasta penibilă a 
convorbirii să apară în lumina unui humor 
adânc chibzuit! Vocea sa devenise înceată 
— lar mâinile mereu neliniştite s'au ri- 
dicat o clipă spre cer, întrun gest de între- 
bare. Astfel de fraze mă captivau — aci 
ca şi în alte împrejurări — mai mult decât o 
lungă expunere teoretică. La fel ca pe oricare 
altul care a dobândit putere asupra oameni- 
lor, doream să-l aud şi pe dânsul vorbin- 
du-mi de modul cum câştigă oamenii; şi în 
acest domeniu oarecum misterios, l-am găsit 
pe, Masaryk gata să-mi dea un răspuns 
voios: 

„In castelul unde slujea tatăl meu, începu 
el, se aflau cărți de-ale Jesuiţilor, cari au 
locuit cândva acolo. Şi am găsit câte-o carte 
pe care — trebue să mărturisesc — am în- 
ghițit-o. De când eram băiat, citeam totdeau- 
na cu plăcere. Deseori, diaconul satului îmi 
dădea ceva de citit. Citisem pe-atunci şi o 
carte despre fizionomie, pentru profesori. 
Cartea aceasta m'a învăţat să mă ocup sis- 

tematic cu observarea oamenilor.  De-atunci 
mi-a rămas acest obiceiu: — interesul faţă 
de oameni. Mai târziu, în special la Praga, 
am venit în contact cu foarte mulţi oameni 
— şi astfel cunosc multă lume, aici şi chiar 
în străinătate. In urma experienţelor, mi-am 
impus ca regulă să fiu cinstit şi sincer faţă 
de oameni, mai ales în relaţiile cu tineretul. 
Stimez pe oameni şi mă încred în capacita- 
tea lor de gândire; — la urma urmei, pentru 
noi toţi, 2X 2 nu poate fi decât 4.“ 

— Astăzi, vă purtaţi oare cu oamenii alt- 
fel decât în epoca influenții voastre mai mult 
teoretice? întrebai eu. Şi vedeţi acum alți 
oameni ? 

„In politică, e absolută nevoie să cvnoaş- 
tem oamenii; conducătorii, mai cu seamă, 
trebue să ştie cu cine au de-a face; ei trebue 
să aleagă pe sub-şefii potriviţi şi să le îm- 
partă misiunile ce corespund firii lor. Am 
vorbit despre însemnătatea iubirii aproapelui 
în domeniul politicii; în practică, aceasta în- 
seamnă să cunoaştem oamenii şi pe noi înşine, 
situaţiile fiecăruia în parte şi ale tuturora. 
Cum putem ajuta aproapelui, dacă nu cu: 
noaştem oamenii, dacă n'avem experienţă şi 
dibăcie? Am cunoscut pe un om foarte bun, 
care a scris mult despre datoria de a fi fi- 
lantrop — dar care n'a fost în stare să des- 
copere că un bun cunoscut al său, cu care 
venea foarte des în contact, murea aproape 
de foame. Politica umană mai cere să avem 
răbdare, căci în viaţa publică, a unei repu- 
blici democrate se află şi mulţi oameni capa- 
bili să judece bine. Adevărata toleranţă este 
o virtute a democraţiei. Inainte, spuneam 
adesea: să nu minţi şi să nu furi! Acum, 
adaog a treia poruncă: să ai curaj! La Viena, 

toate formele şi toate denumirile, pot dovedi 
acest adevăr. Şi în democrație, are mare 1m- 
portanță educația menită să desvolte spiritul 
de inițiativă democratică. Fascismul şi pa 
germanismul accentuează cu foarte multă 
dreptate asupra educaţiei— allright, dar aceasta 
nu este un argument în favoarea absolutis- 
mului şi a lipsei de libertate politică. 5 
„Se spune că civilizaţia şi cultura eta na 
stăpânirea asupra naturi: — se poate, daca 
însumăm şi oamenii în noţiunea de natură. 
Natura şi mai cu seamă aurul trebuesc stă- 
pânite — iar nu oamenii; aurul nu trebue 
să stăpânească pe om. Mai ales un near 
neaşteptat, un câştig nemeritat sau ei A 
tor, demoralizează pe omul slab din fire. Cu 
aceeaşi uşurinţă cu care câştigi, rısıpeştı apor 
totul. fila : d 
„Dacă nu aveţi nimic contra, vă voi po- 
vesti o anecdotă, continuă el cu voe bună. 
O întâmplare din vremea adolescenţii mele, 
în satul natal... Mergeam odată dealun- 
gul şoselii — şi iată că văd venind în fugă 
o ceată de băeţi şi de câini; în mijlocul lor 
se afla un ţăran slovac din satul cel mai 
apropiat. Omul se cam întrecuse cu băutura 
şi se clătina din zid în zid, cum se zice pe 
la noi. Câştigase la mica loterie din vremea 
aceea o sumă mică; norocul neaşteptat l-a 
dus la un birt, unde a cumpărat o mare can- 
titate de cârnaţi, pe cari şi-i atârnase in Ju- 
rul gâtului şi pe piept, ca o salbă de pi 
găritare. Băeţii şi câinii încercau să-i smulgă 
podoaba bucată cu bucată. De câte ori pu 
sunt nevoit să-mi spun în sinea mea : Aha ! 
iată încă un om cu cârnaţi! . . 
„Imprejurările de după râzboiu şi revolu- 


iile au scos pretutindeni la iveală parveniţi, 

noui-îmbogăţiţi. Nu numai democraţia. Mo- 
lière era doar actorul curţii regale, în vre- 
mea lui Ludovic XIV— şi încă de pe atunci 
el a ridiculizat la curte pe nouveaux riches. De- 
mocraţia este ţinta spre care ochesc tot felul 
de aristocrați. Libertate-Egalitate-Fraternitate 
poate fi socotită ca o lozincă a democraţiei. 
S'ar putea crede că e deajuns fraternitatea 
— dar fraţii nu l-au vândut oare pe fratele 
lor loset ? Istoria sacră, a Revelaţiei, nu în- 
cepe şi ea cu un fratricid? Egalitate — oa- 
menii nu sunt egali dela natură; de-aceea 
s'a putut ivi aristocrația, abuzul politic al 
inegalităţii naturale. lată de ce lozinca Li- 
bertăţii este atât de importantă pentru demo- 
craţie; oamenii liberi pot fi fraţi, ei pot râvni 
cu succes spre egalitate. Oamenii subjugaţi, 
sclavii, se răsvrătesc, se revoltă: — éra cea 
nouă, mai ales epocile ce urmează după ma- 
rile revoluţii, sunt revoluţii în permanenţă. 
Şi reacţiunea este revoluţie; reacţionarii vor 
să isgonească pe diavol cu ajutorul lui Bel- 
zebut. E tragi-comic. Pe deasupra, comedia 
Juste-Milieu-ului, a căii de mijloc aurite. 
Liberalismul vulgar, care presupune că revo- 
luţia şi reacţiunea se află la stânga şi la 
dreapta, se strecoară cu prudenţă între ambele 
extreme. 

„Nu! nu sunt radical, nu sunt conservator. 
Omul politic cu judecată, bărbatul de Stat 
căruia 1 s'a încredinţat conducerea Statului, 
va urma — potrivit cunoştinţelor sale asu- 
pra prezentului şi trecutului — un program 
pozitiv de necurmată ameliorare, de reforme 
neîntrerupte. Fireşte —- se cere o neîncetată 
muncă migăloasă, în lucruri mici! Oamenii 
se amăgesc prea mult cu fapte mari, cu ero- 
isme. 

„Cu toate acestea, am devenit revoluţionar. 

Există însă revoluții şi revoluţii :— revoluţia 
războiului mondial a fâcut necesară această 
revoluţie a noastră şi a justificat-o. Demo- 
crația nu înseamnă indolență politică, trân- 
dăvie şi moliciune, prudență exagerată, indi- 
ferență, frică... Democraţia este dreptul la 
iniţiativă personală ; ea nu se lasă indusă în 
eroare de anarhia politică a minţilor slabe şi 
a bufonilor politici. Politică rezonabilă şi 
cinstită, aceasta e democraţia! Nu există 
alte mijloace pentru a ajunge departe în poli- 
tică, decât rațiunea şi onestitatea. 

„Imi place mult sfatul lui Isus, despre 
alianţa dintre porumbel şi şarpe: — să 
rămânem naivi, cu toată marea noastră 
istețime şi cu toată ştiinţa noastră exactă, 
pozitivă. Politica să fie deci făcută de cei 
ştiutori — de oameni de cultură, de ştiință— 
iar diletanţii politici să fie înlăturați. De- 
mocraţie adevărată, nu democraţie fățarnică. 
Onestitate şi seriozitate politică. Cel mai 
bun Stat, cea mai bună politică, adevărata 
democraţie — se află acolo unde conducătorii 
politici sunt prudenţi, prevăzători şi nu se 
lasă surprinşi de evenimente. 

„Și nu trebue să accentuez din nou că sen- 
timentele pacifice, dragostea de pace a repu- 
blicii şi democraţiei nu impun niciodată atacul, 
agresiunea — ci apărarea contra duşmanului 
din afară, dar şi contra celui dinăuntru. De- 
mocraţia are dreptul să se apere pe ea însăși, 
dar să-şi apere şi Statul.“ 


XIII. EUROPA 


Ştiam că Masaryk a reflectat mult asupra 
Rusiei actuale. In ce priveşte critica şi jude- 
cata lui, el are avantajul că a studiat temei- 
nic vechea Rusie; în schimb, eu cunosc mai 
bine pe cea nouă, căci el n'a mai văzut Ru- 
sia din 1918. Prefer să relatez întrun loc 
mai potrivit ceea ce i-am spus eu, referitor la 
unele impresii favorabile de-acolo. Ca să-l 
fac să vorbească despre Rusia de altădată, am 
atacat din nou tema „Tolstoi“. El mi-a ară- 
tat cât de paradoxală era existenţa lui Tol- 
stoi, pe care a observat-o în desele vizite ce 
le făcea la el; Tolstoi vorbea totdeauna cu 
entusiasm despre ţărani şi lăsa totuş ca sa- 
tul lui să zacă în murdărie; zadarnic încerca 
să-şi scuze viaţa pe care o ducea la ţară, în 
stilul unui castelan. 

„Prin aceasta vreau să arăt — continuă 
Masaryk — cât de neorganic era dânsul. 
Ofiţer, romancier, reformator — şi apoi, în- 
genuchiază în faţa ţăranilor. Turgheniev i-a 
spus: cojocul d-tale țărănesc nu-mi impune 
de loc. Când l-am revăzut cu puţin înainte 
de moartea sa, el vorbea mult despre Scho- 
penhauer. Pentru mine, Tolstoi reprezintă 
exemplul unui Rus care unește în mod ne- 
organic vechea pasivitate rusească cu înalta 
străduinţă idealistă spre reformă. El este, 
cu toate acestea, un mare artist.“ 

— Aţi scris că blestemul ţarismului era că 
nu învăţa pe popor cum să lucreze. Oare 
astăzi, blestemul acesta nu e înfrânt? 

„Ţarismul însemna represiune în toate do- 
meniile, spuse el; din partea ei, Biserica fă- 
cea totul spre a sprijini ţarismul. Acolo sa 
desvoltat o birocraţie mărginită, un fel de 
inacţiune organizată. Literatura era progre- 
sistă, europenească şi adesea mai mult nega- 
tivă, decât critică şi constructivă. Sa des- 
voltat însă şi acea predispoziţie revoluţionară 
obişnuită în ţările catolice, precum şi propa- 
ganda ilegală — care era profund anarhică, 
Chiar şi acea socialistă. Lenin a continuat 
această acţiune, l-a sgâlţâit pe ţăranul rus, 
spunând că el trebue să cugete acum mai 
mult.“ 

— Aţi scris, spusei eu, că încercările co- 
muniste ar fi posibile numai pe un temeiu 
religios. Nu ştiu dacă ceea ce fac Sovietele, 
se poate numi comunism. Am fost uimit să 
găsesc acolo singura ţară din lume, unde au- 
rul şi-a pierdut cu desăvârşire valoarea ce i 
se atribue. 

„Rusia lui Lenin nu era comunistă; din 
punct de vedere economic, bolşevismul este, 
în cazul cel mai bun, capitalism de Stat. 
Când spun că comunismul a isbutit numai pe 
temeiu religios, mă gândesc în primul rând 
a latura etică a religiei. Banul nu are nici 
o valoare, când nu se poate cumpăra ni- 
mic cu el. Comunism, respectiv egalitate în 
sărăcia generală : acesta e un comunism ` ne- 
gativ. Rusia nu are de rezolvat numai pro- 
blema economică.  Materialismul marxist se 
potriveşte în Rusia ca nuca în perete. Re- 
cunosc părţile bune înfăptuite acolo, în con- 

trast cu ţarismul. Multe s'au făcut în mod 
inteligent. Eu văd în Rusia o radicală eu- 
ropenizare, însă cu cnutul, à la Petru. S'a 
început acolo cu forme în aparenţă moderne; 
de pildă, sovietele elevilor, auto-administraţia 
în şcoli; Comenius, în urmă cu 300 de ani, 
a dat acelaş sfat, însă în împrejurări cu totul 
deosebite : reforma trebuia desfiinţată.“ 

— Aşa dar, niciun războiu de intervenţie 
contra Rusiei? întrebai eu oarecum ironic. 

„Absurd! Ridicol!“ replică el cu supă- 
rare. 

— Aţi fost martor al revoluţiei bolşevice, 
în primele luni. Dar cine a văzut Parisul în 
anul 1790, n'a prevăzut în toiul teroarei şi 
vărsărilor de sânge proclamarea Drepturilor 
Omului. 

„Precum au stabilit astăzi cercetările cri- 
tice ale istoricilor, în timpul Revoluţiei fran- 
ceze au fost săvârşite mai puţine crime decât 
credeau că văd, în frica şi mânia lor, adver- 
sarii revoluţiei. Acolo se aflau mai mulţi oa- 
meni instruiți, pregătiți pentru formele admi- 
nistrative. In Rusia, massa poporului era 
analfabetă, lăsată în voia soartei; era deci 
firesc ca ea să nu conceapă cum se cuvine 
sensul libertăţii, să abuzeze de ea şi să ucidă 
mai mult. Un exemplu: întrun sat, ţăranii 
primiseră „hârtia“ — ordinul scris dela stă- 
pânire, să-l împuşte pe proprietarul moşiei, 
care se afla în relaţii foarte bune cu ţăranii 
săi; aceştia se duc la dânsul şi îi spun cu 
toată blândeţea: Ivan Ivanovici, trebue să 
te împuşcăm. — Facă-se voia Domnului, dacă 
trebue să fie aşa... Se cuvine însă să-mi daţi 
răgaz pentru rugăciune. El îngenuchiază, îşi 
face trei cruci în felul rusesc; toţi ţăranii în- 
genuchiază şi îşi fac cruce odată cu el. Pe 

urmă, l-au împuşcat în toată liniştea. Oare 
aceasta era necesar pentru revoluția mar- 
xistă ?“ 

— In ultimii ani, ați căpătat impresii 
mai bune, dela distanță ? 

„Am văzut câteva fete inteligente, educate 
la şcoala sovietică; recunosc aceasta — şi 
alte asemenea lucruri. Privind în ansamblu 
situaţia de-acolo, găsesc destule lucruri bune; 
dar comunismul negativ stărue încă într'o 
măsură prea mare. Ei au oarecare socialism 
de Stat şi mult mai mult capitalism de Stat.“ 

— Şi nu vă impune faptul că acolo, pen- 
tru întâia oară, fiecare poate avea şansa de 
a ajunge la orice? Am văzut zece mii de fii 
de muncitori, studiind la universitate. 

„Aceasta este desigur un progres faţă de 
Rusia ţaristă. Occidentul are un sistem de în- 
văţământ general, o mulțime de şcoli medii, 
universități, ziare, radio, ş. a. Nivelul cul- 
tural creşte. Uitaţi-vă la ţăranul nostru: fiul 
său urmează la o şcoală de agricultură. Ţă- 
ranul trebue să înveţe azi cum să-şi aranjeze 
afacerile ; trebue să fie informat asupra pie- 
telor, a maşinelor, etc. Trebue să devenim 
cu toții tobă de carte, verprofessorf !“ Elros- 
tise cu un ton de voioasă ironie acest cuvânt 
pe care îl combinase. „Și iată că vine acum 
Lenin cu marxismul occidental şi inoculează 
Ruşilor materialismul istoric l“ 

— In ce priveşte ştiinţa, spusei eu, ea este 
doar divinizată mai mult decât oriunde! 

„Aceasta este tocmai idolatrie! exclamă el. 
Credincioşii nu critică pe un idol. In cata- 
combele din Kiev, am văzut lungi galerii cu 
o mulţime de galerii laterale, unde sunt în- 
mormântaţi sfinţii. Dacă trupurile nu pu- 
trezeau îndată, ceea ce se întâmpla adesea 

din cauza terenului sau a temperaturii, acea- 
sta era o dovadă de sfinţenie. Mufafis mu~ 
fandis, acelaş lucru e şi trupul îmbălsămat al 
lui Lenin. Literatura, teatrul, toate acestea 
cuprind prea multă propagandă politică. Li- 
teratura rusă, începând dela Puşkii, e o lite- 
ratură universală, mult superioară literaturii 
bolşevice. Recunosc că şi în alte ţări, mari: 
scriitori nu prea se ivesc cu duiumul.“ 

— Aţi văzut Rusia sub Cadeţi şi sub Bol- 
şevici, continuai eu să-l întreb. Credeţi că 
Miliukov sau chiar social-revoluţionarii ar fi 
făcut mai bine? 

„Poate că da, poate că nu, zise el. Ei au 
început să înlăture unele lucruri. Rusia de 
azi e o problemă prea complicată, pentru a 
ne putea pronunţa acum cu preciziune asu- 
pra ei. Observ Rusia cea nouă şi aştept — 
înainte de a-mi da o părere definitivă. Pot 
spune numai, că nu văd în Rusia niciun fel 
de comunism; desigur, doctrina lui Marx nu 
poate fi înfăptuită cu oameni analfabeți, căci 
ea presupune că proletarii ei sunt atât de in- 
struiţi încât nu numai că-l pricep pe Hegel, 
dar îl şi depăşesc. Leninismul este o oligar- 
hie aristocratică, nu dominaţia (dictatura) ță= 
ranilor şi lucrătorilor. Un scriitor rus mo- 
dern spune: păduchele nu poate fi strivit şi 
înlăturat de tractor! Formula aceasta de un 
adevărat realism rusesc, caracterizează siste- 
mul autocratic de europenizare.“ 

Văzând, spre părerea mea de rău, că elnu 
se lăsa dus mai departe în această problemă 
— care e doaruna din cele mai importante — 
am adus atunci vorba despre propriul său 
socialism : — D-voastră aţi scris: „Totdea- 
una pentru muncitori, adesea pentru socia- 
lism, rareori pentru Marx“. Credeţi că sur- 

sele acestui simțimânt se află, poate, în pro- 
pria d-voastră origină şi în umilinţele stră- 
bunilor voştri, despre cari aţi vorbit de cu- 
rând ? 

„Am fost copilul unor părinţi săraci; din 
copilărie, m'am deprins cu simplicitatea. Dacă 
se întâmpla să cadă pe pământ o bucăţică de 
pâine, o ridicam, o sărutam şi o mâncam. 
Tatăl meu a fost în ultima vreme suprave- 
ghetor pe moşiile împărăteşti. Am resimţit 
foarte intens tratamentul pe care slujitorii îl 
aveau de îndurat din partea funcţionarilor. 
Am trăit în sfera agricolă, pe urmă în aceea 
a meşteşugului. Am rămas un sătean — aş 
putea spune că gândesc în dialectul satului 
meu. Am păstrat simplicitatea şi în felul 
meu dea trăi. Dar în toate acestea, nu 
era ură de clasă sau conştiinţă de clasă. So- 
cot că e nedrept să existe milionari cari o 
duc numai în chefuri, iar alături de ei un om 
să fie lăsat să moară de foame. Soţia mea 
făcea parte din partidul social-democrat ; eu 
am făcut pentru dânsa unele servicii în par- 
tidul muncitoresc, însă am rămas afară din 
partid. Partidele decad repede: ele devin in- 
tolerante, prea unilaterale şi mici la suflet.“ 

— In orice caz, spusei, d-voastră aţi făcut 
o mare încercare în direcţia socialismului de 
Stat şi nu prea înţeleg de ce Statul vostru 
s'a oprit după acest prim pas, cu toate că 
însuș d-voastră v'aţi declarat pentru etatiza- 
rea treptată a minelor şi a altor domenii de 
interes colectiv. 

„Principiul poate fi acceptat, însă trebue 
aşteptat până ce vor veni oamenii cari să 
vrea şi să poată realiza aceasta. Reforma 
agrară, despre care vorbiţi, cu desfiinţarea 
nobilimii, a fost o mare prefacere; de fiecare 

nobil depindeau sute de familii. O revolu- 
ţie, dar o adevărată revoluţie, nu fără cusu- 
rurile ei. Nu se poate întoarce totul pe dos, 
dintr'odată. Observ pe muncitori, ca şi pe 
ceilalți. Ei au un interes comun cu capita- 
liştii: acela ca fabrica să meargă. Priviţi, 
vă rog, criza actuală şi cât de adânc e lovit 
şi socialismul de dânsa. Am fost sărac, ştiu 
ce este lipsa de bani — dar sunt recunoscă- 
tor pentru aceasta. N'am trăit însă niciodată 
în mizerie şi mi-am putut păstra totdeauna 
sănătatea. Dar ceeace e demn de prețuit, este 
nevoia de a lucra, impusă de sărăcie — am 
trebuit să-mi câştig singur existența dela 
vârsta de 14 ani, — nevoia de a fi practic, de 
a fi cu băgare de seamă şi a găsi un rost. 
Nu mă gândesc la bogăţie.“ 

— Ce-i lipseşte deci socialismului de azi, 
decât un conducător ? 

„Un conducător de seamă, atât în privinţa 
politică cât şi în cea teoretică. Eu cel puţin, 
nu văd pe nimeni care ar putea depăși teo- 
reticeşte marxismul — şi aceasta e necesar. 
Revizionismul n'a fost îndeajuns de puternic. 
Până înainte de războiu, marxismul mai avea 
o mare influenţă ştiinţifică, chiar asupra pro- 
fesorilor, mai ales asupra celor germani şi 
chiar asupra acelora cari îl combăteau. Afară 
de Rusia, influenţa sa este astăzi foarte re- 
strânsă. Războiul a confirmat criza socia- 
jismului şi din punct de vedere practic. Imi 
permit să amintesc cu acest prjlej că, pe la 
1898 sau 99, am publicat o broșură despre 
criza marxismului.“ 

— Poate că aceasta se datoreşte idolului 
său: mașina. Dar nu sa găsit încă niciun 
leac împotriva ei. 

„Problema unei drepte repartizări a bunu- 

rilor necesare, nu poate fi rezolvată nicăeri 
numai prin maşini Şi, scopul cel mai înalt 
al omului nu este munca: ea este numai 
un mijloc.“ 

Căutând o ieşire spre altă problemă, am 
întrebat: — Dacă d-voastră respingeţi pe 
Marx şi Malthus, ce vom face atunci cu oa- 
menii atât de numeroși din Europa? Oare 
problema poate fi rezolvată cu ajutorul co- 
loniilor? În urmă cu câţiva ani, s'a făcut în 
Germania o anchetă, la care noi, o minori- 
tate însemnată, am răspuns felicitând Ger- 
mania că nu are colonii. 

„E greu de stabilit ce valoare economică 
au coloniile şi cum trebuesc administrate astăzi. 
Inainte de războiu, socialiştii germani au cău- 
tat să dovedească mereu că Reichul va plăti 
prea scump coloniile. Acestea au o anumită 
influenţă morală; ele excită imaginatia: — 
acolo, departe, se află o bucată din Germa- 
nial La fel cu influența povestirilor cu 
Pieile-Roşii, cari făceau ca unii băeţi să plece 
mai târziu spre America. Colonii înseamnă 
vapoare şi porturi, fabricare de maşini, teh- 
nică, chimie, călătorii — înseamnă să vezi 
lumea! Oamenii devin mai cosmopoliţi; ace- 
sta e desigur un avantaj. Insă faptul că emi- 
grarea moderează în oarecare măsură spiritul 
de întreprindere în ţară şi, mai cu seamă, 
restrânge energia — căci oamenii cei mai 
energici părăsesc ţara — este un desavanta). 
lar administrarea coloniilor are totdeauna. de- 
savantaje şi în ce priveşte morala administra- 
torului.“ 

— Punând în evidenţă importanța vapoa- 
relor şi porturilor, spusei, socotiți atunci și 
d-voastră, ca şi celelalte popoare, că ieşirea la 
mare este de neapărată trebuinţă. Cehoslo= 

vacia, Austria şi Elveţia sunt aproape sin- 
gurele ţări din Europa lipsite cu totul de 
coaste de mare. 

„In această privinţă, există numai un mijloc : 
să se stabilească, în mod internaţional, că 
aceste State trebue să obţină într'o altă ţară 
un port la mare. Un exemplu: bazinurile 
noastre din porturile Hamburg şi Stettin. 
Aceasta foloseşte doar şi Germanilor. Bata, 
industriaşul nostru, şi-a cumpărat un vapor, 
spre a expedia ghetele fabricate şi a aduce 
materii prime. In viitoarea Europă, s'ar putea 
stabili un principiu general, după care fiecare 
țară să poată avea un port la marea ce-i 
convine cel mai bine. De altfel, e foarte in- 
teresant să amintesc că Elveţia, lipsită de 
mare, dar şi de fier şi cărbuni, are totuş o 
industrie importantă.“ 

— Şi astfel, spusei eu ca să trag o în- 
cheere, se pare că am ajuns în cele din urmă 
la punctul principal: la problema Statelor- 
Unite ale Europei! In această privinţă, 
Briand susţinea că, înainte de a ne putea 
gândi la Europa, trebue să se unească mai 
întâi Germania şi Franţa. Nu e necesar să 
repet în faţa d-vs contra-argumentele pe cari 
i le-am prezentat lui Briand. Ştiu că d-vs. 
gândiţi altfel decât el. 

„Socot că ideea aceasta nu este utopică. 
Evoluţia din ultimul timp, face să progreseze 
şi AS iat culturală, economică şi politică 
a Statelor şi popoarelor. Natural, o problemă 
atât de mare nu poate fi rezolvată repede şi 
uşor. Deocamdată, avem Geneva şi alte tra- 
tate şi uniuni internaţionale: — aceasta e 
ceva. Există sute de convenţii internaţionale 
privitoare la interesele culturale, tehnice, so- 
ciale, sanitare, ș. a. Avem Mica- Antantă, cu 

caracter defensiv, strânsa colaborare dintre 
Statele scandinave şi baltice, şi între cele 
balcanice. Indată după războiu, eu m'am ex- 
primat pentru astfel de Antante mici, pe cari 
le consider ca puncte de plecare ale unei 
mari Antante europene. Există acum mai: 
multe tratate de neagresiune. Toate acestea 
sunt începuturile unei Europe noui, rezonabile. 
Această Europă ar putea determina o raţio- 
nală repartizare a tuturor activităţilor şi in- 
dustriilor naționale. : i 
„Aţi amintit de Briand şi de raporturile 
dintre Germania şi Franţa. Din punctul meu 
de vedere, faptul că, după războiu, Briand a 
vorbit la Berlin, a fost un succes important. 
Ştiu că mai sunt multe alte probleme extrem 
de importante între Marile Puteri, cari aşteaptă 
să fie rezolvate. Da — sunt dificultăţi; însă 
eu sunt atât de optimist — cum se spune de- 
obiceiu — încât consider până şi războiul 
mondial ca un semn de apropiere între State. 
Lumea a fost împărţită în două tabere; deo- 
parte şi de cealaltă, Statele au fost mai apro- 
piate între ele decât înainte de războiu. Răz- 
boiul a făcut ca oamenii să fie mai solidari 
între ei, în Europa, în Asia; el a îndrumat 
America spre Europa: — o grandioasă mi- 
grațiune de popoare. De fapt, e o încercare 
de a se face din lumea întreagă o organizație 
unitară. Când eu mă cert sau chiar mă lupt 
cu d-ta, atunci ne apropiem unul de altul, ca 
oameni. Şi în luptele literare, am simţit că 
suntem legaţi unul de altul, chiar atunci când 
combăteam pe ceilalţi. Aceasta poate fi oare- 
cum un mod prea filosofic de a considera 
lucrurile; dar, privind istoria universală, 
trebue să recunoaştem că războiul a făcut ca 


Convorbiri cu Masaryk 255 


ideea Ligii Naţiunilor să devină actuală şi să 
se realizeze, 

„Şi, printr'o calmă şi dreaptă judecare a 
tratatelor de pace, va trebui să recunoaştem 
că Europa este astăzi organizată cu mai multă 
dreptate decât înainte de războiu — când s'a 
putut întâmpla ca majorităţile să fie asuprite 
de niște minorităţi naţionale, ca programe de 
exterminare a unor întregi naţiuni să fie con- 
cepute de filosofi — şi alte asemenea încer- 
cări, cari trebuesc rânduite în domeniul zoo- 
logic, nu în acel al istoriei. Da, există pro- 
bleme grele; cu toate acestea, eu văd că nă- 
zuința spre înţelegere este pretutindeni destul 
de puternică, încât nu-mi pierd nădejdea că 
Statele şi popoarele vor deveni mai drepte 
decât până acum.“ 

— Dar până atunci, ce facem cu unele 
locuri, cum e Coridorul cel fatal? întrebai eu. 

„Acesta pierde din importanţa sa, replică 
Masaryk, deoarece Germania are acces la 
mare ; economiceşte, calea maritimă este, după 
împrejurări, mai ieftină decât calea pe uscat. 
Din punct de vedere naţional, Coridorul este 
polonez aproape pe tot parcursul său. Ţara 
Polonezilor a fost împărţită în mod silnic între 
trei Mari-Puteri; politiceşte, ei puteau fi ne- 
încrezători faţă de cele trei țări; totuş, Polonia 
a şi încheiat cu Rusia un pact de neagresiune. 
Aceasta e încă o dovadă că vechile duşmănii 
pot fi înlăturate pe cale paşnică. Prin poli- 
tica ei anti-rusă, Austria a favorizat pe Po- 
lonezii din Galiţia. In unele scrieri poloneze 
se dovedeşte că politica colonială anti-po- 
loneză dusă de Bismarck a folosit Polonezilor: 
— banii destinaţi pentru colonizarea Ger- 
manilor au ajuns în mâini poloneze. Un popor 
de milioane nu poate fi îndepărtat de pe pă- 

mântul său natal. Polonia are şi ea minori- 
tăţi puternice; ştiu că, în răsăritul Europei 
mai cu seamă, sunt de rezolvat multe pro- 
bleme — însă nu văd niciun motiv plauzibil 
pentru care aceste probleme să fie rezolvate 
cu sabia. Sabia nu cugetă. Restabilirea Po- 
loniei, ca şi restabilirea Statului nostru, sunt 
opera dreptăţii.“ 

— Dvs. vorbiţi despre minorităţi poloneze, 
spusei. Oare, într'o Europă unită, n'ar fi cu 
putință să se rezolve chestia minorităţilor ca 
în cantoanele unite ale Elveţiei, al cărei 
exemplu ar trebui oarecum să fie imitat ? 

„Nu cred, — căci Statele nu s'au desvoltat 
numai pe baze naţionale. Elveţia e un model 
frumos şi drept; acolo, problema limbii a 
fost bine soluţionată. Belgia, Finlanda au 
găsit şi ele o cale destul de bună. 

„In America, se vorbeşte engleza şi spa- 
niola, puţin franceza şi portugheza ; emigrația 
din toate ţările lumii a produs acolo un mare 
melting pof, precum e caracterizată America. 
De-aceea, Americanului îi este greu să înţe- 
leagă situaţia europeană, privitoare la rapor- 
turile dintre State, şi chestiunile linguistice. 
Îmi amintesc de vizita unui Nord-American 
foarte instruit, care era extrem de indignat că, 
în călătoria sa prin Europa centrală, trebuia 
să prezinte paşaportul de câteva ori într'o 
singură zi, apoi controlul bagajelor ş. a. 
Oare credeţi d-vs., i-am spus eu, că Statele şi 
popoarele europene sunt făcute numai pentru 
confortul turiştilor americani? Intrebaţi-l pe 
Atotputernicul de ce a creat aci, în Europa, 
atât de multe State şi popoare, în contrast cu 

Statele-Unite ale Americii. Visitatorul meu 
vorbea de balcanizare: — eu nu i-am putut 
răspunde altceva decât că Europa este tocmai 

Hurona ŞI că istoria Statelor şi popoarelor ei 
gte in mare parte istoria omenirii. In mod 
ză aa „fina ia vorbim despre Statele 
a 3 mici. u sunt si ă 
lămurit îndeajuns teza mea E i den că 
valoarea popoarelor nu poate fi măsurată 
picta după numărul populaţiei lor şi că pro- 
ma popoarelor şi Statelor mari şi mici, din 
punct de vedere democratic, trebue conceț ută 
ŞI rezolvată prin analogie cu problema seali 
eme cuprinde diverse categorii de oameni, 
se poe mici, bogaţi, mai puţin bogaţi şi 
că 1 În chestiunea minorităţilor, am in- 
icat oaspetului meu rapoartele congresului 
minorităţilor.“ piatra 
i a pa Ițic niciodată replicai eu, 
Si UDA p F e împiedica unirea şi, deci, să fie 
in motiv de noui războaie. Cu toate obiec- 
iunile de ordin istoric, cu arăt exemplul 
mericii. cala 
Ni Bees, sunt de acord cu d-vs. Insă 
iii zid SY privinţă, foarte deo- 
„—, Aşa dar, am încheiat cu, noi trebuie să 
ateek de dragul istoriei, în loc să ne Uni 
ip bed rațiune cu toate că istoria ne împo- 
„„Cunoaşteţi doar maxima aceasta: oamenii 
vi sunt stăpâniţi de cei morţi. Napoleon A 
uni ci proştii vorbesc despre trecut, înţe- 
Pții despre prezent, nebunii despre viitor 
Aceasta e destul de bine spus! Eu sunt pe 
tru autonomie : să ne guvernăm pe Si ei 
şine, să păstrăm morţilor o amintire recuno- 
einer şi să luăm din trecut numai partea 
să ă şi dreaptă. După războiu, de pe vaporul 
ropa, au fost aruncate multe peste bord— 

oate că în grabă au fost asvârlite şi ia 
ucruri cari au trebuit să fie apoi paci e, 
scoase din fundul mării de către ra ri 
dri. In schimb, mau fost aruncate mu Fa 
cruri cari ar fi trebuit să fie NAET i 
țiūne! judecată ! — desigur, cu toate cele spus 
de Oxenstjerna.“ 


XIV. VOINŢĂ ŞI PROVIDENŢĂ 


Am plecat spre casă în amurg. Șezusem 
lângă nişte stejari de cari se spune că ar fi 
de optsute de ani; unul din ei părea cu totul 
crăpat şi putred, dar Preşedintele mă asigură 
că una din ramurile din vârf mai înverzește. 
Căprioarele se apropiaseră de trăsura trasă 
de doi cai bălani; s'au oprit abia la treizeci 
de paşi. 

— Stejarii aceştia, spusei eu, au fost mai 
avantajaţi decât toţi ceilalți arbori din pădure, 
prin sănătatea, prin poziţia lor ce-i apără de 
furtună, poate și prin pământ bun. Şi faptul 
că aci căprioarele pot să pască, nu este oare 
pe lângă aceea a stejarilor,o protecţie deose- 
bită, acordată unor creaturi alese — pe când 
alte mii de creaturi sunt lipsite de o asemenea 
protecție? La animale şi plante, unde nu 
poate fi vorba de merite, Providența este 
aproape palpabilă. 

tăcu şi se aşeză în fundul träsurii; tră- 
săturile sale cenuşii se zăreau neclare în lu- 
mina irizată, ce scădea cu fiecare minut. Vocea 
lui nu pierduse nimic din vibrarea-i metalică, 
nici din cauza răcoarei de seară şi nici din 
cauza subiectului discutat. 

„Eram totdeauna teist, spuse el după o 
pauză; prin urmare, mă încred în Providență. 
Dacă există un Dumnezeu, adică unul atot- 

puternic, atotştiutor, atunci e logic şi cu ne- 
putinţă ca acest mare Spirit — sau cum vreţi 
să-l numiţi — să nu aibă un plan al univer- 
sului. Desigur că e un plan frumos, un plan 
mare; omul nu se poate amesteca de loc aci 
şi nu trebue să cuteze măcar de a fi un su- 
pra-zeu. Aceasta e treaba lui Dumnezeu, if 
is bis business. Nici n'aş putea spune că mă 
înţeleg pe mine însumi sau propria mea viaţă. 
Nu am măcar o idee în această privinţă. 
Numai cu oarecare aproximaţie mă pot orienta 
în vălmășagul lumii. Planul nu-mi: este dat 
ca un ordin, ca o poruncă: — problema si- 
nergismului. Îmi imaginez că sunt un lucrător 
al lui Dumnezeu; muncesc la planul lui. E 
planul lui ca să lucrez şi eu, să colaborez. 
Trebue să râvnim mereu, ca să devenim ase- 
mănători lui Dumnezeu — adică, trebue să 
merg în această direcţie, pe cât pot înţelege 
lumea şi istoria. N'am avut niciodată un plan 
de viaţă, pentru viitor, cu totul clar şi hiia 
zuit în amănunte: am avut numai direcția, 
à peu près, în care trebuia să pornesc. Şi, câte- 
odată, se pot apuca drumuri diferite.“ 

El tăcu. 

— Libertatea voinţei! — spusei după un 
răstimp — în treacăt, pentru a menţine dispo- 
ziţia sa, prielnică monologului. 

„E o veche problemă, spuse el, de când cu 
Grecii şi mai ales cu Stoicii. Unii susțin de- 
terminismul, ceilalţi tocmai contrarul. Câte 
acrobaţii logice, pentru a se dovedi nedeter- 
minismul |! Am studiat odată istoria acestei 
probleme. Pentru mine, determinismul rezultă 
din teism. Adesea, unii văd în determinism 
numai fatalismul. Când punem întrebarea : de- 
terminism sau nedeterminism, trebue să ne 
gândim la aplicarea unei metode potrivite: — 

să observăm omul în hotărîrile voinței sale, 
să cercetăm antecedentele psihologice ale ho- 
tărîrilor luate, să descoperim motivele, pe 
lângă cauzele hotărîrilor. Nu e deajuns să 
deducem determinismul sau nedeterminismul 
din teism şi să facem pe avocatul lui Dum- 
nezeu. Şi Leibnitz în teodiceea sa, e mai mult 
scolastic decât psiholog. Are determinismul 
dreptul să pedepsească ? Noi pedepsim doar 
pro fufuro, pentru a înfricoşa şi a da educaţie 
altora — prin urmare, numai pentru a influ- 
ența voinţa; pedeapsa are un rost numai 
când ea determină voinţa. Văd fatalismul în 
nedeterminism, atunci când hotărtrile voinţei 
mele şi acţiunile mele se produc, în mine şi cu 
mine, fără cauze și motive. Un stoic, Sen, 
mi se pare, spune: „Fafa volenfem ducunf, 
nolenfem frabunt.“ 

Sublimele cuvinte, cari îmi erau prea bine 
cunoscute, au răsunat, viguroase, în aerul de 
seară. Masaryk continuă îndată ; 

„N'aş putea să trăesc fără credinţă în Pro- 
videnţă, fără credinţa că există o ordine în 
univers — şi cu atât mai puţin aş putea să 
lucrez pentru comunitate. Simt că sunt împins 
înainte de o putere, deşi nu pot spune lămurit 
de care putere. Logica tuturor întâmplărilor 
e construită totdeauna abia ex post.“ 

— Şi totuş, aţi spus deunăzi — obiectai 
eu — că aţi calculat matematic Statul cel nou 
și că aţi acționat în consecinţă. 

„Una nu exclude pe cealaltă: — însă eu 
văd abia ex posf întregul, ansamblul şi înlăn- 
țuirea sa logică; e ca un lanţ de concluzii 
logice, cari ni se revelează în istorie, în 
trecut“. 

Am vorbit despre influenţa caracterului 
asupra unor astfel de hotărîri; am arătat că 

viaţa oamenilor de seamă e determinată mai 
mult de firea lor decât de talentele lor — şi, 
astfel, l-am adus la ideile mele despre geniu 
şi caracter. El făcu imediat un cerc în jurul 
noţiunii „geniu“ şi puse în locul ei „inteli- 
genţa“ — aceasta, pentrucă vedea că mă refer 
neîncetat la el însuş. 

„Mi-e teamă că aş putea spune prea puţin 
despre esenţa caracterului. Cunoaşteţi desigur 
cercetările moderne în jurul caracterologiei. 
Psihologul desparte in aBsfracfo reprezentarea, 
judecata, sentimentul și voința; el împarte în 
categorii activitatea sufletului. Acum, începem 
să înţelegem viața spirituală şi în ansamblul 
ei, ca un întreg: psihologia devine mai con- 
cretă.“ 

Deoarece l-am găsit aci într'o ordine de idei 
cari îmi sunt străine, am întors discuţia la 
credinţa noastră comună în Providenţă şi 
l-am întrebat dacă a remarcat astfel de cazuri 
Şi în viaţa lui de mai de mult. El răspunse: 

„Cunosc un caz din copilăria mea. Curtea 
noastră dădea spre vale; sus, pe partea ne- 
tedă, se afla o căruță goală. Fireşte, m'am 
urcat în ea şi am vrut s'o pun în mişcare. 
În cele din urmă, isbutesc: căruţa o ia la 
goană, spre vale. Din fericire, se aflau nu de- 
parte două pivnițe, fiecare cu câte un acoperiş ; 
căruţa intrase la mijloc, între cele două piv- 
niţe, şi se oprise acolo; eu am căzut afară, 
însă am rămas nevătămat. Sau, un alt caz, la 
prima mea călătorie spre America. Hambur- 
gul avea o serie de vapoare cu nume de poeţi 
şi gânditori. Am plecat pe „Herder“. Acesta 
îmi era simpatic, de multă vreme: filosof 
umanitar, foarte bine, un semn de bun augur. 
Dar, abia ajuns la Havre, se lăsase ceaţă 
mare; sirenele, clopotele sunau parcă de moarte, 

la intervale de câteva minute. Pasagerii erau 
voioşi, jucau cărți — pe când eu observam 
cât de neliniştiţi erau căpitanul şi toţi ofiţerii 
de serviciu. Bărcile de salvare au fost con- 
trolate. După câteva zile, isbucni o furtună 
extrem de violentă — și veselii pasageri şi-au 
pierdut capul de frică. Acum nu mai e nici 
un pericol, îmi spuse căpitanul; ceața era 
primejdioasă: puteam să ne ciocnim în orice 
clipă cu un vapor. În toiul nopţii, pe neaştep- 
tate, cabinele au fost inundate! Era de ne- 
uitat! oamenii se pregăteau de moarte — 
strigăte nebuneşti, fugă zăpăcită încolo şi 
încoace, frică, frică... Eu am rămas liniştit în 
pat şi îmi ziceam: aşa dar, groapa cea mare 
şi umedă... Şi când te gândești că plecam la 
logodnica mea! Dar numai cazanul de re- 
zervă cu apă potabilă a plesnit din cauza 
tangajului vaporului. Am călătorit 17 zile în 
loc de 12. La cursa următoare, „Herder“ sa 
scufundat. Şi „Schiler“. Vapoarele acestea cu 
nume de literați erau prost construite!“ 

— Şi n'aţi devenit superstiţios în urma 
acestor întâmplări? 

El făcu cu braţele o mişcare largă, ce pă- 
rea întrebătoare însă totodată ironică; apoi 
spuse: „In orice caz, aceasta s'a repetat şi 
în timpul războiului. Când era vorba să tra- 
tez cu Briand, la Paris, în Februarie 1916, 
primisem pe neaşteptate o telegramă dela 
Beneş. Mă anunţa că Briand mavea timp şi 
că ar vrea să amân venirea cu o săptămână. 
Eu îmi reţinusem un loc pe vaporul „Sussex“. 
Şi astfel am fost salvat; submarinele germane 
au scufundat vaporul; nu-mi amintesc dacă 
a scăpat cu viaţă vreunul dintre călătorii 
aceia. În anul următor, când am plecat spre 
Rusia, trebuia să trec prin Bergen, Stockholm 
şi Finlanda, ca să ajung la Petersburg. Va- 

porul meu era însoțit de alte două vapoare. 
Ín timpul nopții, mă pomenesc aruncat jos 
din pat. Căpitanul observase în ultimul mo- 
ment o mină şi, dintro smucitură, a întors 
vaporul. Pe urmă, am plecat odată dela Kiev 
la Moscova; vagonul în care eram înghesuiți 
ca vitele, s'a rupt atunci în două. Dar mie 
nu mi s'a întâmplat nimic. 

„La Kiev, în timp ce luam masa, se pră- 
buşise un perete al odăii noastre; alături căzuse 
o granată, fără să explodeze. Uitasem că bol- 
şevicii cari asediau oraşul au prelungit ulti- 
matumul lor până la ora 2, deci până la vre- 
mea mesei. Altădată, mă întorceam acasă cu 
servitorul meu. Când am ajuns într'o piaţă 
deschisă, un ofițer ne face semn s'o luăm 
repede înapoi, căci o mulţime de proectile 
vâjâiau şi cădeau acolo jos. Mă aflam cu ser- 
vitorul meu în mijlocul pieţii: mi-am dat 
imediat seama că înapoi e tot atât de pri- 
mejdios ca şi înainte; deci, să înaintăm! Incă 
de-atunci, Legionarii ziceau că aş fi invul- 
nerabil; am întrebat: de ce a fost salvat şi 
servitorul meu ?“ 

— Poate pentrucă eraţi d-vs. cu dânsul. 

„De ce nu eu, pentrucă era el cu mine? 
Dumnezeu e democrat: nu numai eu, ci şi 
servitorul meu a fost salvat. 

„In timpul revoluţiei lui Lenin, la Peters- 
burg, treceam deseori prin străzile ce răsunau 
de împușcături, fără să fiu atins ; la Moscova, 
mă aflam în Hotelul Metropol, bombardat 
din toate părţile. Aş mai putea înșira câteva 
cazuri, când am fost în primejdie de moarte 
şi am scăpat totuş teafăr. 

„De fapt, când revizuesc toate întâmplările 
acestea, trebue să recunosc că numai o sin- 
gură dată am avut sentimentul real, direct, 
că mi-a venit în ajutor Cel-de-Sus. La Chicago, 

am sărit odată dintr'un vagon de tramvaiu 
şi m'am pomenit înaintea trenului ce tocmai 
venea alături, din partea opusă; mecanicul 
a mai putut frâna în ultima clipă. Că am 
fost cât se poate de imprudent, mi-am dat 
seama imediat, când am auzit strigătele şi 
înjurăturile pasagerilor, cari nu doreau de loc 
să vadă spectacolul unui om ciopârţit. Şi me- 
canicul care frânase trenul şi-a spus părerea. 
In mod grosolan, dar pe drept! Ca scuză, 
pot menţiona doar faptul că pe-atunci eram 
încă... profesor! Dar, după cât se vede, 
Dumnezeu are grijă şi de profesori. Grea 
misiune 1“ 

— Dacă aţi fi pierit în Rusia sau pe unul 
din acele vapoare scufundate, spusei eu, cine 
ar fi recunoscut că în d-vs. era o putere ca- 
pabilă să creeze un Stat? Poate că aţi fost 
salvat, ca să puteţi dovedi această putere. 

l rămase pe gânduri, tăcu şi spuse apoi 
cu glas scăzut: 

„Sunt unele firi de artişti cari nu ajung ni- 
ciodată să dea expresie deplină visurilor lor; 
şi chiar profeţi, cari nu pot înfățişa adevă- 
rul lor lăuntric. Am fost toată viaţa mea un 
om politic. Chiar dacă mwar fi venit războ- 
iul, aş fi rămas totuş acelaş.“ 

— Dar nu sar fi ştiut aceasta cu atâta 
certitudine, insistai eu. 

„Ei, eu ştiam totuş!“ In aceste cuvinte 
am recunoscut din nou incoruptibilitatea ace- 
stui bărbat, care urmează totdeauna ceea ce-i 
dictează conştiinţa sa şi nu se ia niciodată 
după părerea lumii. Am adus din nou vorba 
despre una din aşa zisele întâmplări, despre 
ultimul hazard de care era legată întreaga sa 
acțiune. Când părăsise Austria, în toamna 
anului 1914, n'a fost lăsat să treacă graniţa. 

Se poate trage, aproape cu toată certitudinea, 
concluzia că în clipa aceasta destinul a hotă- 
rit dacă Statul cel nou va fi sau nu creat. 
De-aceea, l-am întrebat dacă a simţit în cea- 
sul acela că este condus de Povidenţă. 

„Aveam paşaportul meu cel vechiu, încă 
valabil, şi am plecat fără viză spre Italia, 
spuse el. Funcţionarul austriac dela graniţa 
italiană, s'a opus să trec fără viză, susți- 
nând că trebue să telefoneze întâi la Praga. 
Atunci, pentru întâia oară, am scos în evi- 
denţă drepturile deputatului: „Sunt deputat 
şi nu admit procedeul acesta!“ Trenul era 
gata de plecare: am sărit în el, fiica mea şi 
cu mine. Nu m'am gândit atunci la Povi- 
denţă, ci la faptul că funcţionarul era în drep- 
tul său.“ 

— Şi după aceea? 

„Desigur, era simbolic:  Austriacul nu mă 
lăsa să trec mai departe, eu mi-am continuat 
totuș calea mea, de facfo: calea Revolu- 
tiei“. 

Se întunecase de-a-binelea când ne apro- 
piarăm de castel; dindărătul cailor năduşiți 
— cai cum se văd rar în ziva de azi — se 
iviră liniile nelămurite ale unei siluete negre; 
câteva lumini luceau printre aburii răsfirați. 
Masaryk privea înaintea sa, părând că-şi 
deapănă mai departe gândurile, în legătură 
cu problema discutată. 

„Ea e pretutindeni, Providența — spuse el. 
Eram tânăr, când am plecat la Lipsca şi am 
avut fericirea să găsesc acolo pe aceea care 
a devenit soția mea. Ştia să gândească, avea 
cultură, era puritană — dar nu în mod exa- 
gerat. Am învățat mult mai mult dela dânsa, 
decât ea dela mine. Eu i-am dat cunoştinţe, 
ea însă m'a format.“ 

Trăsura coti acum în parc, roţile scârţâiră, 
soldatul prezintă arma. Curând după aceea, 
am fost condus de fiica președintelui în două 
camere simple şi curat ţinute, unde mama ei 
îşi trăise ultimii ani. Pe masca mortuară ce 
se afla acolo, suferințele din anii războiului 
păreau că s'au stins. Între soț şi cei trei copii, 
pe cari i-am cunoscut aci şi în străinătate, 
pluteşte spiritul acestei femei minunate — 
mai ales în casa aceasta. Am putut citi câteva 
din scrisorile ei, adresate fiicei sale ce se 
afla în închisoare ; erau scrise în limba ger- 
mană, altă limbă fiind pe-atunci interzisă. In 
aceste scrisori era vorba de Providenţă şi de 
speranța fermă a omului credincios ; de-aceea 
redau aci câteva extrase: — sunt simţimân- 
tele unei mame, care-şi ştie fiica în închisoare 
pentru ideile soţului ei plecat în ţări depăr- 
tate: 

„E Duminecă după-amiază. Vântul bate. 
Aerul e plin de umezeală şi, din norii cenu- 
şii, ploaia stă să cadă în fiece clipă. Stau 
la masa mea şi mă gândesc la tine, bunul 
meu copil. Sunt bolnavă — nu mai bolnavă 
ca de-obiceiu — dar asta înseamnă: foarte 
bolnavă. Sunt singură. Toată viața mea a 
fost atât de ciudată... Am fost atât de 
aproape de toţi ai mei, am simţit nespus 
de mult cu fiecare membru al familiei mele, 
şi m'am străduit totdeauna să am timp pen- 
tru oricine venea la mine şi să dau, pe cât 
îmi stătea în puteri, ceea ce râvnea sufletele 
lor sau să satisfac o cerință sănătoasă. Nu 
eram mulțumită de anturajul meu, cu toate 
că vedeam atâtea lucruri delicate şi bune. 
Dar nu găseam o concepţie de viață pe de- 
plin conştientă, desăvârșită. Era, de bună 
seamă, o viaţă tradiţională, cu lucruri fru- 


268 Emil Ludwig 


moase, dar prea adesea lipsită de nevoia de 
a pătrunde, de-a cerceta mai adânc. Ceea 
ce îmi lipsea aci întotdeauna, era mai cu 
seamă capacitatea de a gândi în spirit reli- 
gios; aceasta îmi era aproape imposibil. Să 
simt religios, da—să gândesc, nu. Și totuş, 
astăzi e neapărat necesar să ai o gândire re- 
ligioasă, să cugeţi foarte calm şi logic, ca şi 
asupra oricărei alte probleme practice... Tre- 
bue să te lămureşti şi să-ţi spui în toată li- 
niştea : aceasta ştiu şi aceasta nu ştiu — căci 
a fi religios nu înseamnă numai a şti, a cunoa- 
şte—ci înseamnă mai mult: să simţi cât de pu- 
ţin ştii, cât de infinit de puţin... Aceasta crează 
adevărată modestie, răbdare şi convingerea 
că adevărata cunoaştere nu progresează de- 
cât foarte încet. Suntem mulţumiţi în con- 
vingerea că, aşa cum prima noastră suflare 
în Tuia aceasta reprezintă ceva mare şi 
nou — tot astfel, ultima noastre suflare ne 
va duce într'un stadiu nou. Un pas, nu mai 
mic ca acel pe care-l facem când părăsim lu- 
mea întunecată din sânul mamei. E chiar 
mai mare—căci atunci lăsăm în urma noastră 
partea fizică, trup-ască... ă 

„Niciodată n'am văzut mai deslușit pe 
aproapele meu, ca acuma. Aveam totdeauna 
simţimântul că nu am niciun drept să pri- 
vesc în inima altui om: ea îmi părea ceva 
sfânt, ce-i aparţinea numai lui... i 4 

„Paştele e sărbătoarea iubirii noui, trezite 
după lungul somn de iarnă. Dar omul poate 
iubi şi în timpul iernii. De fapt, totul e fru- 
mos, fiecare anotimp în parte — numai dacă 
oamenii se pot înţelege între ei. Și clopotele 
sună şi ecourile lor răsbat până la acei cari 
nu pot ieşi de-acolo unde sunt închiși... 


XV. ARMONIA BĂTRANEŢII 


Frumoasa Cehă stătea la pian şi cânta. In 
casa aceasta era întotdeauna muzică, iar stă- 
pâna casei fusese centrul ei. Astăzi, cunos- 
cuta cântăreaţă a venit să uite ariile ei de 
Operă şi să cânte poezii populare. Două 
strănepoate şi tânărul pianist — niciunul nu 
era trecut de 20 ani — stăteau în timpul 
pauzei lângă pianul cel lung şi negru, răs- 
foiau notele, A caizau şi râdeau. Preşedin- 
tele intrase încet, străbătu sala şi, când se 
apropiă de ei, arătând notele, se părea că el 
căuta un anumit cântec din tinereţea sa, care 
nu se afla în colecţie. Nu înţelegeam limba 
lor, dar semnele m'au lămurit şi, deodată, 
l-am auzit fredonând o melodie, foarte încet, 
ca să nu fie remarcat de societatea din stânga 
lui. Patru capete tinere s'au aplecat, ascul- 
tând cu atenţie; apoi au râs din nou; unul 
in ei încercă melodia la pian — şi iată că 
acum cântau toţi împreună, două, trei versuri. 
Trăsăturile celui mai bătrân din sală se lu- 
minară, parcă nişte raze de soare trecură 
peste ele; nu ştiam dacă era soarele tinereţii 
sau acel al bătrâneţii. 

Când am rămas iarăş singuri, am căutat 
să-l aduc la câteva vederi de ansamblu, cu 
ajutorul cărora s'ar putea înțelege mai bine 
dispoziţia sufletească a celor două poluri ale 

vieţii. Căci felul cum trăeşte el şi tonul acela 
dur cu care vorbeşte şi despre tinereţea sa, 
era atât de hotărît, cum rar am mai întâlnit. 
Ştiind că am în faţa mea un om capabil de 
recunoştinţă, l-am întrebat dacă a avut de 
îndurat desamăgiri din partea oamenilor. Şi 
el mi-a răspuns într'un ton serios: 

„Nu mă pot plânge. Am recoltat mai mult 
mulţumire din partea lor. Doar câteva ca- 
zuri de neînțelegere, cu nişte oameni la cari 
nu m'aş fi aşteptat. Imi amintesc numai de 
două cazuri, când am fost nevoit să rup 
legăturile, cu persoane cu cari aveam până 
atunci relații amicale. Deasemenea, am gă- 
sit puţini linguşitori: n'aveau încredere în 
mine. 

El tăcu, surâse în sinea lui, apoi spuse: 

„Natural că-mi este mai plăcut dacă oa- 
menii mă simpatizează. Atunci ei nu lingu- 
şesc. Anul acesta am vizitat, cu automobi- 
lul, oraşe şi sate; am vrut — el făcu o su- 
gestivă mişcare cu mâna — să cunosc cu 
adevărat țara. Vreau doar să ştiu cum mă 
privesc oamenii! Am văzut cum profesorii 
au pregătit tineretul să strige, să aclame. Am 
văzut publicul matur, am recunoscut diferitele 
partide. Dar ceea ce-mi face cea mai mare 
plăcere, e să regăsesc bătrânele mele femei. 
Oriunde vin, găsesc întrun colț, afară din 
rândurile oficiale, o femeie mai în vârstă, 
adeseori bătrână de tot—şi o văd cum plânge. 
O caut cu ochii, o salut cu mâna şi ea îmi 
face semnul crucii sau îşi face sieşi cruce. 
Această scenă îmi este cea mai dragă — şi 
mi-a fost dat s'o resimt dela început. Femeia 
bătrână, care nu era pregătită de nimeni pen- 
tru visita mea; când o văd cum stă la o 
parte şi plânge, atunci ştiu ce înseamnă Re- 


Convorbiri cu Masaryk 271 


publica. Ea este barometrul meu sufletesc.“ 
„_— Şi această dragoste nu e nicăeri contra- 
zisă de vreo decepţie? Nici măcar o pru- 
dență mai mare din partea d-vs., când mer- 
geți sau când vorbiţi cu cineva? Aţi avut 
duşmani şi ca preşedinte ? 

„Există deosebiri între duşmani şi adver- 
sari. Se întâmplă să superi pe cineva—supă- 
rarea e sănătoasă. Rău ar fi dacă cineva şi-ar 
roade inima. Dar îţi este numai necaz să fii 
îmbrâncit de un om care îţi displace. Uneori, 
trebue să fii chiar aspru. Indulgenţa e o slă- 
biciune. Un om slab devine lesne sentimen- 
tal. Dar şi crud. Oamenii incapabili tre- 
buiau să fie înlăturați — şi ei se răsbună 
bucuros ; unii nu puteau obţine posturile pe 
cari le vroiau. Cât privește adversarii, ei nu 
au influență hotărîtoare asupra părerilor și 
tacticei mele, — dar mă bucur când sunt 
criticat în toate direcţiile posibile. Situaţia 
mea oficială, predominantă ? Dă celui care 
îți cere, spune Isus. Mi-e ruşine de cerşe- 
tori şi orice fel de solicitanţi: am atunci un 
sentiment ciudat, mă simt înjosit în faţa lor. 
Dau ceea ce mi se cere, ca să scap de acest 
viu memenfo al situaţiilor şi raporturile noa- 
stre sociale imperfecte. Mă răscumpăr. E 
conştiinţa rea | 

pPrudenţă ? Desigur că lunga experiență 
ma învăţat să fiu mai prudent. Oamenii 
îmi sunt deopotrivă de dragi, dar am învăţat 
să aplic mai bine mijloacele mele. Inainte, se 
putea întâmpla să dau unui student paltonul 
meu de iarnă, şi apoi să n'am eu ce îmbrăca. 
Pe măsură ce cunoşteam mai bine oamenii, 
ştiam să mă folosesc cu mai multă rânduială 
de mijloacele mele. Iubirea aproapelui e foarte 
adesea muncă sau dărnicie; aproapele vine 

adesea — aşa“ Şi el întinde mâna cu vinele 
pronunțate şi albastre, aşa cum desigur n'a 
făcut niciodață în viaţa lui, pentru dânsul. 
„Asistenţa socială modernă cere ca, în loc de 
pomeni, să se dea mai bine posibilitatea de 
a câştiga ceva sau să se dea prin intermediul 
unei Asociaţii, a unui Comitet. Aceasta e 
bine, însă eu dau atunci când mi se cere. 
Prudenţa se impune nu numai în afaceri de 
vânzare şi cumpărare, ci şi atunci când dă- 
ruim. Înţeleg prea bine deosebirea dintre fi- 
lantropie şi cerința socialistă de a se rezolva 
pe cale legală inegalitatea socială şi econo- 
mică. Accept această cerinţă ; însă câtă vreme 
nu există această nouă orânduire, trebue să 
dăm. Prudenţă înseamnă: îmi eşti drag, dar 
nu tot ce vrei dela mine este şi îndreptățit.“ 
Şi, după ce reflectă un moment: „Nu, lunga 
mea experienţă nu m'a făcut să şovăesc în 
chestiunea aceasta“. 

Faţă de o moralitate atât de înrădăcinată 
şi de sigură, am fost tentat să-l pun tocmai 
pe dânsul în faţa obiecţiunilor obişnuite la 
puternicii lumii—pentru ca el să le retrăiască, 
să le înfrunte cu tot curajul său. Și astfel, 
l-am întrebat dacă Statul şi familia nu se 
stânjenesc, dacă nu sunt o piedică unul pen- 
tru altul. 

„N'am avut niciodată vreun conflict“, spuse 
el aproape mirat. Chipul său căpătă o ex- 
presie ironică, apoi continuă: „La regi — da, 
la ei concepţiile despre viaţă şi morală erau 

reşite; am văzut aceasta, ani dearândul, la 
iată şi am citit în numeroase biografii. Un 
astfel de rege îşi lua adesea o soție din pur 
calcul: făcea o afacere, precum se întâmplă 
tot atât de des cu fiul de ţăran, când vrea 
să adaoge o bucată de pământ la cel pe care 

îl posedă. E acelaş lucru. Dar regele se 
află în nefericita situație de a dispune de 
bani şi putere, de a putea ceda oricărei ten- 
taţii, oricărui capriciu. Dacă se lasă dus pe 
această cale, atunci el merge mai departe: 
curte mare, costisitoare, mai cu seamă lux, 
intrigi, femei; el e stăpânul real sau nominal 
al unui guvern subjugat lui: /Efaf c'est moi! 
Acesta e regimul cel vechiu! In realitate, 
nimeni nu poate fi reţinut de familie dela 
ocupațiile de Stat. Nici în democraţie. Fap- 
tul că bancherii bogaţi, marii proprietari ş. a. 
duc o viaţă ă la Louis XIV, nu e un con- 
tra-argument la cele spuse de mine.“ 

L-am întrebat dacă își aminteşte influenţe 
personale cari l-ar fi ajutat să se înalțe, să 
se formeze, aşa cum l-a ajutat soţia sa. 

„Abstracţie făcând de filosoful Brentano, 
am învăţat dela contemporani de seamă mai 
puţine lucruri pozitive decât negative; prin 
aceasta, vreau să spun că putem învăţa, chiar 
dacă nu suntem influenţaţi. De exemplu“ — 
spuse Masaryk, trecând imediat, în felul său, 
la partea practică — „am două regule judi- 
cioase dela profesorul Gebauer. In lupta ce 
s'a dat în jurul manuscriselor, când îmi era 
silă să răspund mereu acelaş lucru celor cari 
apărau falşul, profesorul îmi spuse: „Contra 
minciunii nu e deajuns să spui adevărul o 
singură dată: trebue să-l repeţi necontenit, 
căci şi ceilalți repetă mereu minciuna lor“. 
Aceasta se potriveşte mai cu seamă în zia- 
ristică! Am mai învăţat dela dânsul — era 
filolog — să însemnez fiecare idee, fiecare 
fapt non ş. a. pe o foaie separată. Uitaţi-vă, 
aşa | 

El luă de pe raftul de cărţi un fel de re- 

18 

pertoir, lipit pe carton, împărţit în lung şi'n 
lat în vreo 4o de despărţituri şi îmi arătă un 
„cuib“—un „porumbar“ ; în această cutie des- 
coperită, fără capac, împărţită în multe părţi, 
se aflau orânduite sistematic numeroase hâr- 
tiuţe conţinând idei, citate, referinţe; unele 
erau copiate şi aranjate în două sau trei des- 
părţituri. Pe tabloul acesta, totul era în legă- 
tură cu teologia. La fel a împărţit toate su- 
biectele politice şi administrative. „Nu e prac- 
tic să aduni ideile, însemnările, etc. într'un 
caet de notițe“ spuse el; „foiţele izolate pot fi 
oricând lesne repartizate, în mod sistematic; 
ele pot fi combinate“... 

L-am întrebat cum îşi împarte timpul, cum 
desparte orele pentru afacerile de Stat şi ce- 
lelalte lucrări. 

„Dimineaţa, citesc mai întâi gazetele ; apoi 
primesc toată corespondenţa, adică scrisorile 
cele mai importante. Cancelaria mea cu două- 
zeci de funcţionari are şi jurişti, dar şi un 
tehnician, un economist, un referent cultural, 
cari urmăresc totul şi îmi dau orice informa- 
ție. Primul ministru vine cel puţin odată pe 
săptămână, de-obiceiu la dejun; la nevoie, mă 
văd cu miniştrii de resort sau cu funcţionarii 
lor. La castelul din Praga, au loc audienţele 
şi recepţiile de rigoare. Asupra principiilor 
şi posibilităţilor, sunt lămurit, atât din punct 
de vedere politic cât şi administrativ. Partea 
cea mai grea şi mai obositoare este hotărîrea. 
Ca profesor, pot avea păreri, pot polemiza 
şi „distruge“ pe vreun coleg din Berlin, când 
e vorba de vreo controversă în legătură cu 
Plautus sau de o celulă la aripa unui soiu de 
pasăre. „Acum însă, trebue să hotărăsc, să 
sfătuesc, să ordon—justiție, pedeapsă cu moar- 
tea... Ar trebui să ştiu cât mai mult; dar 

trebue să spun imediat da sau nu. Prin expe- 
riență psihologică, aflu acum că: hotărîrea 
este voinţa unită cu raţiunea, cu judecata. 
Aceasta este mult mai obositor decât să cauţi 
cuvinte într'un lexicon sau să cugeţi în toată 
liniştea, sistematic. Momente ca acele din 
timpul războiului, când m'am decis pentru re- 
voluţie, sunt unice:— să părăsesc soția şi cO- 
pilul, în speranţa că prietenii mei le vor 
procura cel puţin pâinea zilnică. Restul nu 
era decât muncă măruntă. Nici nu există po- 
litică mare: există numai politică mică. Însă 
ea trebue să isvorască din principii şi să fie 
constantă— nu capricioasă, nestatornică. Viaţa 
est un lanţ de treburi cotidiane.“ 

— Şi astfel, aveţi destul timp să continu- 
aţi anumite lucrări ? 

„Avem timp întotdeauna ! zise el cu o faţă 
şireată. M’aş exprima greşit, dacă aş spune 
că nu am timp; câteodată, nu ai dispoziţia 
să faci o mică scrisoare, dar ai timp. N'am 
fost niciodată supra-încărcat de muncă; tre- 
bue numai să găseşti metoda potrivită. Me- 
toda este însă aproape tot atât de importantă 
ca şi lucrul în sine. Ceea ce am căutat să fac, 
începând cu anii mei de student, era să orân- 
duesc toate noutăţile, să le încadrez întrun 
întreg. Reţin în memorie aproape tot ce mă 
interesează. Logica concretă, Ruşii, mai cu 
seamă LDostoiewsky, religia, filosofia istoriei, 
politica: — pentru ca să am mereu totul în- 
trun întreg, întrun asamblu, căci toate 
sunt părți dintr'un întreg. Inainte, scriam 
totul — şi chiar acum scriu partea cea 
mai mare. Nu pot gândi bine, când şade 
lângă mine cineva căruia trebue să-i dictez. 
Am diferite lucrări neterminate, unele sunt 
gata, însă nepublicate, pentrucă nu găsesc 

timpul potrivit. Am explicat doar ce înseamnă 
să revizueşti ceea ce ai scris. Căci acum, în- 
nainte de toate, vine Statul. Astăzi am avut 
la mine pe şetul Statului-Major şi pe minis- 
trul de Războiu. Consfătuire în chestiuni 
tehnice. Unii pleacă, alții vin...“ 

Mi-am zis, în sinea mea, că un stoic ar 
putea să graveze ultimele patru cuvinte, ca o 
deviză pe blazonul său; însă mi-am exprimat 
numai mirarea că şi-a putut păstra atâta li- 
bertate într'o asemenea funcțiune. El mă 
privi atunci oarecum indispus şi zise: 

„Trebue să lucrez şi în domeniul spiritual 
şi teoretic, dacă vreau să fiu exact şi în 
domeniul practic şi să realizez ceva durabil. 
Intotdeauna m'am ocupat din când în când 
cu elaborarea critică a unei cărți şi am 
cercetat câte o problemă din toate punctele 
de vedere. Din acest exerciţiu de gândire 
face parte şi studiul critic al unui roman. 
„Libertate“? Numai acasă. Inainte, eram sin- 
gur zile şi săptămâni întregi — şi chiar în 
timpul războiului găseam ziinic puţin răgaz 
printre soldaţii mei. Acum ? La castelul Hrad- 
kin veghează corpul de gardă şi oamenii de 
serviciu. Dacă ies în oraş, mă însoțesc agenţii 
secreţi. Dacă plec undeva, străzile sunt pă- 
zite de soldaţi. Oamenii cred că şeful suprem 
al Statului trebue să fie păzit.“ 

Părea puţin supărat; rămase pe gânduri, 
apoi spuse încet: 

„Mă încui uneori în camera mea: atunci 
sunt sigur că voi fi netulburat. Ascult liniştea 
din juru-mi, şi iată că-mi vine gândul acesta: 
Eternitatea. Acum eşti singur; cum va fi mai 
târziu, după moarte?... Simt eternitatea în 
singurătate. Imi închipui că în pustiu ar fi 
cel mai bine. De-aceea mă gândesc adesea la 

Isus, carea trăit totdeauna departe de lume.“ 

Am văzut din nou că figura aceasta, a lui 
Isus, trebue să fi pătruns în el mai adânc 
decât toate celelalte, afară doar de aceea a 
lui Platon; căci ea îi apărea în momentele 
hotărîtoare, când îşi punea marile întrebări. 
De-aceea i-am citat un fel de regulă de pur- 
tare în viață, pe care a exprimat-o odată. şi 
a numit-o stoică. El dădu din cap: 

„Amândoi au doară unele asemănări: — să 
primeşti totul calm, cu sânge rece. Numai că 
creştinii, ca teişti, se încred în Dumnezeu sau 
accentuează ascultarea faţă de Biserică — pe 
când stoicii stăruie mai mult asupra bărbă- 
ţiei, a mândriei. Şi la Platon curajul era una 
din virtuțile principale, şi cu drept cuvânt. 
Când maestrul său, Epictet, şi-a frânt piciorul, 
el îi spuse liniştit: ţi-am spus doar că-ți vei 
frânge piciorul... Omul îşi poate însuşi un 
oarecare calm, se poate deprinde cu stăpâ- 
nirea de sine sau cel puţin să nu-şi trădeze 
emoția prin expresia feței şi prin gesturi. Eu 
nu sunt liniştit din fire, dar m'am deprins 
de timpuriu să fiu calm în faţa oamenilor. 
Totuş, nu sunt un stoic. 

„Și apoi, ca să rămâi sănătos, nu trebue 
să-ți fie frică de,moarte.“ După confesiunea 
aceasta semnificativă, m'am întrebat dacă un 
astfel de simţimânt ne face înadevăr mai 
blânzi. l-am pus şi lui Masaryk această în- 
trebare. Vocea lui devenise iarăş mai fermă, 
când îmi răspunse: i 

„Pe măsură ce treceau anii, am devenit mai 
blând, mai tolerant. Când eram mai tânăr, nu 
aveam experienţă, nu cunoșteam îndeajuns 
oamenii — şi de-aceea am fost neliniştit. Am 
devenit mai indulgent în judecarea oamenilor 
şi în pretenţiile mele faţă de ei. Dar în ti- 

nereţe eram mai puţin radical, pentrucă mă 
temeam tocmai că n'aş avea destulă expe- 
rienţă pentru micile revoluţii aproape zilnice, 
din diferite domenii de activitate. Cu vârsta, 
am devenit politiceşte mai radical. Una nu 
exclude pe cealaltă; poţi fi mai îndulgent faţă 
de cineva pe care îl cunoşti mai bine — dar 
mai radical în programul tău. Mulţi oameni 
pretind adesea prea mult dela aproapele lor; 
şi dacă acesta nu-i satisface imediat, atunci 
ei sunt nemulţumiţi de toată omenirea. Ei ar 
fi trebuit să-și zică: tu n'ai cunoscut pe omul 
acesta şi i-ai pretins ceva ce nu-ţi putea da 
şi ceea ce tu însuți n'ai făcut cândva. Să 
avem răbdare, — să putem aştepta: aceasta 
este foarte important în administraţie și mult 
mai important în politică. E o mare greşală 
să ne fie imediat frică de orice, să vedem pre- 
tutindeni primejdii. Poate că, la politiciani, 
aceasta se datoreşte faptului că ei se agită 
prea mult în faţa publicului, că râvnesc mereu 
la recunoaştere şi la recunoştinţă. In secolul 
presei, aceasta este explicabil. Dar vedeţi: 
Dumnezeu conduce întregul cosmos, nimeni 
nu-l vede şi el rămâne netulburat de toate re- 
cunoștințele şi de toate rugăciunile contradic- 
torii,“ 

Cu obişnuitul său gest tineresc, el îşi 
schimbă brusc poziţia în fotoliul cel mare — 
de parcă ar fi vrut să se debaraseze de pe- 
simişti. Deoarece l-am găsit iarăş atât de 
dornic de luptă şi — cu toată răbdarea lui — 
atât de nerăbdător, m'am reîntors acum, când 
am ajuns la sfârşitul convorbirilor noastre, 
la începutul lor: am căutat încă odată să des- 
copăr dispoziția sufletească şi morală în care 
se afla el în faţa problemei esenţiale a vieții 
sale. L-am întrebat: 

— Acum, după ce v'aţi însuşit atâta răbdare 
şi cunoaştere a oamenilor, v'aţi putea pro- 
nunţa hotărît — ca creştin şi totuş ca stoic -~ 
dacă filosofia nu este, la urma urmelor, un 
mijloc pentru acţiune sau dacă nu cumva ea 
este un scop în sine? 

Trăsăturile sale se limpeziră ; expresia feţii 
era din cele mai clare — şi am recunoscut 
atunci că, în fond, am avut tot timpul în faţa 
mea pe un cavaler cu viziera ridicată. La 
fel era şi glasul său, când răspunse cu fer- 
mitate : 

„Amândouă îmi sunt dragi — fie că am în- 
făptuit ceva, fie că am meditat şi am pătruns 
ceva sau am dobândit cunoştinţe noui. Pentru 
mine, una nu poate exista fără cealaltă. Fi- 
losofia mă călăuzeşte :— acţiunea este, pentru 
mine, faptă bine chibzuită. Nu mă împac de 
loc cu părerile celor cari suţin atât de des că 
toate acţiunile decurg din instincte, din sim- 
ţuri pure şi din voinţa ce se află în incon- 
ştientul şi subconştientul omului. Nu mă în- 
cred în teoriile raționalismului şi iraţionalis- 
mului. Sunt de partea lui Descartes : clare ef 
disfincte. Desigur, facem încercări, greşim, nu 
suntem bine Ta muriţi şi totuş trebue să ac- 
ționăm. De-aci se ivește necesitatea de-a avea 
conducători, oameni exemplari :— verba docenf, 
exempla frabunt. Străduinţa mea este să mă 
luminez în toate privinţele. In politică, sunt 
foarte precaut faţă de lozinci, cuvinte de or- 
dine; sunt contra vorbelor mari. Aşa sa 
exprimat şi cel mai bun ziarist al nostru. In 
politică, noţiunile complicate ca: Stat, popor, 
naţiune, massa poporului, biserică ş. a., devin 
lesne cuvinte „rotunjite“ — cu cari jongleurii 
politici îşi prezintă jocul lor demagogic, în 
faţa publicului lipsit de maturitate politică. 

„Dar — astfel încheiă el această ordine de 

idei — d-vs. nici nu m'aţi întrebat cum defi- 
nesc eu filosofia: — concepţie despre lume, 
deci „lume“ şi implicit „viață“. Aşa dar, din 


punct de vedere teoretic şi practic, filosofia. 


este totodată teorie şi practică, ştiinţă şi în- 
ţelepciune.“ 


eoarece el era tot atât de bătrân și de 


înţelept ca Edison, i-am pus atunci şi lui în- 
trebarea dacă problemele cari îl preocupau 
i-au devenit mai clare la bătrâneţe. El îmi 
dădu acest răspuns surprinzător : 

„Cred că nu simt bătrâneţea. Dacă mă 
analizez şi mă compar cu alţii — nu cred. 
Poate că mă înşel. Mă observ cu atenție, să 
văd dacă imaginaţia sau memoria mea scade 
sau dacă mai pot gândi îndeajuns de pătrun- 
zător. Dacă aş observa că gândirea mea 
slăbeşte, că e gata să se frângă, atunci m'aş 
retrage. Natural că, fizicește, nu mai sunt 
atât de sprinten încât să pot face exerciţii, 
ca înainte : oasele sunt oarecum mai înţepe- 
nite. Insă sufleteşte şi intelectualiceşte, nu 
simt în niciun fel bătrâneţea. Sunt bucuros 
de viață, cum am fost şi înainte. Nu pot 
spune ce va fi mai târziu. Şi doar sunt acum 
mai în vârstă decât era Goethe...“ 

Am privit din nou cu toată atenţia acest 
exemplar omenesc. Să spunem deci: expe- 
riență. (M'am corectat pe urmă.) Dar el 
nu se lăsă înşelat: 

„Și un tânăr poate avea experiență, dacă 
are metoda potrivită şi dacă ştie cum să-și 
folosească timpul; căci, înadevăr, cei mai mulţi 
oameni prea îşi risipesc timpul. In ce pri- 
veşte sănătatea, desigur că şi constituţia tru- 
pească joacă un rol preponderent. Indiferent 
dacă ea a fost moştenită sau dobândită pe 
urmă. Eu o am! Fireşte, trebue să ducem o 

viață igienică, să lucrăm şi fizicește sau să 
facem exerciţii corporale. In toate să avem 
metoda cea bună: gândirea, activitatea inte- 
lectuală nu oboseşte. Emoţiile, frământările 
sufleteşti obosesc; adaog că şi activitatea in- 
telectuală poate pricinui emoţii puternice : de 
pildă, când nu putem găsi soluţia unei pro- 
bleme, când greşim, ș. a. Şi matematicile pot 
obosi. Dar se poate munci mult, se pot în- 
făptui multe lucruri — şi numai prin activitate 
metodică, sufletească şi trupească, viaţa poate 
fi păstrată şi prelungită.“ 

l-am citat atunci un cuvânt al lui Napo- 
leon, care numise viaţa sa „o baladă“ — și 
am căutat să-l tentez, cu ajutorul acestui nume 
ce-i era oarecum incomod, ducându-l spre o 
contrazicere raţională. Dar iată că se ivise 
aci Platonicianul: pe neaşteptate, el se în- 
toarse pe calea gânditorului şi chiar a roman- 
ticului ; se destinse, îşi dădu frâu liber, lă- 
sându-se în voia gândurilor. Cu fața lumi- 
nată, el vorbea, ca într'un monolog: 

„Creaţie, auto-educaţie, — destin : o dramă | 
Nu comedie, nu tragedie şi nici „comedie 
umană“. Dramă, ca la Shakespeare, care 
lasă pe delicioşii gropari să filosofeze la ci- 
mitir | Humorul e un minunat dar dela Dum- 
nezeu, care te scuteşte, te apără de multe ne- 
cazuri. Poezie înseamnă: necontenită urmărire 
a unui ţel. Politica şi poezia sunt în legătură 
una cu alta. Fără putere de imaginaţie, nu 
putem presimţi viitorul şi nici nu putem evoca 
trecutul. Fiecare îşi formează, îşi poetizează 
propria sa viaţă. Drama, zic, este viaţa. Şi 
oricine trăeşte conştient, îşi trăeşte poezia 
vieţii sale; poate că şi omul cel mai mărginit 
are acest sentiment. E o mare dramă, pe 
care o reprezentăm cu toţii, cei cari au fost 
şi cei cari vor veni...“ 

Am ascultat mai departe, însă el tăcu. M'am 
hotărît atunci să-l duc pentru ultima oară în 
ispită — și am spus: 

— Dacă, într'o dramă, aş creea un bărbat 
ce-ar semăna cu d-vs., poate că — în ultimul 
act — l-aş face să se îndoiască de însemnă- 
tatea celor spre cari a năzuit cu atâta încor- 
dare şi, poate, le-a şi realizat. Aş pune chiar 
recăderea după fiecare succes; pe urmă, în- 
trebarea faustiană dacă totul a existat înade- 
văr şi, la sfârşit, aş înfățişa pe umanistul şi 
prietenul oamenilor, care vrea înfăptuirea unei 
Europe unitare şi conduce acum un Stat cu 
totul aparte, ce nu poate fi la înălțimea idea- 
lului său. Vă este oare cu putinţă să acti- 
vați mai departe fără să fiți sceptic ? 

El se uită drept în ochii mei; în felul său 
obişnuit, îşi împreună vârful degetelor, spre 
a le desprinde repede în clipa când va ajunge 
la argumentul hotărîtor. Mai întâi însă, el 
se retrase în fața acestei întrebări surprinză- 
toare, în domeniul platonian, unde a zăbovit 
adineaori cu gândurile lui atât de mature: 

„Fac deosebire între scepticism şi criticism. 
Dacă trebue şi vrem să gândim cu adevărat, 
dacă vrem să fim bine lămuriţi, atunci trebue 
să reflectăm asupra tuturor lucrurilor, să cu- 
getăm fără a renunţa la spiritul critic; trebue 
să judecăm. Nu-mi pot ascunde greşelile mele 
şi nici defectele celor mai dragi oameni — 
însă nu voi face pe virtuosul, pentrucă văd 
propriile mele defecte. Și la fel e acum, la 
afacerile mele de Stat. Văd lipsurile, defec- 
tele — şi le combat. Dacă le scot la iveală, 
nu fac aceasta dintr'o bucurie răutăcioasă, ci 
spre a îmbunătăţi. Un Stat nou are, fireşte, 
defectele sale: — le văd, şi lucrez mai de- 
parte. Din dragoste pentru cauză — şi cum 

să spun? — din bucuria de a fi consecvent. 
Dacă am început odată să fac ceva, m'aş 
mira dacă nu mi-ar reuşi. Ar trebui să-mi 
zic atunci: — ai fost un cârpaciu, un ne- 
trebnic| Patru ani am consacrat acestei cauze, 
în războiu, şi pe urmă — câţi ani sunt? Cinci- 
sprezece, aşa doar nouăsprezece ani din viaţa 
mea matură i-am închinat acestei cauze. Și 
căpăţânosul Ceh zice în dialectul din Praga : 
A de se! lacă aşa! Am răsbit întotdeauna !“ 

Ochii săi cu sprincene stufoase îmi aruncară 
o privire înflăcărată, în care am recunoscut 
mai bine ca înainte pe luptătorul Masaryk. 
Pe urmă, el surâse deodată şi spuse: 

„In principiile ei, politica nu este întemeiată 
numai pe etică. La ea se adaogă şi o anu- 
mită bucurie a logicei. Logica Statului, a 
Republicei, a Democraţiei, logica propriei 
tale vieţi. Eu văd o orânduire în univers: — 
un plan. Nu cred în hazard. Planul acesta 
se recunoaşte lămurit în desfăşurarea istorică. 
Şi poporul acesta, de aci, are misiunea sa; 
el a înfăptuit ceva, s'a menţinut în toiul ma- 
rilor furtuni — şi acum şi-a recâştigat Statul. 
Acestea trebue doar să aibă un sens. Prin 
urmare, eu îmi compun filosofia mea istorică. 
Recucerirea libertăţii noastre reprezintă, pen- 
tru mine, o etapă a evoluţiei celei mai noui 
a Europei şi a lumii. Și, de aci, pornesc mai 
departe şi caut să înțeleg rostul acestui Stat 
— şi sensul misiunii iale, a datoriei mele. 
Chiar dacă lucrurile nu sunt atât de lesni- 
cioase, chiar dacă ele sunt uneori cam ne- 
plăcute, eu nu-mi pierd curajul. Deci, înainte! 
voi, luptători ai Domnului !“ 

